
Et dilemma 


Med mellemrum modtager redaktionen henven¬ 
delser affattet enten i en kritisk eller en spørgende 
form. I store træk drejer det sig næsten altid om 
ufologiens omfang og indhold. At der her findes 
et problem af særdeles ømtålelig karakter skal ikke 
skjules, ligesom vi må være villige til at indrømme, 
at ufologer ofte er udprægede individualister med 
temmelig specifikke interesseområder. Hvis man 
undtager de, der af spekulationsgrunde viser UFO- 
sagen interesse, vil ufologerne fordele sig mellem 
to yderpoler, nemlig den idealistiske etiker og den 
subjektive realist. For den første er UFO-sagen kun 
et udgangspunkt eller et middel, men for den anden 
er sagen et studieobjekt. Begge har de deres plads 
i sagen, selvom målet for deres indsats måske synes 
at være placeret i diametralt modsatte retninger. 

En og anden vil måske finde denne påstand 
overdreven, men de mange UFO-fraktioner man 
møder verden over synes dog nok at bekræfte an¬ 
tageisens rigtighed, og derfor er denne tingenes til¬ 
stand et ufologisk dilemma. Den renlivede idealist 
og den praktiske realist har altid (desværre) haft 
svært ved at forstå og finde hinanden, og en af 
årsagerne hertil er nok, at de begge betragter den 
andens arbejdsfelt som et lukket land uden for¬ 
bindelse til andre arbejdsfelter. Begge parter næg¬ 
ter at se den kendsgerning i øjnene, at intergrering 
i større eller mindre omfang på længere sigt vil 
være til gavn for alle parter. 

SUFOI omfatter ufologer med mange forskellige 
interesser i sagen, hvilket uundgåeligt vil præge 
visse sider af vort arbejde. 

SUFOI’s to hovedarbejdsområder er 

— undersøgelsesvirksomheden og 

— informationsvirksomheden, 

der begge er meget vigtige. Den arbejdsindsats, der 
må ydes på disse to områder, er ofte svingende, 
hvad angår investerede midler og kræfter og allige¬ 
vel er begge arbejdsfelter meget nøje knyttet sam¬ 
men. UFO-NYT, som er SUFOFs hovedorgan for 
informationsvirksomheden, vil derfor under de nu¬ 
værende forhold være nødt til at optræde som 
balancekunstner i forsøget på at slå bro over den 
kløft, der skiller gi. ufologer med særinteresser i 
sagen og de, som kun periferisk har hørt om fæno¬ 
menet. 

En af vore læsere skrev til os: »Hvorfor nøjes 
UFO-NYT ikke med at skrive om de ting, der 
vedrører UFO-sagen?«. Hvad skal man svare? Hvil¬ 
ke kriterier skal redaktionen bruge, når den skal 


udvælge stoffet til UFO-NYT? Ingen har endnu 
kunnet give os et dækkende svar, og vi har for 
længe siden fundet ud af, at vi, uanset hvad vi 
gør, aldrig vil kunne gøre alle 100 pct. tilfredse, 
og det tror vi egentlig heller ikke, at de fleste af 
vore læsere forventer. Vi må alle lære at sortere, 
undersøge og drage egne konklusioner på grund¬ 
lag af de fremlagte materialer. UFO-NYT skal 
være formidler af stoffet, men selvom vi prøver 
at undersøge og vurdere stoffet kildekritisk, kan 
vi aldrig give nogen garanti for, at der ikke smut¬ 
ter ting med, som måske senere viser sig at være 
mindre velfunderet. Sådan er ethvert tidsskrifts 
arbejdsvilkår, og det har redaktionen akcepteret, og 
det er vort håb, at vore læsere også vil kunne god¬ 
kende disse arbejdsrammer. 

Da vi allerede har omtalt de forskellige UFO- 
fraktioner, kan der måske være grund til at sige 
et par ord om disses forhold til hinanden. Vi ved 
fra de udenlandske tidsskrifter, at flere af UFO- 
organisationerne i udlandet bekæmper hinanden, un¬ 
dertiden endda med meget skrappe midler. Dette 
er højest beklageligt, men det er desværre sand¬ 
heden. Hvor står SUFOI? SUFOI står i forbin¬ 
delse med mange af de udenlandske UFO-organi- 
sationer, og dette samarbejde har indtil nu ikke 
givet anledning til uoverensstemmelser, idet vi lige 
fra starten har gjort det klart, hvor vi står, hvad 
vi vil og hvordan vi arbejder. 

Hvordan ser det så ud her i Danmark, for det 
er jo en kendsgerning, at der også herhjemme fin¬ 
des forskellige UFO-fraktioner. Vore foredragshol¬ 
dere stilles undertiden overfor det spørgsmål, om 
der er »krig« mellem de forskellige danske UFO- 
fraktioner, og hertil kan vi svare kategorisk NEJ, 
men at vi ikke ser på sagen med helt samme øjne 
turde vel står klart, hvilket dog ikke forhindrer, 
at vi kan give hinanden en hjælpende hånd. Her 
tænkes blandt andet på, at alle henvendelser til 
SUFOI, som vedrører andre organisationer, om¬ 
gående bliver videresendt til rette vedkommende, 
og så vidt det har været os muligt at konstatere, 
gælder dette også for henvendelser den modsatte 
vej, og sådan må det vel også være. Vi er til for 
at gøre et stykke arbejde i UFO-sagen, og det gø¬ 
res bedst ved at hjælpe hinanden og ikke ved at 
modarbejde andre opfattelser. Alle UFO-organisa- 
tioner burde faktisk arbejde under mottoet: SAG¬ 
LIG ARGUMENTATION og KORREKT OP¬ 
TRÆDEN. F.P. 

Interview 

med 

Frank Halstead 


Frank Halstead. 



I vor enquete om forskellige menneskers syn på 
UFO’erne bringer vi her et interview med den 
kendte astronom Frank Halstead, tidligere leder 
af Darling Observatoriet, der er tilknyttet Univer¬ 
sitetet i Minnesota. Frank Halstead er nu pensio¬ 
neret. 

Sp.: »Anser De UFO’erne for virkelige?«. 

Sv.: »Det kan der overhovedet ikke være tvivl 
om. Min kone og jeg har forøvrigt selv set UFO’er«. 

Sp.: »Kan De berette nærmere om Deres obser¬ 
vation?«. 

Sv.: »Den 1. november 1955 var min kone og jeg 
på vej til Kalifornien med tog, en ekspres fra 
Union Pacific. Da vi krydsede Mojave-ørkenen og 
befandt os ca. 160 km vest for Las Vegas, fik min 
kone, Ann, der sad ved vinduet, øje på noget, der 
bevægede sig lige over en bjergkam. Toget, vi kørte 
i, bevægede sig parallelt med denne bjergkam, og 
objektet vi så, bevægede sig i nøjagtig samme ret¬ 
ning, lige over bjergkammen. Først troede jeg, at 
det drejede sig om et »blimp«, et luftskib (det er 
et luftskib, der ligner en zeppeliner. Det er blot 


noget mindre og ikke bygget op over et fast skelet, 
red. anm.). Da jeg så nærmere på objektet, blev 
jeg klar over, at et luftskib af nævnte type kunne 
det ikke være, idet sådan ét kun er omkring 65 
meter langt, og dette objekt var enormt stort, — 
jeg vil tro omkring 250 meter langt! Jeg kunne 
bestemme størrelsen ret nøjagtigt, fordi objektet be¬ 
fandt sig så nær ved bjergkammen, at jeg kunne 
benytte træer og trægrupper som sammenlignings¬ 
grundlag. Det så ud, som om der var vinduer i 
objektet. Da vi gennem 4-5 minutter havde fulgt 
den flyvende genstand, medens den fløj parellelt 
med toget, bemærkede vi, at et andet objekt havde 
sluttet sig til den. Det andet objekt dukkede op 
meget pludseligt. Det var skiveformet med flad 
bund og svagt hvælvet overside, og det skinnede 
blankt ligesom det store objekt. Dets størrelse var 
vel omkring 30 meter i diameter. I de næste 2-3 
minutter fulgte min kone og jeg, hvorledes begge 
objekter — med samme fart som toget — fløj gan¬ 
ske lavt over bjergkammen — ikke over 150-175 
meter over den. Så begyndte de at stige, først lang¬ 
somt og så meget hurtigere. I løbet af få sekunder 
var de steget uden for vor synsvidde«. 

Sp.: »Anser De UFO’erne for intelligensstyre¬ 
de«. 

Sv.: »Ja«. 

Sp.: »Hvorledes mener De, at disse væsener ser 
ud?«. 

Sv.: »Fra de utallige observationsberetninger ved 
vi, at der er tale om menneskelignende væsener. 
På basis af disse beretninger, der stammer fra på¬ 
lidelige mennesker verden over, mener jeg at kun¬ 
ne fastslå, at de er omkring 1,25 meter høje og 
meget behårede. De har fingre med »svømmehud« 
mellem fingrene, og deres negle ligner nærmest 
tommelange klør. Deres legemer består af fast 
stof ligesom vore«. 

Sp.: »Der er jo set rumfolk, som ligner os nøj¬ 
agtigt?«. 

Sv.: »Disse mærkværdigheder, som jeg omtalte 
før, har fået mig til at spekulere på, om ikke 
disse menneskelignende væsener er en slags op- 
trænede skabninger, som måske anses for udmær¬ 
kede til den slags arbejde, som de udfører her på 
jorden, d.v.s. undersøgelse og indsamling af ve¬ 
getation og andre ting. De kunne tænkes at være 
under kontrol af en slags højerestående individer, 
der er i besiddelse af meget stor intelligens og 
avanceret teknisk kunnen. Den sidste mulighed 
kan måske også give en forklaring på, hvorfor 
de ikke ønsker at kontakte os personligt, når de 
er landet, men i stedet benytter våben til — for 
en kort tid — at gøre os hjælpeløse, således at 
de kan nå tilbage til deres rumskibe«. 

Sp.: »Kan De som astronom akceptere, at rum¬ 
folkene kommer fra vort solsystem? — eller skal 
vi længere væk for at finde livsmuligheder?«. 

Sv.: »Planeten Mars er den planet i vort sol¬ 
system, som frembyder de bedste muligheder for 
liv, hvis man slutter fra den viden, som vi er i 
besiddelse af i dag. Gennem mange år har det 
været en del astronomers drøm at få bekræftelse 
for liv på Mars, men indtil dette øjeblik er der 
ikke fremkommet noget definitivt derom. De to 
nærmeste sole, der har planeter med livsmulig¬ 
heder, befinder sig 11 lysår væk. D.v.s. at selv 
om man rejste med en fart af 300.000 km/sek 
ville rejsetiden mellem dem og os andrage 11 år! 
Den samme tid ville gå for at et radiosignal kun¬ 
ne nå frem. Imidlertid er det muligt, at disse men¬ 
nesker har fundet en måde at overkomme disse 
problemer på, — så jeg tror, at jeg vælger den 
sidste mulighed som den mest sandsynlige«. 

Sp.: »Har De nogen ide om teknikken bag disse 
rumskibe?«. 

Sv.: »De benytter sikkert en form for elektrisk 
kraftkilde, som endnu er ukendt for os. Vi har 
selv taget de første skridt ad samme vej, idet vi 


i nærmeste fremtid foretager forsøg i verdens¬ 
rummet med elektriske kraftkilder«. 

Sp.: »Hvorfor tror De, at det amerikanske 
flyvevåben (og/eller CIA) ønsker at tilbageholde 
oplysninger om UFO’erne?«. 

Sv.: »Jeg har selv bekæmpet flyvevåbnet siden 
1944, og det er mit indtryk, at når de tilbage¬ 
holder oplysninger, er det sandsynligvis for at 
hindre panik. De har måske de bedste intentio¬ 
ner, men jeg tvivler på, at der ville gå panik i 
folk«. 

Sp.: »Hvad er Deres mening om Condon-un- 
dersøgelsen på Colorado-universitetet? Tror De, 
at det bliver en fair undersøgelse, og tror De, at 
det bliver tilladt kommissionen at offentliggøre 
konklusionerne uden indblanding?«. 

Sv.: »Gennem 20 år er folk blevet udsat for 
flyvevåbnets barnlige forklaringer. Det er mit 
indtryk, at de fleste mennesker ikke vil finde sig 
i den behandling mere. Det er min faste over¬ 
bevisning, at forskerholdet fra Colorado nøjagtigt 
vil gengive alt, hvad de finder frem til«. 

Sp.: »I det store hele har videnskaben negligeret 
UFO-sagen på trods af det overvældende obser¬ 
vationsmateriale. Hvorfor har videnskaben ikke 
akcepteret UFO’ernes eksistens som en arbejds¬ 
hypotese, hvorfra de kunne starte en tilbunds¬ 
gående undersøgelse?«. 

Sv.: »Vore videnskabsmænd og forskere er i 
store træk meget påpasselige med deres stilling¬ 
tagen til sagerne. Det er uden tvivl fordi de er så 
mange, at der nemt kan opstå splid om en sag«. 

Sp.: »Hvis rumforskningen fortsætter med sam¬ 
me hastighed som tidligere og vi antager, at rum¬ 
folkene stammer fra vort eget system, vil vi i lø¬ 
bet af en forholdsvis kort årrække ikke kunne 
undgå en konfrontation med disse mennesker. 
Hvad tror De vil blive resultatet af en sådan kon¬ 
frontation, og hvad indflydelse kan det få for vor 
fremtid?«. 

Sv.: »Jeg tror, at sandheden vil komme frem. 
De store ændringer, som allerede har fundet sted 
i denne overgangsperiode, viser, at realiteterne ef¬ 
terhånden vinder gehør. Det er min overbevis¬ 
ning, at jordens befolkning engang ud i fremti¬ 
den vil blive medlemmer af af »Planeternes For¬ 
bund« til fælles bedste for alle i universet!« 

/ej. 


Fornuften består af sandhedery som bør siges , 
og af sandhedery som ikke bør siges. 

Antoine Rivarol , fransk forfatter. 

UFOLOGI 


Skygges vi fra verdensrummet? 


To artikler af Court Haurvig. 

2. artikel. 

Findes der virkelig jordiske mennesker, der har 
set, og måske talt med, væsener fra andre planeter? 
Der findes en del beskrivelser om sådanne tilfælde, 
så mange, at det må synes mærkeligt, om alle disse 
observatører skulle være falsknere. Frygten for at 
blive til grin må vel ryste de fleste. Enkelte rap¬ 
porter fortæller også om observationer af døde rum¬ 
væsener. 

En mand fra Ecuador i Sydamerika beretter 
således, at han, en klar sollys dag, kom kørende 
på vejen i et ret øde område. Med et så han, på 
en mark, en rund metallisk skive, der lå akavet, 
som havde været udsat for et styrt. Han stand¬ 
sede sin bil og steg ud, og gik hen til den mærke¬ 
lige genstand, der målte ca. ti meter i diameter. 
Den runde skive var forsynet med nogle vinduer, 
der lignede koøjer, og da ecuadorianeren gik rundt 
om fartøjet, opdagede han en åbning i siden på 
den. Til hans store overraskelse lå der en tilsyne¬ 
ladende død person halvvejs ude af åbningen, og 
et nærmere eftersyn godtgjorde, at endnu flere liv¬ 
løse skikkelser sad eller lå inde i skiven. Fælles 
for disse skikkelser var, at de var meget små, højst 
110 centimeter høje, og havde en lysebrun hud. De 
var iført stramtsiddende ens uniformer med mær¬ 
kelige tegn. 

Forbløffet over det mærkelige syn, skyndte man¬ 
den sig tilbage til sin vogn og kørte i fuld fart til 
den nærmeste by for at hente hjælp. Men da han 
nåede tilbage til stedet sammen med nogle myn¬ 
dighedspersoner, var det eneste tilbageblevne af 
fartøjet og dets besætning en smule aske og noget 
afsvedent græs. 

En meksikansk farmer fortæller om en tur i et 
rumskib til Venus. Af nogle personer, der lignede 
vi jordmennesker meget, blev han inviteret til Ve¬ 
nus i et UFO. Vi fløj til Venus på omkring to 
timer, beretter han, jeg kunne udmærket ånde på 
planeten, og venusianerne var højt udviklede men¬ 


nesker, der boede i bysamfund i kuppelformede 
metalhuse. Tilmed kunne den meksikanske farmer 
præsentere nogle fotografier fra Venus, men viden¬ 
skabeligt set er fotografierne blevet betragtet med 
skepsis. Alligevel betegnes meksikaneren af dem, 
der kender ham, som en ret uvidende mand, der 
aldrig før havde afsløret nogen bemærkelsesvær¬ 
dig form for fantasi. Flere vidner påstår endog, 
at de overværede farmerens afrejse. 

Donald E. Keyhoe, en major fra det amerikan¬ 
ske luftvåben og leder af UFO-undersøgelsescen- 
tralen NICAP i USA, har skrevet nogle bøger 
om UFO’erne. Major Keyhoes opfattelse er, at den 
amerikanske regering — og for den sags skyld 
også flere andre landes regeringer — hemmelig¬ 
holder en del fakta om gæster fra universet. Ma¬ 
joren har set det som sin livsopgave at fravriste 
den amerikanske regering disse fakta og udlevere 
dem til en større offentlighed. Keyhoes opfattelse 
af årsagerne til hemmeligholdelse er blandt andet, 
at regeringerne frygter både økonomisk og alminde¬ 
lig panik, såfremt alt blev offentliggjort. Den ame¬ 
rikanske regering har taget konsekvensen af disse 
angreb og overladt al undersøgelse af UFO’er til 
et amerikansk universitet. Spørgsmålet er så bare, 
om universitetet kan fremkomme med den virke¬ 
lige sandhed, da et universitet også er statsdrevet 
og afhængig af økonomiske midler fra regeringen. 
Af den grund kan selv et universitet pålægges tavs¬ 
hed. 

Donald E. Keyhoe og Adamski var ikke venner, 
Keyhoe beskyldte gentagne gange Adamski for at 
være en falsk profet. Alligevel mødtes de på et 
punkt, idet også Adamski påstod, at den ameri¬ 
kanske regering tilbageholdt visse oplysninger for 
offentligheden. Adamski tilføjede dog, at den ame¬ 
rikanske regering var i forbindelse med repræsen¬ 
tanter fra andre kloder, og fik megen hjælp derfra 
til den yderligere udvikling. Indtil virkelige bevi¬ 
ser foreligger, må vi dog nok resignere med hen¬ 
syn til rummenneskenes forsøg på at hjælpe os. 

Alligevel kan vi ikke helt ignorere de talrige 
rapporter og bare slå det hele hen som en mægtig 
spøg, eller en form for massesuggestion. Det fore¬ 
kommer også bemærkelsesværdigt, som myndighe¬ 
derne mange steder forsøger at afvise observan- 
ters beretninger med konklusioner, der forekom¬ 
mer mere utrolige end selv observationerne. Da 
piloten Mantell i sin tid faldt ned efter at have 
jagtet en flyvende tallerken i sin jagermaskine, 
dementerede det amerikanske luftvåben begiven¬ 
heden med, at Mantell i virkeligheden fejlagtigt 
havde forfulgt planeten Venus og var kommet op 
i så stor højde, at maskinen var eksploderet. 

Kort før katastrofen havde Mantell gjort sin 
base opmærksom på — over radioen — at objektet 
var meget stort, mindst fire hundrede fod i dia¬ 
meter og metalskinnende! Da en større kreds af 
mennesker nægtede at acceptere forklaringen om 
forfølgelsen af planeten Venus (unægtelig også en 
slem fejltagelse af en jagerpilot), rettede luftvåb¬ 
net det til, at Mantell var fløjet ind i en skyhook 
ballon, hvorved hans jager var eksploderet og han 
selv omkommet. Hertil tilføjer Leslie Desmond, en 
forhenværende engelsk pilot fra den anden ver¬ 
denskrig, og selv meget interesseret i UFO-spørgs- 
målet: jeg vil, uden frygt for mig selv eller min 
maskine, påtage mig at flyve direkte gennem en 
skyhook ballon! Denne udtalelse har det ameri¬ 
kanske luftvåben aldrig kommenteret. 

En overgang så det ud til, at de flyvende tal¬ 
lerkener simpelthen kortlagde jorden! En del efter¬ 
følgende rapporter viser, at en gruppe UFOs med 
mellemrum viste sig over forskellige kyststræknin¬ 
ger i England, hver gang forlæggende deres om¬ 
råde, som om de indtegnede kyststrækningen. Det 
er muligt, at det virkelig har været tilfældet, men 
i så fald må man formode, at det drejer sig om 
rummennesker, der ikke i tidligere perioder har 
besøgt vor hjemlige klode. 

Eller skulle det være tilfældet, at vi besøges af 
væsener fra forskellige kloder og solsystemer? Kan 
det tænkes, at disse besøg foregår i bølger, og at 
vi netop befinder os i sådan en bølge? Som et til¬ 
lægsspørgsmål: kan det tænkes, at der foregår en 
ret livlig trafik i det uendelige univers, og at for¬ 
skellige rummennesker aflægger vor atmosfære et 
besøg? 

Hvordan ville vi selv opføre os, hvis vi kunne 
foretage længere rumrejser og fandt ud af, at man¬ 
ge andre kloder i virkeligheden var beboede? De 
første beboede kloder ville vi måske nok forsøge 
at få personlig kontakt med, al begyndelse er in¬ 
teressant og vil blive udnyttet til det yderste. Men 
senere, når det at møde beboede planeter blev en 
vane, kunne det så tænkes, at vi simpelthen ville 


foretage strejfture i universet, kun med det formål 
at udforske og kortlægge uden at ønske kontakt? 
Vi kunne jo, alt taget i betragtning, risikere at 
møde babariske samfund, og vi ville sikkert be¬ 
tænke os på at kontakte disse samfund af frygt 
for vor egen sikkerhed. 

Flere rapporter om UFO-landinger fortæller, at 
et UFO landede og nogle menneskelignende væse¬ 
ner steg ud af det, medbringende noget der min¬ 
dede om sække. Disse personer brød nogle prøver 
af klipperne, samlede også sten og jord og tilmed 
planter i sækkene, hvorpå de påny steg ind i deres 
fartøj og forsvandt. 

En amerikaner fortæller om en mærkelig op¬ 
levelse, han havde i en øde ørkenstrækning i USA. 
Han kom kørende i sin bil, da motoren pludselig 
begyndte at svigte. Det undrede ham, da han netop 
havde haft vognen til eftersyn og vidste, at der 
ikke kunne være noget væsentligt i vejen med 
den. Han besluttede sig til at stige ud af vognen 
for at underkaste motoren en nærmere undersø¬ 
gelse, da han med et så en kæmpemæssig aflang 
genstand stå stille i luften et par hundrede meter 
borte. Genstanden var nærmest cigarformet, og 
langs den ene side løb noget, der kunne minde 
om en platform med et rækværk. En dør i gen¬ 
standen blev åbnet og nogle menneskelignende væ¬ 
sener kom ud og stillede sig på platformen. De 
studerede ham og bilen interesseret og en af per¬ 
sonerne, der åbenbart var leder — eller rejsefører 
— forklarede tilsyneladende de andre en hel masse, 
mens han gentagne gange pegede på amerikaneren 
og bilen. Lidt efter gik de påny ind gennem døren, 
der blev lukket, genstanden tog fart og forsvandt, 
og amerikanerens bil kunne påny køre. 

En slags rumturister? Det kan lyde latterligt, 
men ligger inden for rimelighedens grænser. Vore 
efterkommere vil nok en gang også kunne købe 
billetter til interplanetariske rumrejser, og til den 
tid er det nok slut med Mallorca som det fore¬ 
trukne ferieparadis. 

Hvad vil vore første astronauter møde, når de 
får mulighed for at besøge de nærmeste planeter? 
Allerede afsendt rumsonder har fortalt os, at liv 
som hos os er umuligt. De ret gode billeder, der 
blev taget af Mars afslører tilmed, at Mars har 
en overflade, der minder meget om vor Månes. 
Alligevel vægrer en gren af videnskaben sig ved 
totalt at afvise muligheden for former af liv på 
vore naboplaneter, omend de højst vil tænke sig 
laverestående plantearter. 

Men intet intelligent liv, dertil har rumsondernes 
sindrige instrumenter afsløret for meget! Eller det 
må være en form for liv, der er os ukendt og i 
stand til at leve i en atmosfære, der er meget for- 

skellig fra vor. Alligevel fortælles det også, at 
hvis en fremmed planet satte en satellit i kredsløb 
om jorden, ville denne satellits instrumenter sand¬ 
synligvis afsløre, at der ikke var mulighed for liv 
på vor planet. 

Et spørgsmål med hensyn til rumrejser er begre¬ 
bet tid. Hvis vi var i stand til at formindske os 
selv så meget, at et atom ville blive på størrelse 
med en jordklode for os, ville også tidsbegrebet 
blive et ganske andet. Vi ville kunne tilbringe lang 
tid på et atom, måske år, og hvis det bagefter var 
muligt at gentage den oprindelige størrelse, ville 
vi finde ud af, at vi kun havde været borte i få 
minutter, målt med vor jordiske tid. 

I den forbindelse kan det tænkes, at der, ude 
i universet, findes eksistenser for hvem tidsfølelsen 
er en ganske anden end vor. For dem vil afstande, 
der forekommer os uovervindelige, måske blive 
regnet som relativt korte og måske tilmed over¬ 
kommelige. Kan det tænkes, at væsener i de fly¬ 
vende tallerkener kommer fra et andet tidsinter¬ 
val? Efter de rapporter, hvor man har observeret 
levende væsener i forbindelse med et UFO, lyder 
det ret utænkeligt, idet de tilsyneladende har be¬ 
væget sig i samme tempo som os. For eventuelle 
besøgende fra rummet, hvor tid er et ganske andet 
begreb end det, vi kender, ville det være muligt 
at besøge jorden og medtage prøver, uden at vi 
ville bemærke det. Det ville nemlig højst komme 
som en susen i luften og måske ikke en gang det. 

Men tiden kan alligevel godt spille en rolle med 
hensyn til UFO’erne. Deres fantastiske fart og 
deres evne til at forsvinde pludseligt, synes at for 1 - 
tælle noget derom. Den pludselige forsvinden for¬ 
klares af nogle ufologer med UFO’ets form. Det 
vender simpelthen den smalle side til og bliver på 
den måde svær at observere: eller det sætter sine 
omdrejninger i vejret så stærkt, at det kommer til 
at reagere som hurtigt roterende propeller, der jo 
kan blive delvis usynlige på grund af deres fart. 

Hvis nu rummenneskene var herrer over tiden, 
ville de kunne forsvinde pludseligt i kraft af at 
omsætte tiden til en anden dimension. Vel nok en 
fantastisk konklusion, dog ikke mere så fantastisk 
som den ville have forekommet os for bare en snes 
år siden. Det kunne også tænkes, at nogle rum¬ 
mennesker, der regnede med vor tidsinterval, var 
i stand til at blive adskillige tusinde år gamle. I 
så fald vil en rumrejse på f.eks. halvtreds år ikke 
forekomme så umulig som for os, der kun lever en 
betydelig kortere periode. 

Men alt dette er kun gisninger. Indtil videre må 
vi væbne os med tålmodighed og regne med, at ti¬ 
den — vort eget begreb af tid — efterhånden vil 
løse problemerne, enten i form af officiel kontakt 


med rummennesker, der besøger vor klode, eller 
simpelthen fordi vi selv finder ud af det, efter¬ 
hånden som forskningen skrider fremad. 

Det er svært for den menneskelige race at aner¬ 
kende noget nyt, specielt når dette nye gør indgreb 
på vor tænkeevne og vor daglige tilværelse. Men 
næsten daglig bliver teorier væltet omkuld som 
korthuse og andre teorier opstår. Uendeligheden 
bliver tilsyneladende knap så uendelig. 

Er der virkelig forsvundet mennesker i det uvis¬ 
se, hvor UFO’er har vist sig? Er mennesker bort¬ 
ført fra vor jord til andre planeter? Dette spørgs¬ 
mål har berørt mange, der har set UFO’er eller 
haft problemet inde på livet. Blandt rapporterne 
findes en del uofficielle beretninger om sådanne 
hændelser. Der forsvinder jo også af og til menne¬ 
sker i et samfund, men som regel har deres for¬ 
svinden en jordisk forklaring: mange forsvinder 
af personlige grunde og forsøger at påtage en ny 
identitet, drukneulykker og lignende må også tages 
i betragtning. Indtil et virkeligt bevisligt tilfælde 
foreligger, må dette stå hen i det uvisse. Ganske 
vist har vi Allinghams mystiske tilfælde (beskrevet 
i den første artikel), men heller ikke her findes 
noget virkeligt bevis for, at det er rummennesker, 
der har taget ham med sig. 

Hvis man stempler samtlige kontaktberetninger 
om personlige møder med rummennesker som usan¬ 
de, altså opdigtede historier, kan de mange af¬ 
standsobservationer da ikke forklares fra en mere 
objektiv synsvinkel end denne, at væsener fra ver¬ 
densrummet besøger os? De natlige observationer 
kan måske forklares som hidtil ukendte lysfænome¬ 
ner i vor atmosfære (som f.eks. kuglelyn), hvor¬ 
imod observationer gjort i dagslys er vanskeligere 
at finde en forklaring på. Det er svært, selv ved 
en lettere gennemgang af øjenvidners rapporter, at 
stemple hele UFO-sagen som opstået af jordiske 
fænomener. Tilbage bliver kun et svar: vi skyg¬ 
ges fra verdensrummet, er blevet skygget i årtu¬ 
sinder og vil blive skygget også fremover! Hvor¬ 
når vi får personlig kontakt med vore overvågere, 
må vi lade fremtiden om at besvare. Indtil da må 
det enkelte menneskes personlige mening være af¬ 
gørende for ham og den stilling, han ønsker at 
tage til spørgsmålet. 

Mange betragter de jordiske rumprogrammer som 
spild af tid og penge. Og dog er de en uundgåelig 
følge af den udvikling menneskeheden gennemgår, 
vi står kun på tærsklen til de egentlige opdagelser, 
og er tvunget til at arbejde os frem mod dem. Stå 
stille kan vi ikke, og måske er vor stræben udad 
netop det, der en gang vil give os muligheden for 
det fuldendte samfund på jorden. 

Court Haurvig. 

OBSERVATIONER 


Nyt fra Rapportcentralen 


I de sidste to måneder har SUFOI’s Rapport¬ 
central registreret 28 rapporter. Vi har som sæd¬ 
vanlig fået flere rapporter ind, som ikke er blevet 
registreret. Nogle af de observerede genstande har 
vi ment at identificere som værende satellitunder¬ 
gange, andre som meteoritter, — og nogle rappor¬ 
tører har ladet sig narre af lyskraftige stjerner 
og planeter. I de sidste par måneder har der af og 
til eksisteret atmosfæriske forhold, der har fået de 
i forvejen stærkt lysende planeter til at stråle me¬ 
get kraftigere end normalt, så det er absolut for¬ 
ståeligt, hvis nogle tager fejl. 

Jeg skal endnu engang fremhæve, at de ikke- 
registrerede rapporter bliver arkiveret og sammen¬ 
holdt med eventuelt nye rapporter fra samme tids¬ 
punkt. Rapporterne går aldrig til spilde, og det 
kan ikke pointeres kraftigt nok, at vi hellere vil 
have 10 rapporter for meget end én for lidt! 

Den 6. januar oplevede vi et ret usædvanligt 
sammentræf. På Fyn og i Sønderjylland blev der 
iagttaget lysfænomener af forskellig art og i stor 
mængde. Det lykkedes os at få en del rapporter 
ind, og det viste sig, at der ikke blot var tale om 
UFO’er, men også om en satellitundergang og en 
flådeøvelse — altsammen et kort tidsrum. Se iøv- 
rigt beskrivelsen andetsteds i bladet. 

Der er noget, der tyder p£, at UFO’erne i den 
senere tid har vist os mere end almindelig inter¬ 
esse. Som det også vil fremgå af rapportmaterialet 
fra denne måned, har der været tale om flere rap¬ 
porter, hvor objekterne har fløjet meget lavt eller 
ligefrem landet. I den senere tid har der også været 
en del avisskriverier fra Norge, og vi håber at få 
optaget rapport om disse observationer. 

Foruden de rapporter som er nævnt andetsteds 
i dette nummer, indkom der rapporter fra Mid¬ 
delfart, Oppsal, Gentofte, Jeløy, Ålborg, N. Odal, 
Tuddal, Nesodden, Lofoten og Iran. 

M- 


Rapport fra 1947 

Fru E.S.J. befandt sig i sommeren 1947 i det 
nordligste Norge, nærmere betegnet 4 km øst for 
Svanvik ved den sovjetiske grænse. Om eftermid¬ 
dagen en dag i juli fik hun øje på to underlige 
genstande over sovjetisk område. Det drejede sig 
om to lysende, ellipseformede genstande, der fore¬ 
tog nogle så forbavsende manøvrer, at observatø¬ 
ren blev stående for at iagttage dem. De fløj lod¬ 
ret op og ned, i cirkler og foretog 90° drej. Af og 
til stoppede de helt op og forandrede retning, lige¬ 
som de kunne stå helt stille et øjeblik. Manøvrerne 
blev foretaget både parallelt og uafhængigt af hin¬ 
anden. De sås både forfra som svagt ellipsefor¬ 
mede skiver og som »streger«, når de vendte kan¬ 
ten til. Efter ca. fem minutters forløb forsvandt 
de østover, og så da ud som to lysende, lodret¬ 
stående streger, der blev mindre og mindre. I for¬ 
hold til de fly, som umiddelbart efter kom over 
området, virkede de halvt så store, men meget hur¬ 
tigere! Der var ikke en lyd at høre fra objekterne, 
men flyene hørtes tydeligt. /ej. 

☆ 

Er de blevet mere nysgerrige? 

I de sidste numre af UFO-NYT har vi nævnt 
en del observationer, hvis fællestræk er, at det 
drejer sig om objekter i lav højde eller endog lan¬ 
dede objekter. Vi kan i flæng nævne observationer 
fra Bergen, Tindbæk, Virklund, Fredericia, Vokslev, 
Østre Aurdal, Lunde, Grønsund og flere andre. 
Her er et par stykker til: 

Herr J. J. Andersen havde været i biografen til 
første forestilling. På vejen hjem tog han et spil 
bowling. Klokken var dog ikke mere end 21,45, 

da Andersen passerede Egumvejens skole på Høge¬ 
vej i Fredericia. Da han gik forbi indgangen til 
skolen, fik han øje på en stor genstand inde i 
skolegården. Størrelsen var omkring 6 X 2 V 2 meter, 
og objektet stod helt nede på jorden til venstre for 
drikkekummerne. Det så ud som et stort æg, der 
lå på jorden, — blot var genstanden mørk og uden 
lys. Der var ikke en lyd at høre, og heller ikke 
andet at se. 

Der var ingen folk på gaden, og observatøren 
blev meget bange og gik hurtigt hjemad, idet han 
afgjort ikke havde lyst til at se nærmere på ob¬ 
jektet. På vejen hjemad så herr Andersen sig flere 
gange tilbage, og da han var ca. 500 meter fra 
skolen, så han et rødt skær komme derfra. Der¬ 
næst kom objektet, der nu lyste rødt, flyvende 
skråt opad og forsvandt. Observationen foregik 
den 27. juli 1966. 

En anden observation er fra den 16. oktober. 
Et ægtepar, herr og fru Graversen, var på vej i 
bil mod Fredericia fra Horsens. Kl. 18,00 var de 
nået til det sted ved Vejle, hvor vejen bliver fire¬ 
sporet og vejen til Viborg drejer af. Da de ser op 
mod højhuset i højre side af vejen får de øje på 
en stor, stærktlysende, ellipseformet og orange gen¬ 
stand, der befinder sig umiddelbart over højhusets 
tag. De troede først, at det var en stor lysreklame, 
men pludselig satte objektet sig i bevægelse og fløj 
med stor hastighed mod syd. 

Et par dage efter, nemlig den 19. oktober, er 
herr F. S. Sørensen på vej i tog mellem Århus og 
Vojens. Da toget passerer Lunderskov, får obser¬ 
vatøren øje på et aflangt — nærmest zeppelinfor- 
met — sølvglinsende objekt, der hang stille ganske 
lavt over jorden. Størrelsen for den observerede 
genstand var vel omkring 81-9 meter. Herr Søren¬ 
sen var i stand til at iagttage genstanden et par 
minutter før træer dækkede for udsynet. I al den 
tid hang objektet ubevægeligt. Observationen fandt 
sted om formiddagen kl. 11,05-11,08. 

Vi har endnu et par eksempler, og de stammer 
fra januar i år. 

»Jeg var på vej hjem i bil den 12. januar. Det 
var meget sent om aftenen og kl. var 22,30. Det 
var klart vejr med en svag vind fra sydvest. Un¬ 
dervejs passerer jeg Ørbæklunds Skove og på et 
vist tidspunkt kører jeg ned i en dyb dal samtidig 
med, at jeg tager et skarpt venstresving. Umiddel¬ 
bart over trætoppene får jeg øje på et lysskær, som 
jeg først antog for en modkørende bilists lys. Så 
ser jeg imidlertid genstanden. Den var vel 1 meter 
stor, aflang — men tykkere i den forreste ende 
end i den bagerste. Den forreste halvdel af objek¬ 
tet lyste med en kold, blå farve og den bageste 
med et blændende, hvidt lys. Ved bagenden af 


genstanden sås en blålig udstødning eller korona. 
Den lysende genstand fløj over, og langs med 
vejen, og da det passerede over mig, tog det i to 
sekunder både tænding og lys fra min bil. Jeg så 
objektet en halv snes sekunder i alt«. Observatør 
var herr A. A. fra Nyborg. 

Herr NN fra Hovborg beretter følgende fra den 
28. januar: »Det var stille vejr og tåget, da jeg 
var på vej hjemad omkring kl. 18,10. Man kunne 
lige skimte lyset fra den tredje gadelygte hen ad 
vejen. Da jeg stod ved den vestlige ende af via¬ 
dukten, så jeg i vestlig retning et næsten rundt, 
afgrænset, kraftigt lys stå stille i luften 5-6 meter 
over jorden. Det lyste hvidt. Det udsendte også en 
kraftig lysstråle i NØ retning, — direkte mod mit 
hus, der befandt sig omkring 150 meter fra mig. 
Jeg gik videre hjemad, medens jeg stadig kiggede 
efter objektet. Efter to minutters observation sluk¬ 
kedes genstanden pludselig«. /ej. 



•» Guld... det er guldi 

»En flyvende cigar over Århus« 


— var overskriften på en artikel i »Jyllandspo¬ 
sten« fra den 21. december, og den beskrev en ob¬ 
servation, der var foretaget dagen før af herr Niels 
Chr. Harritsø. Konkurrenten »Århus Stiftstidende« 
bragte også artiklen, dog i et meget mindre for¬ 
mat og med en noget mere skeptisk holdning. Na¬ 
turligvis, fristes man til at sige, lykkedes det også 
for konkurrenten at finde ud af, at det hele dreje¬ 
de sig om en århusiansk privatpilot, som var ble¬ 
vet observeret medens han i sit lille privatfly slog 
et slag over byen, — og dermed slog de fleste 
læsere sig til tåls. . 

Det lykkedes os at få fat på både observatøren 
og privatpiloten, som vi kalder NN. 

NN fløj i et fly af typen Klemm 107B. Det er 
et lille, tresædet fly, der fremstilles af Bolkow- 
fabrikken i Tyskland. Det har en spændvidde på 
knap 12 meter og en længde på ca. 9 meter. Det 
er forsynet med fast understel. NN’s fly har rød 
krop og hvide vinger med rød vingeforkant, hvil¬ 
ket må siges at være en iøjnefaldende bemaling 
NN fløj med en hastighed af ca. 175 km/t i en 
linie fra Skejby Flyveplads over den vestlige del 
af Århus, foretog et par krappe sving over Harald 
Jensens plads, videre over havnen og kommune¬ 
hospitalet til Skejby. NN befandt sig over Harald 
Jensens plads kl. 13,25. Flyvehøjden var omkring 
300 meter. 

Flyvebetingelserne var til VFR (visuelle flyve¬ 
forhold) med lidt dis højt oppe, der slørede solen. 
Der var nogle enkelte andre skyer. 

På vej tilbage til Skejby så NN et par jets i en 
anslået højde af 5|-600 meter. 

Hvad var det så, at herr Harritsø så? »Jeg kom 
med bussen (linie 8) fra Handelshøjskolen til Ha¬ 
rald Jensens plads, som jeg gør hver dag. På ga¬ 
den hørte jeg lyden af jets. Ved at se op fik jeg 
øje på dem. Det var T-33*ere, og de var vel om¬ 
kring 1000 meter oppe. De var let kendelige på 
deres sølvskinnende krop og de røde vingetankc. 
Fjernkending af fly er min hobby, så derfor er jeg 
helt sikker på, at det var T-33 , ere. Jeg fulgte dem 
med øjnene, da jeg pludselig fik øje på en mærke¬ 
lig, gråsort genstand, der nærmest var cigarfor¬ 
met. Den kom til syne over en karré fremme til 
venstre (mod NØ). Den holdt samme højde og en 
lige kurs og forsvandt bag en karré til højre (mod 
SSV). Jeg løb over kørebanen for at kunne følge 
den så længe som muligt. Inden den forsvandt bag 
karréen, kom der et svagt lysskær på den side af 


objektet, der vendte bort fra mig. Det kan mulig¬ 
vis have været et refleks. Jeg så objektet, der var 
helt lydløst, i omkring 90 sekunder. Jeg anslår 
dets størrelse til \ x li-2 meter og dets hastighed til 
40-50 km/t, men det kan jeg jo ikke sige med be¬ 
stemthed«. 



NN’s fly $ 


* 


Harritsøes objekt 
med lysskæret 
bagved. 


KLEMM KL 107C 

Dimensions: Spån, 35 ft. 6J in.; length, 27 ft. 2j in. 
height, 7 ft. 4^ in.; wing area, I57’i53 sq. ft. 

Har der så været tale om samme objekt? De var 
så forskellige i udseende, at man vist helt kan se 
bort fra en forveksling (se ill.). Selv et lille fly 
som dette, der er forsynet med en 150 HK motor, 
ville nok kunne høres på omkring 300 meters af¬ 
stand, men det af Harritsø observerede objekt var 
totalt lydløst. Imidlertid er der en hel anden sag, 
der viser, at der ikke kan have været tale om herr 
NN’s fly, — tidspunkterne divergerer. Harritsø 
tager hver dag linie 8 efter endt undervisning på 
Handelshøjskolen. Det er den samme bus hver dag, 
og den ankommer til Harald Jensens Plads kl. 
14,30. Da observatøren havde gået omkring 100 
meter fra stoppestedet, da han fik øje på objek¬ 
tet, må man vel gå ud fra, at klokken har været 
14,32. Jeg vil tro, at dette er en ret præcis tids¬ 
angivelse. NN’s fly befandt sig over Århus fra 
kl. 13,20-13,30, altså mere end en time tidligere. 

I forbindelse med ovenstående observation kan 
det være betimeligt at nævne, at andre har set no¬ 
get lignende samme dag. 

Kl. 13,30 iagttog herr Erik Jørgensen følgende 
fra Randers: ».. en meget slank og lysende hvid 
genstand, der for mig at se lignede et Caravelle- 
fly uden planer og ror. Det fløj med en anslået 
hastighed på 25Q-300 km/t i omkring 300 meters 
højde. Dets størrelse var 1 cm mellem tommel- og 
pegefinger i udstrakt arm. Det var helt lydløst. 
Jeg så det mod vest og med kurt stik nord«. 

Samme eftermiddag ses følgende fra Porsgrunn, 
der ligger i nærheden af Skien i Sydnorge: »Kl. 
16,00 stod jeg ute på Rådhussplassen. Fikk så se 
noget på himmelen, som kom i stor fart og med 
flerre farvet røk efter seg (rød, blå og fiolett). 
Gjenstanden var helt lydløs. Trodde først, at det 
var et fly i brann, men fikk se, at det så ut som 
en stor sigar. Den stoppet opp og stod lodret i 
luften med et kraftigt hvidt lys i bangen. Den stod 
like over Norsk Hydro i flere minutter. Så gikk 
den mott NØ igjen og forsvannt«. 

Det er værd at bemærke sig, at der mellem den 
29. november og 30. december IKKE har været 
andre observationer end de tre ovennævnte fra 
den 20. december. . 


Det er altid en smule forvirrende , når den 
forkerte mand siger det rigtige ord. 

Norman Mailer , amerikansk forfatter. 

☆ 

Frihed betyder ansvarlighed. Det er grunden 
til, at de fleste mennesker er bange for den . 

Bernard Shaw. 


»Der var 
noget i luften« 

— skrev »Odense Stiftstidende« den 9. januar og 
citerede sammen med andre blade en række obser¬ 
vationer, der fandt sted på Fyn og i Sønderjylland 
den 6. januar. Der var også noget i luften. 

Kl. 17,30 ser en del mennesker fra forskellige 
steder en lyskugle — forsynet med en lang hale — 
der går over himmelen fra vest mod øst. Såvidt 
vi har kunnet fastslå, har der været tale om en 
satellitundergang. Helt sikre kan vi ikke være, især 
da materialet er en del uensartet, men nu har vi 
videresendt materialet til Smithsonian for nærmere 
bearbejdelse, og vi regner med at kunne bringe 
resultatet af Smithsonians undersøgelse i næste num¬ 
mer. 

Fra kl. 17,30-19,00 holdt fem af søværnets mo¬ 
tortorpedobåde en belysningsøvelse i farvandet 
mellem Fyns Hoved og Samsø. Vi skrev til SOK 
(Søværnets Operative Kommando) og bad om nær¬ 
mere oplysninger vedrørende ovennævnte øvelse. 
Man var så venlig at oplyse os om arten og mæng¬ 
den af de lysraketter, man benyttede, hvilket i høj 
grad hjalp os ved sorteringen af rapporterne, hvor¬ 
for vi siger SOK tak. 

Kl. 18,30, 19,15 og 23,00 blev der iagttaget 
UFO’er, og vi skal her blot omtale én af rappor¬ 
terne. 

Fru M. Lorenzen, Stevelt, havde drillet sin mand, 
da han fortalte, at han havde set en ildrød gen¬ 
stand kl. 17,30 (satellitundergangen, red.). Kl. 18,30 
gik hun ud for at lufte hunden. »Pludselig gav det 
et sæt i mig, for nu så jeg den flyvende tallerken 

— denne kom blot den modsatte vej. Nu må du 
holde hovedet koldt og rigtig se på den, tænkte 
jeg. Alligevel løb jeg hen til køkkenet og bankede 
på vinduet. Børnene i køkkenet troede at jeg ville 
lave sjov, så de blev bare siddende. 

Genstanden var ildrød og duvede i luften. Den 
kastede et skarpt, lysende skær fra sig. I facon 
lignede den en brændende faldskærm. Den bevæ¬ 
gede sig langsomt gennem luften og gik ned bag 
et hegn i nærheden af Christian Christensens mark. 
Jeg kunne se den lyse kraftigt bag hegnet. Jeg løb 
ned til min mand, men da vi kom tilbage, var 
den væk!« 

★ 

Nærobservation fra Sjællands Odde 


Sporingsstationen i Rude Skov får mellem år 
og dag en masse henvendelser fra folk, som har set 
et eller andet på himmelen, — det være sig satel¬ 
litter, naturfænomener eller UFO’er. Da man i 
sagens natur ikke har interesse i en stor del af disse 
henvendelser, har man været så venlige at henvise 
en del observatører til SUFOI. Nedennævnte inter¬ 
essante observation er på denne måde kommet til 
vort kendskab. 

Observationen fandt sted den 18. januar i år 
mellem kl. 16,40 og 16,45. Observatører var to 
drenge, Tage og Jesper, på henholdsvis 9 og 7 år. 
Det var Jespers mor, som gjorde os opmærksomme 
på observationen idet hun vidste, at der var et 
sted, hvor man kunne melde om sådanne iagt¬ 
tagelser. Til sidst fandt hun nummeret til Rude 
Skov og kom derved i forbindelse med Rapport¬ 
centralen. 

Jeg tror, at den første reaktion på en god rap¬ 
port, der stammer fra et par drenge i den alder, 
meget naturligt er en vis skepsis. Tit sker det jo, 
at børn har en livlig fantasi, og da de i vor tek¬ 
niske tidsalder ofte er i besiddelse af forbavsende 
mængder viden om mange ting, ville det ikke være 
unaturligt, om viden og fantasi blev kombineret 
med en tallerkenhistorie som resultat. 

Det var vel også en lignende skepsis, som greb 
Jespers mor, fru Andersen, da sønnerne berettede 
om observationen. Imidlertid er drengen altid til 
at stole på og plejer ikke at fortælle usandheder. 
Gennem lang tid forhørte moderen Jesper, men 
alle forklaringer blev fastholdt. Faderen, der er 
leder af det lokale flyverhjemmeværn, viste dren¬ 
gen billeder af forskellige fly- og helikoptertyper, 
men Jesper var helt sikker på at det var noget 
helt andet, han havde set. For en god ordens skyld 
skal det nævnes, at Jesper kender de forskellige 
flytyper, der jævnligt ses over Gniben i forbin¬ 
delse med skydeøvelserne. 

Jespers farfar drillede ham en del og lagde ikke 
skjul på, at han ikke troede på beretningen. Dren¬ 
gen blev ulykkelig over ikke at blive troet og gen¬ 
tog tit overfor sin mor et ønske om, at rumskibet 
ville komme igen, så faderen og farfaderen kunne 
se det. 

Der er ingen i familien, der kender noget til 
UFO’er. Da fru Andersen efterhånden syntes, at 
drengen blev helt nervøs af den mistro, som han 
mødte, fik hun den ide at kontakte den organisa¬ 
tion, som har med den slags ting at gøre, for at 
høre om man dér ville fæste lid til drengens for¬ 


klaring. Da det naturligvis ikke lykkedes at finde 
SUFOI i telefonbogen (da vi ikke står der) fik 
fru Andersen som nævnt den ide at kontakte Sa¬ 
tellitsporingsstationen i Rude Skov, der altså hen¬ 
viste til os. 

Det indtryk jeg har fået ved at interviewe Jes¬ 
per og Tage er positivt. Som det vil fremgå at 
beretningen, har Jesper lagt mærke til forbløf¬ 
fende mange detailler, — detailler som han fast¬ 
holder! En del af disse detailler er kendte fra tid¬ 
ligere nærobservationer og landinger verden over. 
Medmindre Jesper, — eller fru Andersen, har væ¬ 
ret godt inde i UFO-sagen, ville det forekomme 
usandsynligt, at der ville være så mange overens¬ 
stemmelser. Jeg har ikke fundet noget, der tyder 
på, at familien har haft forhåndsviden om UFO- 
sagen. 

De nærmere omstændigheder ved observationen 
er følgende: 

Jesper bor i Overby på en gård, der grænser 
op til vejen fra Nykøbing til spidsen af Sjællands 
Odde. Trafikken på vejen er normalt ikke stor. 
Ca. hveranden time kommer der et færgetræk, 
men på observationstidspunktet var der ingen tra¬ 
fik. Der var i det hele taget ikke mange menne 1 - 
sker ude, idet man er i staldene omkring den tid. 

Den pågældende dag legede Jesper med naboens 
dreng Tage, samt med sin fireårige lillesøster, som 
han skulle passe, da forældrene ikke var hjemme. 
De legede foran en stor halmstak, der ligger umid¬ 
delbart op til vejen. På den anden side af vejen 
falder terrænet jævnt ned mod Kattegat, og man 
har et godt udsyn. Vejret på observationstidspunk¬ 
tet var diset og koldt med vind fra vest eller syd¬ 
vest. Det passer også med vejropgivelserne fra Ka¬ 
strup, der kl. 16,00 havde vind fra 190° med en 
hastighed på 13 knob. Temperaturen var 1°, me¬ 
dens dugpunktet lå på 0°. Sigtbarheden var 3 km, 
og skybasen lå i ca. 275 meters højde. 

Da tusmørket begyndte, ville Tage hjem. Da 
han tilfældigvis så op, fik han øje på et mørke- 
gråt objekt på himmelen (ill. A). Det havde slø¬ 
rede konturer og var forsynet med en lille, nedad- 
vendende hale. Tage blev bange ved synet og råbte 
til de to andre: »Der kommer en skypumpe, — 
den er farlig!« og løb derpå hjem (han bor skråt 
over for Jesper). Tage fortalte sin moder om »sky¬ 
pumpen«. »Jeg troede ikke at en skypumpe var 
så lille, mor«, var hans første omtale af det sete. 
Fru Jensen, Tages mor, svarede dertil, at det ikke 
blæste nok til, at der kunne komme en skypumpe. 

Hun så ud ad køkkenvinduet, men opdagede in¬ 
tet unormalt. Det skal bemærkes, at Tage aldrig 
har set en skypumpe. 

Jesper blev ikke bange som Tage, men krøb dog 
for en sikkerheds skyld i dækning i grøften, hvor¬ 
fra han fulgte genstandens videre flugt. Hans be¬ 
retning lyder, kort fortalt: Objektet fortsatte med 
samme kurs, ca. 0-V, alt imens det dalede. Pludse¬ 
lig foretog det et sving op imod observationsste¬ 
det, men drejede lige efter næsten 90° mod en lille 
bakke, som ligger bag Tages forældres hus. Sam¬ 
tidig blev tre ben sænket ned gennem tre huller 
i bunden, og genstandens fart blev sat kraftigt 
ned. Det så fuldstændigt ud, som om den ville 
lande på bakken, men da den befandt sig i om¬ 
kring en meters højde, blev benene trukket ni¬ 
sten helt ind igen, og genstanden »skød over«. 
Den fortsatte med kurs nordvest i lav højde mod 
Kattegat, men da den var over stranden, skete 
der igen noget. Først faldt der noget »sort duller« 
ud af bunden på objektet. Det sorte »noget« faldt 
mod jorden, men Jesper mente ikke, at det faldt 
helt ned, uden at han dog kunne give nogen yder¬ 
ligere forklaring på, hvad der skete med det. Stran¬ 
den er blevet undersøgt for affald og slagger, men 
uden resultat. Der har intet unormalt været at 
finde. 

Genstanden foretog nu et kraftigt sving ude 
over vandet eller stranden, og samtidig blev en 
firkantet kurv eller kasse hejset ned under den. 
Tilsyneladende hang kassen i et armtykt tov eller 
kabel, men under de manøvrer objektet foretog, 
svajede kassen ikke, så det må alligevel have væ¬ 
ret en fast, stiv forbindelse. Da kurven eller kas¬ 
sen var nede, kom otte personer ud af hullet i 
bunden. Først kom én, så kom resten. De klatrede 
med meget hurtige bevægelser to og to nedad »to¬ 
vet« og ned i kurven. 

Objektet havde nu fuldført sin 180° drej og kom 
tilbage med lav hastighed og kurs direkte mod 
stedet, hvor Jesper befandt sig. De otte personer, 
— eller en del af dem, — bøjede sig ned og sam¬ 
lede nogle ting op fra bunden af kassen. »De havde 
ikke noget i hænderne, da de kravlede ned, men 
det havde de efter at de havde bukket sig, så det 
må have været i kassen«, siger Jesper. De opsam- 
lede ting lignede kikkerter eller fotografiapparater, 
og da objektet kom tættere på observationsstedet, 
pegede de med disse instrumenter, — eller hvad 
det var, — mod Jesper. Han nåede dog ikke at 
bemærke detailler, så det nærmeste han kan komme 
det, er, at det var fotografiapparater eller kikker¬ 
ter. 

Drengen var ikke bange og gentog bagefter flere 
gange overfor sin mor, »at de så så venlige ud«. 


Da genstanden var ganske nær ved gården, vin¬ 
kede halvdelen af personerne til Jesper, idet de 
samtidig smilede til ham. Jesper vinkede ikke igen, 
men nøjedes med at nikke. De ombordværende 
vinkede ikke på den almindelige måde, hvorved 
man bevæger hånden op og ned med lodrette be¬ 
vægelser. Derimod holdt de håndfladen lodret og 
benyttede hurtige, vandrette bevægelser. 

Objektet passerede gansket lav hen over træer 
i vejkanten. Højden anslås til en halv snes meter 
over jorden. Da det var nærmest bemærkedes en 
ganske svag summen. Den var svagere end en støv¬ 
sugers, og Jesper beskrev den som svarende til den 
svage summen, som vor batteridrevne båndoptager 
udsendte. Der var intet vindsus og heller ikke no¬ 
gen varmeudstråling fra objektet. 

Efter at have passeret observationsstedet fort¬ 
satte objektet kursen, der ville have bragt den til 
kirken i Overby. Men umiddelbart efter at obser¬ 
vationsstedet var overfløjet, kravlede de syv af de 
otte hurtigt op ad »tovet« og forsvandt ind i ob¬ 
jektet. Den sidste blev i kurven (man kunne se 
hans kasket over kanten). Så blev kurven hejset 
op med manden i. Jesper mente, at den mand, der 
blev i kurven, ikke turde kravle op. »Hvorfor tror 
du det?« »Jo, enten turde han ikke, eller også ville 
han ikke, for én af de andre kiggede ned på ham 
som om han sagde, at han skulle komme op«. 

Foruden ovennævnte detaillerede beretning har 
Jesper noteret sig følgende: 

Mørkt objekt med hale 

Mørkt med korona. De to »ben« er lysstråler , der 
endte midt i luften. De to lysstråler ligesom »sprøj¬ 
tede« ud fra objektet. De var gule. 


B. 

Orange Objekt uden korona. Lyset fra det store 
vindue er blåt , og lysstrålerne fra vindueshjørnerne 
er nu blågrønne. Bag objektet hænger »en gul ost 
i en snor«. Der var antenner på objektet og på 
»osten«. Vinduet var tilsyneladende af almindeligt 
glas , men man kunne intet se bag ved det. De tre 
små genstande på undersiden af objektet , er de tre 
ben , som de så efter at de havde været sænket og 
trukket (næsten) ind igen. 


Først så objektet ud som ved a). Det bekræftes 
af Tage. Ved b) er objektet stadigvæk mørkt, men 
har nu korona. To gule lysstråler ligesom »sprøj¬ 
ter« ud fra det, men det mærkelige er, at strå¬ 
lerne »ender« midt i luften. Det er altså ikke al¬ 
mindelige lyskegler. 

Ved c) ses objektet i sin fulde udstrækning. Man 
ser de tre ben, der efter objektet har »skudt over« 
nu er næsten trukket helt ind igen. Over midten 
af genstanden ses et langt vindue, hvorfra der 
kommer et blåt eller grønligt lys. Jesper mente, 
at vinduet var af glas, som vi kender det, men 
man kunne alligevel ikke se noget bag vinduet. 
Fra hvert sit hjørne af vinduet kommer en lys¬ 
stråle og de har nu skiftet farve til blågrøn. Re¬ 
sten af objektet er nu orange og koronaen er væk. 
Bag objektet ligesom hænger »en rund, gul ost i 
en snor«. Der er antenner på forreste del af ob¬ 
jektet samt på »osten«. Senere skiftede objektet 
igen farve, således at kroppen blev lilla. Derimod 
fortsatte lysstrålerne med at være blågrønne. 

d) beskriver kurven, her tegnet med fire personer. 

e) er et detailbillede af én af de ombordværende. 

f) viser de påmalede »kendingsbogstaver«. 

g) er objektet set fra undersiden. Man ser hullerne 
til de tre ben, ligesom man ser en lem i mid¬ 
ten. Desuden ses plakaternes placering. 

Detaillerne . 

Lysstrålerne »sprøjtede« ud fra hvert sit hjørne 
af vinduet. Der var ikke tale om gnister, men om 
en form for lysstråle, som endte midt i luften. 

Benene kom ud af de tre huller på undersiden 
af kroppen, men de blev aldrig trukket helt ind 
igen. Hvis man iøvrigt kan sammenligne, så var 


de knap halvt så lange som benene på »Gylden¬ 
holm-objektet« beskrevet i sidste nummer. 

Det var antenner, der sad på kroppen og på 
vedhænget, — i det mindste så det ud som an¬ 
tenner. »Ligesom fjernsynsantenner«, sagde Jesper. 

Den »ost« eller hvad man skal betegne det un¬ 
derlige vedhæng med, var tilsyneladende forbun¬ 
det med kroppen med en armtyk »snor«. Det må 
vel have været en fast, stiv forbindelse af én eller 
anden art. Jesper kan ikke med bestemthed sige, 
om vedhænget var rundt eller firkantet, men mener 
dog, at den nok var rund. 

På kroppen var der malet én eller to rækker 
kendingsbogstaver lodret under hinanden. Jesper 
går i skole og kender bogstaverne, men disse var 
forskellige fra dem, man har lært i skolen. Det 
første lignede et B og et H kombineret (se ill. f). 
De andre var mere fremmedartede, og det kniber 
med at huske udseendet. 

På den anden side af kroppen sad der en pla- 
ket — eller sådan forekom det drengen. Det var 
ikke en papirplakat, der var klistret på, men det 
lignede heller ikke et vindue, så måske var det ma¬ 
let på. På plakaten var der et billede af en neger 
med en kurv på hovedet! Som ved de andre de¬ 
tailler har vi spurgt Jesper flere gange, men der 
er ingen tvivl om, at han fastholder forklaringen 
med negeren. 

I bunden var en firkantet lem, »men der var 
ingen håndtag på, selvom det var en lem«. Hele 
vejen uden om lemmen var der tilsyneladende glas, 
lemmen udgjorde ikke bunden af kassen, men dens 
to hoveddele gled til hver sin side, således at kas¬ 
sen kunne hejses op. Derpå gled lemmen ud igen. 
Lemmene åbnede altså ikke nedad som på et fly. 

Flyvemåde. 

Objektet fløj på en besynderlig måde. Jesper 
sagde, at »det så ud som om de ikke rigtigt kunne 
styre den«. Flyvemåden er beskrevet grafisk såle¬ 
des: 



eller 

Personerne. 

Jesper var ikke bange, og det skyldtes bl.a., »at 
de så så gode ud«. Dette indtryk gentog drengen 
mange gange over for moderen umiddelbart efter 
observationen. 

Alle otte personer var små mennesker. Drengen 
kendte ikke begrebet pygmæer, men beskrev dem 
som værende af samme størrelse som manegeklov¬ 
nen i Cirkus Schumann — eller sig selv for den 
sags skyld. D.v.s. omkring 100-125 cm høje. »Det 
var nogle små fyre, ligesom mig«, — men Jesper 
fik ikke indtryk af, at det var børn. De havde 
allesammen meget lange ansigter og meget lange 
næser. De syv var kortklippede, medens den ot¬ 
tende havde skulderlangt brunt hår. Det var må¬ 
ske en kvinde, men drengen lagde ikke mærke til 
yderligere kendetegn, der kunne pege i den retning. 
De syv kortklippede var lyshårede. 

Der var forskelle i deres klædedragt. Den mand, 
der først kravlede ned i kurven og som tilsyne¬ 
ladende blev tilbage i den, medens den blev hejset 
op igen, var iført en blå dragt, medens alle de 
andre var iført en stribet dragt. Striberne var på 
tværs og vekslede i farverne rødt, hvidt og blåt 
(farveangivelserne er lidt usikre). De bar alle otte 
stribede kasketter af en form, der nærmest må 
karakteriseres som murerkasketter. Selve dragtens 
udseende var »som en gymnastikdragt eller lige¬ 
som de kravledragter babyer har på«. Ingen af de 
otte bar nogen form for emblemer eller mærker. 

Bortset fra manden i blåt bar de alle to sam¬ 
menhængende beholdere på ryggen (se ill.) »lige¬ 
som de hersens dykkere«, (frømænd). Beholderne 
var gennemsigtige og Jesper bemærkede, at væd- 
skestanden i dem var af forskellig højde. Fra be¬ 
holderne gik en slange frem over skulderen til 


munden. »Det var som om de havde nogle trem¬ 
mer for munden« (En form for mundstykke?) Da 
de tog fotografiapparaterne og kikkerterne frem, 
tog de slangen ud af munden. Manden i blåt bar 
kantede briller (eller noget lignende) for øjnene. 

En anden bemærkelsesværdig detaille var, at de 
alle havde »lys på skulderen«. »Det så ud som 
om de havde en lommelygte på hver skulder, og 
der var lys i begge ender af lommelygten«. 

Ja, det var så Jespers beretning, og det er ikke 
for meget at kalde den enestående. Ved vurderingen 
af rapporten må man huske, at drengen ikke er 
så gammel og at nogle af detaillerne kan være — 
og sandsynligvis er — noget forvrængede i hans 
hukommelse. Der gik jo en måned, før vi fik in¬ 
terviewet ham, men iflg. fru Andersen er der dog 
kun meget små variationer i hans nuværende be¬ 
retning sammenlignet med alle de detailler, som 
hun fik nedskrevet i dagene efter observationen. 
Imidlertid er det givet, at forskellige detailler kan 
være opfattet forkert af Jesper. Taget under ét er 
der imidlertid temmelig mange punkter, som er 
overensstemmende med rapporter fra andre dele af 
verden — foruden Skandinavien. 

Da vi på nuværende tidspunkt ikke har fået 
nogen bekræftelse på observationen andetsteds fra, 
må vi naturligvis indrømme, at garantere for be¬ 
retningens ægthed kan vi ikke. Jeg skal blot endnu 
engang fremhæve, at Jesper ved gentagne fore¬ 
spørgsler er helt sikker på de fleste punkter i be¬ 
retningen, og jeg vil endnu engang fastslå det po¬ 
sitive indtryk, drengen har givet os. 

På basis af ovennævnte har vi ment det abso¬ 
lut formålstjenligt at bringe rapporten i sin fulde 
ordlyd her i UFO-NYT og overlader den hermed 
til læsernes egen bedømmelse. /ej. 


D. 



Kurven , her tegnet 
med 4 personer. 


E. 



Detailbillede af én 
af de ombord¬ 
værende. 

Obj. fra bunden. 
Hullerne til benene 
ses , ligesom »lem¬ 
men« i midten. Des¬ 
uden »plakaterne«. 

fallerkenbilleder... 



De to billeder er taget af Harold A. Trudel om 
eftermiddagen den 24. juli 1966. Trudel blev led¬ 
saget af Joseph Terriere, redaktøren af UFO-bla- 
det »PROBE«. Ferriere, som tidligere har haft ad¬ 
skillige observationer, udtaler, at objektet kun var 
3-4 fod i diameter og omtrent 150 fod borte. 

Saucer News, 4, 1966. / F.P. 


Dette foto blev taget den 31. juli 1966 af en foto¬ 
ir gaf fra New Castle (Pa.) News. Fotografen, Jo¬ 
seph Yost, var i færd med at tage en serie billeder 
af en malkespand, der var anbragt på toppen af 
en 55 gallontønde og med skyerne som baggrund, 
da han af vanvare fik UFO’et med på et af bille¬ 
derne. Billedet er næsten identisk med en tegning 
lavet af Douglas Tibbek, et af vidnerne til lan¬ 
dingen i ER1E, Pa., som fandt sted samme aften. 

Saucer News, 4, 1966. /F.P. 

Australsk foto 




Dette billede blev taget af en af Saucer News kor¬ 
respondenter i Melbourne, Australien. Det mindre 
billede er et forstørret udsnit af hovedbilledet. Ob¬ 
servationen fandt sted den 14. april 1966 kl. 2,22 
p.m.y og varede i ca. 6 sekunder. Objektet så ud 
til at være en fast , fysisk genstand , og det drejede 
langsomt under »flugten«. Efter at »UFO 3 et« et 
kort øjeblik havde vendt den flade side mod obser¬ 
vatøren , forsvandt det meget hurtigt i nordlig ret¬ 
ning. En lav brummen hørtes , da UFO 3 et for¬ 
svandt, til trods for , at det indtil da havde varet 

helt lydløst. 

Saucer News , 4 , 1966. / F.P. 


Fup eller... 

Flyvende tallerkeneri To 12-års drenge i New 
Jersey fik forleden øje på nogle genstande , der 
fløj rundt højt oppe i luften. De fo 3 r ind og hen¬ 
tede et fotografiapparat , og inden de store runde 
tingester forsvandt , fik de taget dette billede. Sag¬ 
kyndige fra det amerikanske luftvåben siger , at de 
intet kender til opsendelse af slige »tallerkener«. 

Hævder at have set fl. tallerken 


Tog også billeder — men luftvåbnet 
kender ikke til sagen. 

Mount Clemens, Mihigan, onsdag (AP). 

To halvvoksne drenge hævdede i går, at de havde 
set en tallerkenformet flyvende genstand, som de 
sagde holdt sig svævende i ti minutter bag deres 
hjem kun halvanden km fra Selfridge-luftbasen 
i Michigan. 

Den 17!-årige Dan Jaroslaw og hans 15-årige 
bror Grant støttede deres påstande med fotografier, 
der viste en tallerkenformet flyvende egnstand, 
som var svagt hvælvet ovenpå og med en antenne¬ 
agtig genstand stikkende op. 

Det amerikanske luftvåben kendte intet til den 
påståede observation, og fra en helikopter, der på 
dette tidspunkt havde været over egnen, var intet 
usædvanligt observeret. 

Vendsyssel Tidende (Hjørring) 11. jan. 1967. 



Drengenes billede af den flyvende tallerken, taget 
nær Selfridge Air Force Base , med et Polaroid 
kamera. 


Ægte fotografi af fl. tallerken? 


En af USAs førende eksperter med hensyn til 
UFO kan ikke finde tegn på forfalskninger. 

Detroit, tirsdag (AP). 

En af Amerikas ledende eksperter med hensyn 
til fotografier af »uidentificerede flyvende gen¬ 
stande« mener, at fotografier af en »flyvende tal¬ 
lerken« taget i nærheden af Detroit for nylig, er 
ægte. 

Lederen af det astronomiske fakultet ved De- 
troits universitet, dr. Allen Hynek, erklærede i af¬ 
tes, at de nye billeder har en slående lighed med 
tidligere fotografier af uidentificerede flyvende 
genstande — UFO, som de kaldes i dagligdags 
tale. Hynek har eksamineret negativerne. 

Optagelserne blev foretaget i sidste uge i nær¬ 


heden af Detroits forstad Mount Clemens. »De 
foreløbige analyser af negativerne giver ingen an¬ 
tydning af, at der skulle foreligge forfalskninger«, 
erklærede dr. Hynek. 

Svævede over søen. 

Billederne viste tallerkenformede genstande. De 
er blevet taget af to unge mennesker omkring kl. 
14,30 lokal tid forrige mandag. 

Brødrene Grant og Dan Jaroslaw forklarede, at 
de havde iagttaget en genstand, der holdt sig svæ¬ 
vende over St. Clair søen ved deres hjem. Senere 
forsvandt genstanden i sydøstlig retning. 

Det lykkedes at tage fire billeder af den fly¬ 
vende genstand, før den forsvandt. 

Vendsyssel Tidende 17. jan. 1967. 

På tærskelen til en ny tid 


P. M. Frederiksen. 

Når vinteren er over landet med bidende frost 
og iskolde vinterstorme, føler vi det, som var alt 
i naturen dødt. Træerne står uden løv, og alle de 
grønne urter er visnet. Kun nåletræerne ser ud til 
at kunne opretholde livet. 

Men det er kun tilsyneladende, at naturens væk¬ 
ster er døde. Nede i mulden ligger plantefrøene og 
mange grønne planters spirer og venter på forårets 
komme. — Og så en dag sker underet påny: De 
grønne spirer bryder med uimodståelig kraft gen¬ 
nem muldlaget — ja, endda gennem asfalt og be¬ 
ton — og de harpiksholdige knopper på træer og 
buske brister, og endnu engang står mennesket op¬ 
fyldt af undren over naturens fornyelse og livets 
under , og det kan da hænde, at det evigt tilbage¬ 
vendende spørgsmål dukker op i ham påny: Hvad 
er det dog for kræfter, som driver planterne — og 
dyrene — ja, vel også mig selv? Det har altid væ 1 - 
ret et brændende spørgsmål for mennesket. Atter 
og atter har mennesket stillet sig spørgsmål som: 
Hvor kommer jeg fra? — Hvorfor er jeg her? — 
Og: Hvor går jeg hen? 

I vores fantastiske tid er det som om svarene på 
disse gamle spørgsmål bliver afsløret for menne¬ 
skene lidt efter lidt. Det er som om vi står på tær¬ 
skelen til en ny tid , ja, mange af de store forskere 
taler ligefrem om »En ny tids fødsel«. 

Men der er mange mennesker, som ikke har fattet 
de store dybder, som vort århundredes forskere er 
nået frem til ved de ufattelige mikroskopers og de 
store stjerneteleskopers hjælp. Ja, størsteparten af 
menneskene på vor klode aner vel næppe nok, at 
man på de store forskningsinstitutter arbejder med 
at løse så fantastiske spørgsmål som »Skabelsens 
under og den universelle revolution«. For mange 
mennesker i de førende lande: USA, Vesteuropa 
og Sovjet, er de mange fantastiske resultater, som 
man hører om i dag, kun spredte forskningsresul¬ 
tater, som man lige læser med stor forbavselse i 
forbifarten, men som man slet ikke ser sammen¬ 
hængen i. 

Det er ligesom mange mennesker endda møder 
disse fantastiske ting med en vis ængstelse, som 
ligefrem får dem til at holde sig på afstand af det 
hele. De føler uden tvivl, at der rokkes ved de 
gamle livsopfattelser , at deres cirkler forstyrres, og 
de tror vel, at det ligefrem er den moderne viden¬ 
skabs mål at fratage dem de nedarvede, åndelige 


værdier. På dette punkt er det slet ikke gået op 
for flertallet, at de store forskere har skiftet sig¬ 
naler. Men, der er jo unægtelig også et fantastisk 
spring fra Brandestidens ateistiske livsopfattelse og 
til det kosmiske, universelle livssyn, som vi møder 
det hos de største forskere i vor tid. Bliver man 
inddraget i en diskussion om disse spørgsmål, for- 
bavses man, når man opdager, at mange mennesker 
tror, at Darwin er en endestation på forskningens 
vej, og i virkeligheden er han jo kun en enkelt — 
om end betydningsfuld brik i det videnskabelige 
spil, som jo først var i sin vorden, da han frem¬ 
satte sine fantastiske teorier, ja, som vel først tog 
sin egentlige begyndelse med den forskning, som 
så store personligheder som madame Curie, Ein- 
stein og Max Planck samt Niels Bohr præsenterede 
os for. 

Mange af folkeskolens lærebøger var indtil for 
ganske kort tid siden præget af den bedreviden og 
arrogante indstilling, som kendetegner den sidste 
halvdel af forrige århundrede, da menneskene 
mente, at nu var alle de opfindelser gjort, som 
kunne gøres, og nu havde man endelig befriet men¬ 
neskeheden for det middelalderlige præg af fjoget 
overtro, som havde tynget på og ødelagt den frie 
menneskelige udvikling. (Sml. USSR i dag). 

I denne forbindelse kan jeg ikke lade være med 
at fremføre et brudstykke af en udtalelse fra en 
avisartikel, som en af vor mest vågne journalister 
skrev for ca. 1 år siden. Der står: »En højt anset 


Det er ikke de store laster , der gør en mand 
uudholdelig for sine medmennesker. Det er de 
små fejl, de små uopmærksomheder og de dum¬ 
me forfængeligheder. 

Paul Claudet. 

☆ 


Et dementi er et forsøg på at gendrive et 
rygte gennem en løgn. 

Roger Peyrefitte y fransk informationsminister. 

videnskabsmand beviste til overmål, at flyvning 
var en fysisk umulighed. Nogle år efter lettede en 
cykelmekaniker fra grønsværen i et fly, han selv 
havde konstrueret!« Her skal lige anføres et par 
eksempler fra et par lærebøger, som endnu bruges 
i skolen: I en biologibog står der f.eks.: »I gamle 
dage troede folk, at liv kunne opstå af snavs og 
skarn; man var jo ikke klogere«. — I en anden 
bog står der: »De primitive naturfolk mener, at 
der er liv i f.eks. en sten eller et stykke metal, 
hvorfor de i deres enfoldige naivitet kommer til 
den slutning, at stenen eller metalstykket er beboet 
af en ånd eller en kraft, som måske kan overføres 
på den, der bærer tingen på sig«. 

Eksempler som disse ser jo unægteligt lidt mærke¬ 
lige ud, når man sidestiller dem med de seneste 
års videnskabelige resultater. Når f.eks. vor egen 
biologiske forsker, proff. H. Brøndsted, sluttede 
sin TV-udsendelse om livet og livsprocesserne med 
at slå fast, at man i dag ikke længere skelner mel¬ 
lem dødt stof og levende stof — »Alt er levende« 
— så føler man sig unægteligt lidt beskæmmet, når 
man stilles over for udtalelser, som de anførte 
eksempler fra lærebøgerne. De falder faktisk til¬ 
bage på os selv, ikke sandt? Når man på de bio¬ 
kemiske laboratorier forsøger at fremstille — efter 
min mening, at kombinere liv (proteinerne og 
DNA-stofferne), så føler man, at de gamle måske 
slet ikke var så enfoldige endda, og man føler 
trang til at udtale sig lidt mere forsigtigt og ikke 
anvende den bedrevidende og arrogante facon, som 
jo så tydeligt viser sig ikke at være på sin plads. 

Denne indstilling, præget af den bedrevidende 
grimasse, kendetegnede mange forskere og andre, 
som regnede sig selv for at høre til åndsviden¬ 
skabens og de intellektuelles kreds på George 
Brandes tid, men den er ganske forsvundet i den 
gruppe, som vi med rette kan betegne som de helt 
store forskeres kreds, og det er helt andre toner, 
som møder os derfra i dag. I deres forskningscen¬ 
ter står de helt store videnskabsmænd over for de 
fantastiske resultater med en dyb, blandet følelse 
af ydmyghed og ængstelse. Ja, den store forsker 
i dag lægger ikke skjul på, at han i alt det, som 
det fantastiske apparatur afslører for ham, ser klare 
beviser for, at tilværelsen ikke er et spil af til¬ 
fældigheder, men, at alt, selv de allermindste væse¬ 
ner, krystallerne og atomerne, er gennemtænkt! 

Men hvad er det da egentlig, man er nået frem 
til i dag? 

Ja, jeg må selvfølgelig gøre opmærksom på, at 
jeg heller ikke er i stand til at se til bunds i disse 
fantastiske forskningsresultater, men jeg mener, at 
jeg har anet — måske også lidt mere end det — 
brudestykkerne af det mønster, som tager tydeligere 


og tydeligere form. Jeg er derfor også fuldt klar 
over, at der i det følgende kan indtræffe fejl, som 
senede forskning vil korrigere! 

Det første spørgsmål, vi skal se lidt nærmere 
på, er »Menneskets afstamning« . Dette er der flere 
teorier om: 

1. DEN BIBELSKE SKABELSESBERETNING: 
Der er i bibelen flere skabelsesberetninger (1. Mo¬ 
sebog og Johannes Evangeliet, kap. 1). Disse be¬ 
retninger rummer efter den videnskabelige opfat¬ 
telse i dag flere fejl, f.eks. uoverensstemmelsen i 
rækkefølgen (mennesket først — mennesket sidst), 
beretningernes omtale af de 6 dage og fremstillin¬ 
gen af verdensbilledet (omtalt i spørgsmål 1), men 
man kan vist godt blive enige om, at skabelsesbe¬ 
retningerne rummer en overordentlig fin symbolik, 
ligesom den guddommelige skabertanke fremtræder 
klart i dem alle tre (tanken — ordet — skaber¬ 
værket). Måske kan man sige, at skabelsen ikke er 
afsluttet endnu, men at vi lever midt i — eller i 
slutningen af — den 6. dag. Denne tanke er lige¬ 
frem blevet benyttet af en af vore hjemlige for¬ 
skere til bogtitel, nemlig af dr. phil. Poul Goos. 

2. DARWINS TEORI: Evolutionen, d.v.s. aner¬ 
kendelsen af, at der har fundet en udvikling sted 
fra en ureelle til det højtstående individ, er grund|- 
tanken. Årsagerne til forandringerne mener Dar- 
win at kunne forklare med tanken om naturens ud¬ 
vælgelse: Det bedst egnede — eller bedst udviklede 
individ overlever, mens de dårligst udrustede skab¬ 
ninger bukker under (eks.: Dyrenes farver). Iflg. 
denne teori kan algerne efterhånden udvikle sig til 
alle de højere former for liv, mennesket indbefat¬ 
tet, men den giver intet svar på, hvor de første 
encellede væsener — eller urcellen — er kommet 
fra, ligesom den også går uden om en række andre 
fundamentale spørgsmål. 

3. LAMARCKS TEORI: Den bygger, som Dar- 
wins teori, på erkendelsen af udviklingen, som 
han imidlertid giver en anden begrundelse: Natu¬ 
rens grundlov: Det, der bruges på en bestemt måde, 
udvikles i en bestemt retning, mens det, som ikke 
bruges, går til grunde (Rudimeter er sådanne re¬ 
ster). Lamarck ser ligesom Darwin helt uden om 
de ejendommelige spring i rækken, som f.eks. ra¬ 
dioaktive bestrålingsforsøg i dag har afsløret. 

Darwins og Larmarcks teorier blev fortolket 
derhen, at alt byggede på tilfældighedernes spil, og 
de frembragte så vanvittige teorier som Hitler¬ 
tidens tanker om herrefolkets og overmenneskets 
ret. Den guddommelige tanke blev forkastet som 
middelalderlig overtro. Alt blev betragtet som fy¬ 
siske og kemiske processer, endog den menneske • 
lige tanke og den menneskelige sjæl. 

4. MUTATIONSTEORIEN: Denne teori aner- 

kender springene i udviklingsrækken, og den bliver 
derved et supplement til de to foregående teorier. 
Man begrunder springene i udviklingsrækken der 1 - 
ved, at man har konstateret, at de arvelige egen¬ 
skaber, som er bundet til kromosomerne, kan æn¬ 
dres spontant ved tilførsel af visse giftstoffer — 
bedre — ved bestråling med radioaktive bølger. 
Man har kaldt en kombination af Darwins teori 
og mattationsteorien for: NYDARWINISMEN, 
som altså er opstillet som en 5. teori. Denne går 
imidlertid heller ikke i dybden, måske fordi biolo¬ 
gerne endnu slet ikke havde fået øjnene op for de 
fantastiske dybder! Man gik stadig helt uden om 
spørgsmålene: Hvad er liv, og hvorledes opstår 
liv? 

6. DEN NATURVIDENSKABELIGE NY¬ 
FORSKNING OG DEN GRÆNSEVIDENSKA¬ 
BELIGE FORSKNING: En række forskninksgre- 
nés resultater synes i vor tid at nærme sig afslø¬ 
ringen af livets gåde. Det ser i alt fald ud til, at 
et intimt samarbejde mellem de videnskabelige og 
de filosofiske forskere kan afsløre forhold, som 
man for få årtier siden end ikke anede eksistensen 
af. Teoretisk fysik, biokemi, astronomi, rummedi¬ 
cin, kosmofysik, parapsykologi m.fl. kan nævnes 
som videnskabelige felter, som alle tumler med 
disse fantastiske spørgsmål, og det er — efter min 
mening — kun de allerfærreste mennesker, som 
formår at følge med i, hvad der sker på disse fel¬ 
ter, eller som overhovedet aner, at der sker noget 
fantastisk, noget fundamentalt her. — For at have 
en chance for at forstå det mest fundamentale i 
denne moderne forskning må man nemlig sætte sig 
ind i ekstrakten af alle disse videnskabelige felters 
resultater og opdagelser, hvilket i sig selv fore¬ 
kommer os at være en umulighed. Der findes hel¬ 
ler ikke nogen samlet fremstilling heraf, hverken 
i tidsskrifter eller endnu mindre i nogen bog, da 
resultater og opdagelser formelig vælter ud fra de 
store og de små forskningscentrer i disse år. Men 
gennem artikler i vidt forskellige tidsskrifter og 
ved samtaler med vågne pressefolk, som har besøgt 
en række forskningscentrer og ved at kontakte for¬ 
skerne selv, hvor det lader sig gøre, kan det imid¬ 
lertid lade sig gøre at danne sig et nogenlunde 
godt billede af, hvor den moderne forskning fører 
hen. Det bliver så meget spændende at se, hvor 
meget af det — man forestillede sig, — som kan 
holde stik i tiden fremover. 

Man kan vist godt sige, at det var Einsteins tan¬ 
ker, som han fremsatte dem i 1905, som førte til 
det store skred. Det var uden tvivl atomforsknin¬ 
gen eller strålingsforskningen, som den havde fun¬ 
det sted i slutningen af forrige århundrede med 
forskere som Becquerel og Pierre og Marie Curie 


og måske i særlig grad udforskningen af lysets 
natur, som bragte Einstein til erkendelsen af »sand 
virkelighed« eller til erkendelsen af det, som ligger 
bag stoffet og energien, og som i første omgang 
sprængte den gamle fysiks rammer totalt ved er¬ 
kendelsen af hidtil ukendte naturlove. Så godt som 
alle grene inden for videnskabelig forskning og 
dermed undervisningen på de højere læreanstalter 
og i folkeskolen kom på grund af disse opdagelser 
ud for en fuldstændig revision, som kom til at 
betyde en fuldstændig ændring af vort verdens¬ 
billede og dermed altså af vor livsopfattelse. Til 
eksempel kan blot nævnes, at en række fag i folke¬ 
skolen skiftede navne: naturhistorie — biologi og 
fysik — naturlære o.s.v., hvilket afslører, at de 
fuldstændig skiftede karakter. 

Der kunne nævnes en række navne i forbindelse 
med denne omlægning, navne på personligheder, 
som i særlig grad er — eller var — knyttet til den 
naturvidenskabelige forskning især i den teoretiske 
fysik, og som indførte den filosofiske bane i teore¬ 
tisk fysik, men det vil føre for vidt her. Nogle 
af dem vil dog blive nævnt i det følgende. 

De såkaldte grxnsevidenskaber skal også omtales 
ganske kort her: »Videnskab er, hvad de lærte for 
tiden mener er rigtigt«, sådan har man udtrykt det, 
og ud fra dette citat forstår vi bedre, hvad der 
menes med udtrykket grænsevidenskaber. Al forsk¬ 
ning, hvad enten den foretages af mændene i de 
hvide kitler eller af intelligente amatører, og som 
beskæftiger sig med tanker eller ideer, som endnu 
ikke nyder officiel anerkendelse, kaldes grænse¬ 
videnskabelig forskning. Fra disse felter går tan¬ 
kerne og ideerne så — efter slidsomt arbejde med 
undersøgelser og utallige forsøg — lidt efter lidt 
over i den officielle videnskab, når de forhold, 
som den grænsevidenskabelige forskning afslører, 
ikke længere er til at komme udenom, eller som 
raketteknikkens fader, prof. Hermann Oberth, ud¬ 
trykker det: »Den officielle videnskab sætter først 
ind på disse felter, når resultaterne ikke mere kan 
bortforklares, og når sagen har udviklet sig så 
meget, at man nøjagtigt kan sige, hvilke speciali¬ 
ster, der skal tage sig af sagens videre forløb. 

Sådan er det f.eks. gået med den parapsykiske 
forskning, som mænd som professorerne Rhine og 
Bjørkheim — for ikke at forglemme prof. Ten- 
haeff i Utrecht — har arbejdet med i en årrække. 
Endvidere kan som eks. nævnes den radioniske 
forskning, hvis store banebrydere er prof. de la 
Warre i England og dr. Poul Goos i Danmark. 
Jeg vil heller ikke undlade at nævne journalist 
Mogens Tverskovs artikler om grænsevidenskaber¬ 
ne — i Fyens Stiftstidende okt./nov. 1965. 

I det følgende har jeg forsøgt at opstille en me- 

get kortfattet og ikke mindre sumarisk, skematisk 
oversigt over de resultater, som jeg mener, vil kun¬ 
ne give et nogenlunde billede af det, man er nået 
frem til i udforskningen af livets gåde: 

For at kunne forstå, hvad liv er, og hvordan 


livet på vor klode er opstået, må man have et vist 
kendskab til det mest elementære stof vedrørende 
partikler og energi samt kende og forstå spektret 
og det mest alm. om bølgelængder, svingninger og 
frekvensændringer: 


Spektret. 

-v Lange bølger (radio- og radarbølger, fjernsynsbølger, infra-rødt lys). 

V Det optiske vindue (rødt, gult, grønt, blåt og violet). For os synlige. 

__ J (infra-rødt) 

Korte bølger (radioaktive - og kosmiske stråler, måske også tankeenergien. 


Sammenlign det optiske vindue og de 


Partikler. 



Ved ændring af bølgelængden , altså af frekven¬ 
sen, kan vi omforme usynlige bølger til synligt lys 
(infra-rød fotografering og infra-rød-kikkerten, 
f.eks.) og — påstår grænseforskere — gøre det 
synlige usynligt. (Sml. biernes rødblindhed). 

Lysets natur: partikler (elektroner — opr. teori!) 
energi (gammastråler, i sig selv usynlige!) 
begge dele på en gang! 

Det er morsomt at se den udvikling, som lysets 
udforskning har ført igennem, og som når frem til 
Einsteins og Heisenbergs teorier! 

Stof (partikler) kan omdannes til energi, og ener¬ 
gi kan omdannes til partikler (stof). Her skal hen¬ 
vises til: Hjalmar Højgårds bog: Atomfysik, side 
100, hvor forsøg med synchrocyklotronen omtales). 

Vor planets tilblivelse: Den kosmiske eksplosion 
— dannelsen af det første stof, brintatomet og 
den videre opbygning af stofferne. Kulstofatomets 
særlige betydning (grundpartiklen i det organiske 
molekyle). Jeg erindrer her om Brøndsteds udtalel¬ 
se: Alt er liv. Selv atomerne må betragtes som 
levende! (Dr. Bose — Niels Bohr!). 

Fra partikel til organisme: 

Atomernes bygning — atomerne søger sammen, 
energibindingen! 

Molekylerne: ens atomer = grundstoffer. For¬ 
skellige atomer = kemiske forbindelser: uorg. forb., 
org. stoffer. 


lydsvingninger, vort øre kan opfatte. 



Lange bølger. 


Cellen er opbygget af organiske stoffer, og cel¬ 
lerne søger så sammen til højere og højere former. 
Måske skulle man snarere sige: Cellens indre kraft 
trækker atomer til, så der kan opbygges et fler¬ 
cellet individ. 

Max Plancks opdagelse af krystallernes sving¬ 
ninger. Han påviser, at disse svingninger er uaf¬ 
hængige af tid og rum. 

Krystallisering, mener han, må foregå over et 
bestemt mønster. Denne tanke uddybes yderligere 
af en række grænseforskere, som er kommet til den 
konklusion, at alt er opbygget over svingnings¬ 
kredse (felter). 

Dr. Abrams forsøg med udstrålingen fra et men¬ 
neske. 

De la Warre viderefører denne tanke, idet han 
udforsker kraftfelterne og det præ-fysiske bag ato¬ 
merne og energien (spec. tankeenergi). Han påviser, 
at ethvert stof og ethvert organ, ja, enhver orga¬ 
nisme, er opbygget over vibrationer, og at hver af 
dem har sit bestemte svingningstal. Han har såle¬ 
des lavet en række helt fantastiske forsøg med 
planter, som man har sendt ratetallene for forsk, 
kunstgødningsstoffer, båret af lysbølger, radiobøl¬ 
ger m.m. Og fantastisk er resultatet! De la Warre 
har også påvist, at svingninger (tankeenergi, båret 
af lys og magnetkraft) kan ændre — eller rette — 

fejl i kraftfelterne, over hvilke stofferne er op¬ 
bygget. 

I den fantastiske parapsykologiske forskning har 
professor J. B. Rhine påvist de såkaldte psi-evner 
gennem en række fysiske eksperimenter og derved 
grundlagt en videnskabelig udforskning af disse 
evner — og vundet officiel, videnskabelig aner¬ 
kendelse. Universitetsforskning i parapsykologi fin¬ 
des i dag på en række universiteter både i Vest¬ 
og Østbloklandene, men noget tyder på, at russer 1 - 
ne — ligesom i rumkapløbet — er foran vestmag¬ 
terne på dette område, men muligvis ligger det i 
det forhold, at sovjetmennesket har betydeligt let¬ 
tere ved at frigøre sig fra gammel vanetænkning. 

Her kan jeg ikke lade være med at putte et lille 
referat fra raketforskeren Eugen Sangers foredrag 
ved videnskabs-kongressen i Sydtyskland i 1956 
ind. Han startede med flg. udtalelser, og man kan 
vist godt sige, at der gik et sus gennem salen, da 
han overordentlig klart begrundede sine udtalelser 
ad matematisk vej; men tilbage til hans udtalelser: 
»Allerede den rent tekniske udforskning af foton¬ 
raketten antager et så metafysisk aspekt, at det vil 
være i allerhøjeste grad berettiget at komme ind 
på dette felt«. (Gartmanns »Teknikken kan ikke 
standses«). Ganske det samme er det, vi møder i 
den fantastiske kybernetik. Denne er bedst kendt 
af menigmand gennem forsigtige udtalelser fra for¬ 
skere, som beskæftiger sig med elektronhjernen 
o. lign., men der er vist kun yderst få, som aner, 
hvad der ligger i begrebet kybernetik. 

Ja, der arbejdes på en række fantastiske felter 
i den moderne forskning, og mange af de fæno¬ 
mener og tanker, som indtil for ganske kort tid 
siden blev betragtet som ren fantasi eller endog 
fantasteri, kan i dag påvises i praksis ved hjælp 
af det helt fantastiske apparatur, som videnskaben 
har til sin rådighed. Fotomikroskopet, som afslø¬ 
rede wolframmolekylets atomare opbygning, og 
elektronhjernen, som muliggør fantastiske beregnin¬ 
ger på brøkdele af sekunder, skal blot nævnes som 
eksempler. Ved hjælp af f.eks. fotonmikroskopet 
har forskerne afsløret en verden så vidunderlig og 
aldeles fantastisk for os. Ja, en strålende verden 
i de mest fantastiske former og de mest vidunder¬ 
lige farver i helt ufattelige dimensioner (1 milli- 
ardedel af en millimeter) står åben for forskeren 
ved hjælp af dette fantastiske mikroskop, og en 
ligeså fantastisk og lige så strålende verden er ble¬ 
vet afsløret ved hjælp af kæmpeteleskoperne, som 
spejder ud i den fantastiske stjerneverden. Denne 
gigantiske verden afsløres også gradvist for de op¬ 
tiske instrumenter i satellitterne og for astronau¬ 
terne under deres eventyrlige kredsløb langt der¬ 
ude i rummet, hvor de er blevet frigjorte for vor 
lille roterende klodes tyngde. 

Ja, i dag arbejder man intenst med at aflokke 
naturens fantastiske hemmeligheder, man arbejder 
med udforskningen af livsprocesserne og med løs¬ 
ningen af livets gåde. 

Det er ved at trænge så langt ind i livsproces¬ 
serne, og især gennem studiet af den fantastiske 
verden, mikro- og makroverdenen, som mikrosko¬ 
perne og teleskoperne afslører, at de helt store 
forskere er vendt tilbage til den guddommelige 
tanke, skabertanken, som de helt store forskere 
ikke længere tror på, men som han så klart siger 
det: »Jeg ved , hvad jeg møder bag det hele!« 

Kosmofysikken, som er nævnt tidligere, er den 
grænsevidenskab, som i dag stærkest forsøger at 
bygge bro mellem naturvidenskaben og åndsviden¬ 
skaben. Her bør også nævnes den spirende forstå¬ 
else af, at der kan — og bør skabes et samarbejde 
mellem Østens åndsvidenskab og Vestens fantasti¬ 
ske teknik. Derigennem vil vi måske få mulighe¬ 
den af at forstå kybernetikkens grundvæsen. 

Rumforskningen og astronomien har, som det 
allerede er blevet berørt, uddybet forståelsen af 
de universelle gåder. Ting og forhold, som for 
ganske få år siden forekom os helt usandsynlige, 
ja, nærmest tåbelige, ligger nu inden for mulig¬ 
hedernes rækker, og derved trænger en række 
spørgsmål stadig nærmere og nærmere ind på os, 
spørgsmål, som også har fundamental betydning 
for os i dette emne: 

1. Hvorledes er rummet opbygget? 

2. Er rummet uendeligt, eller har selv det ufatte¬ 
lige rum alligevel sin begrænsning? 

3. Findes der andre verdener lig vor egen, eller 
måske helt forskellige fra vor? 

4. Er begreberne tid og afstand virkelige — eller 
er de kunstige begreber, opstillet af en uviden¬ 
de og underudviklet menneskehed? 

5. Er mennesket blot et mellemtrin på den biolo¬ 
giske udviklingsrække, og er der i det hele 
taget tale om en udvikling? 

6. Kan jordens mennesker trænge ud i det fan¬ 
tastiske rum med dets utrolige afstande? 

7. Vil vi kunne opnå at få kontakt med intelli¬ 
genser i evt. andre verdener pr. radiobølger 
eller pr. telepati (sml. artiklen: Er telepati rum¬ 
mets telegrafsystem) eller vil vi endog kunne 
få personlig kontakt? 

8. Kan der oprettes kolonier i rummet af os, eller 
er der allerede foretaget kolonisation? 

9. Har vor klode fået besøg af gæster fra rum¬ 
met i fortiden, og stammer livet på vor klode 
evt. herfra? 

10. Får vi stadig besøg udefra? Og i så fald: Hvem 
er de, og hvad vil de? 



KRONIK 


De flyvende tallerkener 


Af Gunnar Leistikow , Sjællands Tidende. 

Vor korrespondent i Amerika, red. Gunnar Lei¬ 
stikow, gør status over fænomenet »flyvende taller¬ 
kener«, som stadig i den grad behersker Amerika, 
at de højeste myndigheder ikke tør lade det ude 
af betragtning. Men hvad det er, er til dato en 
gåde! 

For lidt over et år siden, den 3. september 1965, 
meldte to stedfortrædende sheriffer (betjente fra 
grevskabspolitiet), i Houston i Texas, at de sent 
om natten havde set en ca. 70 m lang flyvende 
tallerken i en højde af måske 30 m umiddelbart 
ved siden af en landevej, de afpatruljerede i deres 
politibil. 

— Nogle få timer tidligere samme nat havde to 
politibetjente haft en helt lignende oplevelse uden 
for den lille by Exeter i Ny-England^-staten New 
Hampshire ca. 2.500 km længere nordpå. I begge 
tilfælde var de pågældende embedsmænd, som ellers 
havde været ude for lidt af hvert, været stærkt 
rystet over deres oplevelser. Alle fire havde indtil 
da forholdt sig yderst skeptisk over for de mange 
beretninger om flyvende tallerkener, som de tid¬ 
ligere havde hørt eller læst om. 

Dette er ingenlunde usædvanlige tildragelser. Nøj¬ 
agtig en måned før, den 3. august 1965, havde det 
været galt over byen Minneapolis* nordlige og vest¬ 
lige forstæder. Ikke mindre end et halvt hundrede 
politibiler havde indrapporteret pr. radio, at de 
havde set flyvende tallerkener i de to timer mellem 
12,20 og 2,30. Der indberettedes i tusindtal om 
sådanne iagttagelser fra alle dele af USA, fra La¬ 
tinamerika, Antarktis, Afrika, Asien, Europa, ja 
endog fra Sovjetunionen. Det vrimler formeligt 
med »uidentificerede flyvende genstande«, som de 
her officielt kaldes, og det i en udstrækning, at 
aviserne knapt længere gider skrive om dem. 

Siden 1947, da amerikanerne havde russerne mis¬ 
tænkt for at have et nyt hemmelighedsfuldt vå¬ 
ben — samtidig med at russerne mistænkte ameri¬ 
kanerne for nye former for djævelskab — har det 
amerikanske flyvevåben den officielle opgave at 


granske alle de indberetninger om flyvende taller¬ 
kener, den kan få fat på. I løbet af de sidste 19 
år har flyvevåbnet undersøgt over 10.000 tilfælde. 
Luftvåbnet, der går yderst skeptisk frem, har afvist 
det overvældende flertal af tilfældene — 94 pct. — 
som stjerner, planeter, meteorer, missiler, balloner, 
fly, skyer, luftspejlinger, strålekastere eller rent 
ud sagt hallucinationer, eller som rent og skær 
svindel. Men i 6 pct. eller 646 tilfælde indtil denne 
sommer, har det ikke formået at give en naturlig 
forklaring og henlagt undersøgelserne som »uiden¬ 
tificerede«. Men en privat undersøgelseskomité med 
sæde i Washington, som også samler og undersøger 
lignende indberetninger, National Investigations 
Committes on Aerial Phenomena (NICAP) hævder, 
at ca. 20 pct. af de fænomener, den har under¬ 
søgt er uforklarede eller uforklarlige. Begge melder 
om stærk opgang i tilfældene siden 1963, og især 
i løbet af det sidste års tid er offentlighedens inter¬ 
esse blevet langt stærkere. Der er på det sidste 
udkommet fire seriøse bøger om emnet, og to er 
straks blevet best sellers. Luftvåbnet er blevet stærkt 
kritiseret for at være alt for skeptisk — åbenbart 
på højere ordre — og det har nu i begyndelsen af 
oktober givet hele sit væld af materiale fra sig til 
University of Colorado, der mod en betaling på 
$ 313.000 har påtaget sig at underkaste det hele 
en grundig undersøgelse under ledelse af en kendt 
fysiker professor Edward Uhier Condon. 

I betragtning af, at over fem millioner ameri¬ 
kanere har erklæret at have set, hvad de selv men¬ 
te, var »flyvende tallerkener«, må det anses for 
fuldstændigt udelukket, at alle observationer beror 
på hallucinationer eller på folks trang til at gøre 
sig vigtige. Det virkelige tal må snarere antages 
at ligge endnu højere, thi de af flyvevåbnet eller 
NICAP udsendte undersøgere er gang på gang 
stødt på den vanskelighed, at folk ikke har villet 
fortælle om, hvad de mener at have set af frygt 
for at gøre sig til grin i arbejdsfællers og bekend¬ 
tes øjne. Genstandene, eller hvad de nu er, er også 
i et stort antal tilfælde blevet observeret af per- 

soner, der er oplært til at stille sig kritisk og skep¬ 
tisk overfor, hvad de ser, såsom politifunktionæ¬ 
rer, piloter eller forhenværende piloter, astrono¬ 
mer og andre videnskabsmænd, astronauter, skibs¬ 
officerer o.s.v. »Vi kan ikke simpelt hen afskrive 
dem«, erklærede formanden for forsvarskomiteen 
i Repræsentanternes Hus L. Mendel Rivers fra 
South Carolina efter cn i april i år afsluttet kon¬ 
gresundersøgelse. »Dertil er alt for mange ansvars¬ 
bevidste mennesker impliceret«. 

En af de mest påfaldende ting ved en meget stor 
del af observationerne — men langt fra alle — er, 
hvor nøje de ofte stemmer overens, uanset om dc 
er blevet gjort af amerikanere, europæere, latin¬ 
amerikanere eller indfødte på Ny Guinea, for en 
stor del af mennesker, som ikke har haft anelse 
om, at lignende observationer er blevet gjort andre 
steder eller af primitive mennesker f.eks. på Ny 
Guinea, som ikke fandt noget som helst mærkeligt 
ved det sete, i hvert tilfælde ikke noget mere mær¬ 
keligt end fly, biler, radioer, pladespiller eller hvad 
hvide mennesker ellers kommer anstigende med af 
uforklarlige former for trolddom. 

Der er for det første formen. I den alt over¬ 
vældende del af tilfældene beskrives formen som 
enten cigar- eller torpedoformet eller også som 
»to tallerkener« anbragt ovenpå hinanden, så at 
den ene ligesom danner et lag ovenpå den anden, 
ofte med en mindre kuppelagtig overbygning oven 
på laget. Et uløst spørgsmål er, om det drejer sig 
om to forskellige typer på »uidentificerede flyven¬ 
de genstande« eller om én og samme type set re¬ 
spektive fra neden eller fra siden. I enkelte til¬ 
fælde tales om æggeformede »genstande«. Farven 
er som regel som blankt pudset aluminium, under¬ 
tiden gråblå. Genstandene er som regel selvlysende, 
og hvor de har landet eller svævet som en heli¬ 
kopter umiddelbart over jordoverfladen, har de 
som ofte oplyst huse og landskabet med et stærkt 
til tider rødligt, undertiden hvidligt eller orange¬ 
farvet skær. Ofte er de udstyret med meget stærke 
søgelys »som et fyrtårns stråler«, i andre tilfælde 
med pulserende lys, hvis farve skifter mellem blåt, 
grønt og rødt. 

På et punkt afviger opfattelserne imidlertid 
enormt fra hinanden, og det er med hensyn til 
størrelsen; men det hænger måske sammen med, at 
mange iagttagelser er blevet gjort om natten og 
omstændigheder, hvor der ikke var nogen nævne¬ 
værdige sammenligningsmuligheder at gå efter. I 
de fleste tilfælde varierer vurderingerne til mellem 
5-6 og 12-18 meters længde, men der er dem, der 
vurderer længden eller diameteren til så lidt som 
3 m, mens andre hævder at have set enorme »gen¬ 
stande« på 70 indtil 250 meters længde! 


Men der er andre områder, hvor overensstem¬ 
melserne er forbløffende. Genstandene kan stå stille 
i luften; men de kan uden overgang pludselig sky¬ 
de en fart, som intet jetfly kan hamle op med, og 
de kan foretage manøvrer, som intet luftfartøj kan 
gøre dem efter, f.eks. at skifte retning i en op til 
90° vinkel uden at nedsætte farten. Som regel er 
deres bevægelser lydløse, eller man hører kun en 
svag summen, men i enkelte tilfælde har støjen 
været øredøvende. I mange tilfælde, hvor »gen¬ 
standene« er blevet iagttaget fra biler, er motoren 
og radioen gået i stå, når »genstanden« kom på 
nært hold. Folk i nærheden er blevet blændet af 
det stærke lys eller er blevet generet, til tider endda 
ligefrem forbrændt som af stærk strålevirkning. 

Iagttagelser af »uidentificerede flyvende genstan¬ 
de« er aldeles ikke noget nyt fænomen, omend 
iagttagelsernes antal er gået enormt op siden anden 
verdenskrig. Som den franskamerikanske astronom 
og matematiker Jacques Vallée påviser i »Anatomy 
of a Phenomenon« (Henry Regnery Co., Chicago 
1966, 210 s. $ 4,95) findes der mange beskrivelser 
fra middelalderen, ja fra aldtiden, som har slå¬ 
ende lighedspunkter med vore flyvende tallerkener, 
blot blev de dengang opfattet som jærtegn fra 
himmelen eller mirakler. Det mangler heller ikke 
på beskrivelser fra det nittende århundrede fra før 
luftfartens tid, bl.a. fra skibskaptajner, hvis ind¬ 
beretninger prompte blev lagt på hylden som fan¬ 
tasifulde skipperhistorier. — Imod slutningen af 
århundredet blev cigarformede »genstande« almin¬ 
deligvis opfattet som nogle af disse nymodens luft¬ 
skibe, skønt de ofte viste sig på kanter, hvor der 
ingen luftfartøjer fandtes. Hver tidsalder har åben¬ 
bart sine forklaringer på de gådefulde fænomener. 
Da de dukkede op en masse efter krigen, havde 
både amerikanere og russere som sagt en indly¬ 
sende forklaring: det var den anden magt, der hav¬ 
de et helt nyt og hemmeligt våben. 

Denne opfattelse er forlængst opgivet af begge 
sider, men de uidentificerede flyvende genstande 
er der endnu, om det nu er, fordi de virkeligt op¬ 
træder i større skarer end før, eller fordi kom¬ 
munikationsmidlerne er blevet så meget bedre. Og 
nu har mange en forklaring, som man ikke havde, 
inden russerne og amerikanerne viste, at rumfart 
er mulig: »genstandene« er rumskibe fra fjerne 
kloder, hvorfra astronauter fra os overlegne civili¬ 
sationer kommer for at udforske vor klode. 

Men det er ikke meget af en forklaring, og den 
åbner for et væld af nye mysterier. Det synes klart 
for vore astronomer, at Jorden er den eneste af 
vort solsystems planeter, der har de nødvendige 
betingelser for opståelsen af højere civilisationer. 
Ergo måtte rumskibene da komme fra andre soh- 

systemer. Men selv de nærmeste er så fjernt borte, 
at en menneskelig astronaut forlængst ville være 
død af sult eller ælde, inden han nåede frem til en 
anden verden. Er det tænkeligt, at klogere og dyg¬ 
tigere menneskelignende væsner fra andre dele af 
verdensrummet skulle kunne have overvundet så 
enorme vanskeligheder? Det synes næsten utænke¬ 
ligt. Men hvad er da de flyvende tallerkener, som 


der synes at blive flere og flere af, og som ifølge 
et stort antal observatører skal have menneske¬ 
lignende dværge ombord? Foreløbigt synes vi ikke 
at være kommet løsningen af det problem et eneste 
skridt videre. Gunnar Leistikow. 

Sjællands Tidende (Sorø Amtstidende) 
Slagelse. 24. nov. 1966. 


Hvad er fup og hvad er fakta ? 


Af Birger O. Larsen. 

Det amerikanske luftvåben har besluttet at ned¬ 
sætte en komité af særligt udvalgte UFO-forskere 
til belysning af problemerne vedrørende uidentifi¬ 
cerede flyvende objekter: 

Gennem århundreder har homo sapiens beskæf¬ 
tiget sig med tanken om det mystiske ude fra. Disse 
tanker har, efter erkendelsen af det ny verdensbil¬ 
lede og i takt med vor stigende viden om kosmos, 
antaget fastere former og leder os gennem teknolo¬ 
giens kolossale fremskridt til tvivlens, troens og 
forestillingernes flydende overdrev. 

Det amerikanske luftvåben har nu nedsat en ko¬ 
mité til belysning af spørgsmål vedrørende uidenti- 
cerede flyvende objekter i Jordens atmosfære. Ko¬ 
mitéen består af fysikeren, professor Edward U. 
Condon fra Colorados Universitet i Boulder, en 
forsker, der er dybt inde i problemerne vedrørende 
atomspektre og kvantemekanik. Han bistås af dr. 
F. E. Roach, hvis speciale er stjernernes fysiske 
forhold, og af dr. S. W. Cook, der som psykolog 
skulle have mulighed for at bedømme den menne¬ 
skelige forestillingsevnes formåen. 

Disse tre ansete forskere skal senest nytår 1968, 
på baggrund af alt foreliggende materiale, konklu¬ 
dere, hvorvidt man fortsat må lade tingene ud¬ 
vikle sig, fordi intet svar kan gives, om menne¬ 
skets trang til mystik har oversteget sansen for 
det rimelige og eksakte, eller om vi endelig må 
bryde med gamle fordomme og subjektivt snæver¬ 
syn. Det initiativ, UFA’s luftvåben, på trods af 
meget hemmelighedskræmmeri, her har taget, skal 
ses på baggrund af et meget stort og mere og mere 
anmassende materiale, samlet fra civilt som mili¬ 
tært hold. 

Og hvor står vi så i dag? 

Den bølge af skepsis, der slår mod bolværket af 
det stadigt større materiale om UFO’er er for¬ 
ståelig nok, når man vel at mærke, ser modstan¬ 
den i forhold til meget af det digt og tankespind, 


der fremkommer. Tilbage bliver dog et anseligt 
materiale, som ikke lader sig afvise gennem kritisk, 
videnskabelig prøvelse, og den modstand, der i 
disse tilfælde foreligger, er temmelig uforståelig. 
Det kunne synes, som om man for at forkaste disse 
påtrængende fakta må have udbredte anlæg for 
religiøsitet. 

Lad os se på lidt af det virkeligt værdifulde ma¬ 
teriale, der foreligger. 

Følgende er taget fra major Donald E. Keyhoes 
bog »Flying Saucers From Outer Space«, udkom¬ 
met i 1954. Donald E. Keyhoe har siden 1952 ar¬ 
bejdet sammen med det amerikanske luftvåben på 
UFO-sagen, og han siger bl.a.: 

»I snesevis af iagttagelses-rapporter fra militær¬ 
flyvere er blevet frigivet til mig sammen med den 
flyvetekniske efterretningstjenestes konklusioner, og 
nogle af disse er så utrolige, at man ville have 
gjort nar af dem for to-tre år siden«. 

Endvidere foreligger klare, beviste og uigendri¬ 
velige oplysninger fra civile og militære piloter, ra¬ 
darfolk, der styrer fjernvåben, besætninger på ma¬ 
ritime fartøjer og flyveledere i civile lufthavne, 
vejrtjeneste-folk, astronomer, FBI-agenter, politi¬ 
folk og mængder af andre særligt kvalificerede 
iagttagere. Den sidste gruppe inkluderer gamle, prø¬ 
vede besætninger fra luftruterne, kaptajner og an¬ 
denpiloter fra American, United, Eastern Pan Ame¬ 
rican, Northwest, Chicago and Southern, Trans 
World og mange andre luftfartsselskaber. 

Man vil vanskeligt kunne finde en samling men¬ 
nesker, der er bedre kvalificeret til at iagttage og 
rapportere, men fra tid til anden siden 1947 er 
disse mænd offentligt blevet gjort til grin. 

Lad mig slutte henvisningen til rapportsamlingen 
med at citere slutningen af det amerikanske luft¬ 
våbens endelige rapport fra 1953 i Projekt Blue- 
book. Det hedder her: 

»Flyvevåbnet og dets undersøgelses-bureau, Pro¬ 
jekt Bluebook, er bekendt med major Keyhoe’s 


UFO-NYT 63 



konklusion om, at de flyvende tallerkener er fra 
en anden planet. Flyvevåbnet har aldrig benægtet, 
at denne mulighed foreligger. Nogle af vort per¬ 
sonale tror, at der måske er nogle mærkelige na¬ 
turfænomener, som er os fuldstændigt ukendte, men 
hvis de tilsyneladende styrede manøvrer, som man¬ 
ge kompetente iagttagere beretter om, er rigtige, 
så er den interplanetariske forklaring den eneste, 
der er tilbage«. 

Det var en officiel indrømmelse fra flyvevåbnets 
side af, at tallerkenerne kom fra verdensrummet! 
Der er nemlig ikke ringeste tvivl om, at tallerkener- 
nes manøvrer er styrede — og flyvevåbnets efter¬ 
retningstjeneste véd det. 

Hundrede af gamle, prøvede piloter fra oberst 
Curtis Low og nedad har svoret på det. Og de sam¬ 
tidige rapporter om, at man har fulgt dem med 
øjnene og med radar, beviser dette uden al tvivl. 

Dette var lidt om den fysiskvisuelle side af sa¬ 
gen, men hvis dette var alt, ville det så være nok? 

For at imødegå en benægtelse er det nødvendigt, 
at vi bevæger os ind på exobiologien — der stu¬ 
derer betingelserne for liv i rummet. Der kan i 
denne forbindelse henvises til Gosta Ehrensvård’s 
bog »Expansion — Liv i Universet« fra 1963. Her 
giver den kendte svenske professor i biokemi en 
fyldig videnskabelig redegørelse for muligheder og 
livsbetingelser i rummet, en redegørelse, der stærkt 
og sagligt underbygger tanken om liv — mængder 
af liv i universet. 

Ehrensvård udtrykker det kort og klart, bl.a. 
således: »Det univers, vi i øjeblikket kan overskue, 
indeholder ca. 10 10 stjernesystemer, galakser og an¬ 
det, hver især med gennemsnitligt 10 milliarder 
sole, altså sammenlagt 10 20 enheder med overvæl¬ 
dende aktivitet, resultatet af kernefysiske reaktio¬ 
ner i stor skala. Nogle af disse — ca. et par bil¬ 
lioner — er af samme dimensioner som vor egen 
sol, både med hensyn til størrelse og energipro¬ 
duktion. Nogle af disse sole — sandsynligvis også 
mange andre — har planetsystemer. En forsigtig 
beregning, baseret på muligheden af, at en af tu>- 
sind har legemer cirklende rundt om sig, resulte¬ 
rer i, at der skulle være mindst en milliard planet¬ 
systemer. Nogle af disse indeholder i deres struk¬ 
tur — den være sig fortidig, nuværende eller frem¬ 
tidig — en planet i en sådan situation i forhold 
til centralsolen, at indfaldende energi holder sig 
inden for grænserne 0,5-4 cal/kvcm/min. efter jor¬ 
disk målestok. Antallet af disse enheder er mindst 
et pr. tusind planetsystemer, altså mindst en mil¬ 
lion. På enkelte af disse er udviklingen resulteret 
i liv. En af disse planeter er vor«. 

Så meget om, hvor langt vi i dag er nået i er¬ 
kendelse, en erkendelse, der bygger på viden — en 


viden, der fortæller os, at vor jord ikke er den 
eneste planet, der har fået en plads i solen. 

Et lille spring i tiden vil her kunne stå som ku¬ 
riøst appendiks til det foregående, et spring tilbage 
på nogle hundrede eller tusinde år — et lille spring, 
målt med evigheden. 

To kendte franskmænd, chefredaktøren, fjern¬ 
synsproduceren og forfatteren Louis Pauwels og ke¬ 
mikeren og atomfysikeren Jacques Bergier, har ud¬ 
givet en bog, »Den fantastiske Virkelighed«, fra 
1964. Her fremdrager de en mængde historiske 
hændelser som de, modigt og på et strengt reali¬ 
stisk plan, belyser ud fra de forudsætninger, vi 
i dag måtte have. Jeg skal her blot nævne to så¬ 
danne hændelser: 

Den russiske professor Agrest fremsætter den 
hypotese (der viser, at videnskaben inden for en 
positiv filosofis rammer kan og bør åbne sig for 
den skabende fantasi og de dristige formodninger), 
at Sodoma og Gomorrhas ødelæggelse skyldes en 
termo-nukleær eksplosion, fremkaldt af rumrejsen¬ 
de, enten foretaget forsætligt eller opstået som 
følge af en nødvendig tilintetgørelse af deres ener¬ 
gi-depoter før deres tilbagerejse til rummet. 

I Dødehavsrullerne finder man følgende beskri¬ 
velse: 

»En søjle af røg og støv rejste sig, ligesom en 
røgsøjle, der kom fra Jordens indre. Den gød en 
regn af svovl og ild over Sodoma og Gomorrha 
og tilintetgjorde byen, hele sletten, alle dens be¬ 
boere og dens vegetation«. 

Menneskene fik at vide, at de skulle forlade de 
steder, hvor eksplosionen skulle finde sted, ikke 
opholde sig på ubeskyttede steder, ikke se på eks¬ 
plosionen, men skjule sig under jorden. 

De af flygtningene, der vendte sig om, blev 
blindede og døde. 

Et af de mest mystiske minder i Libanon er 
Baalbek-terrassen, en platform bygget af stenblokke, 
hvoraf nogle er tyve meter lange og brede og vejer 
to tusind tons. Ingen har nogensinde kunnet for¬ 
klare, hverken hvorfor, hvordan eller af hvem 
denne platform er bygget. Efter professor Agrest’s 
mening er det ikke utænkeligt, at man her står 
over for resterne af en landingsplads, bygget af 
astronauter, der kom fra kosmos. 

Lad mig slutte disse betragtninger med biologen 
Loren Eiseley’s påtrængende spørgsmål. 

»Er vi kommet andetsteds fra — og er vi i færd 
med at berede os til at vende tilbage dertil ved 
hjælp af vore instrumenter?..« 

Birger O. Larsen. 

Jydske Tidende (Kolding Avis) 

9. december 1966. 

PLUK FRA PRESSEN 


Skeptisk politi på åsteds- 
befaring efter flyvende tall.: 
Meldingen fra Mosjøen er 
blitt en verdenssensasjon ! 

VG nr. 196, onsdag 25.-8. 1954 (NUFOS) 

1.-9. 1964: 

< Mosjøen er i dag verdens midtpunkt. To søstre 

sier at de så en flyvende tallerken som landet i 
skogen og at de snakket med en mann fra ver- 
densrommet. I formiddag driver politiet etterforsk¬ 
ning på stedet for å påvise mulige spor. Den sensa- 
sjonelle melding ble sendt ut gjennom NTB, og er 
gjengitt stort i morgenavisene i dag, og i uten- 
landsk presse. I formiddag er telefonledningene til 
Mosjøen glødende, det svirrer med forespørgsler 
på de forskjelligste sprog. 

Men det er ikke lett å bli profet i egen by. Folk 
i Mosjøen fester liten tiltro til det fantastiske som 
den 32 år gamle Åsta Solvang og hennes 24 år 
gamle søster Edith Jacobsen sier at de har sett. 
Politiet er også ytterst skeptisk. Man mistenker 
imidlertid ikke de to kvinner for å tale bevisst 
usant. De er kjent som meget troverdige og en hel 
rekke personer går god for dem. Politiet har kjørt 
dem hårdt i forhør og sier til VG i formiddag at 
de ikke har gitt avvikende forklaringer. Tvert om, 
det er påfallende at de i tilfelle av at historien er 
oppdiktet kan ha avtalt så mange detaljer som 
politiet har spurt dem om. Ja, det er faktisk utro¬ 
lig. Men man mener at kvinnene etter å ha lest 
Adamski’s bok om flyvende tallerkener, kan ha 
levet seg så sterkt inn i beretningen om landingen 
av tallerkenen at de nå ved en eller annen opple- 
velse ute i skogen har gjenopplevd det hele. Og 
ved å snakke sammen etterpå om det, kan de ha 
levd seg fullstendig inn i detaljer om det hele. Det 
er politiets teori. 

I formiddag har politiet i Mosjøen under ledelse 
av politifullmektig Stephensen tatt med seg de to 
søstrene opp i skogen på det sted hver de to kvin¬ 
nene mener å ha sett »rom-mannen« og tallerke¬ 
nen. Man skal se etter om det er noe spor i skogen 
etter tallerkenen eller mannen eller begge deler. 
Det ble fortalt at »rom-mannen« var meget nøye 
med ikke å efterlate seg spor. Politiets hensikt med 
å ta med seg de to kvinnene på åstedsbefaring er 


at man håper at de vil røbe seg dersom det hele 
er en grov spøk fra deres side, eller at de vil »våk- 
ne«, dersom de fullstendig har levd seg inn i fan¬ 
tasien. 

Fetteren til de to damene var med på bærturen, 
men har ikke sett eller hørt det ringeste. Og han 
var ikke så mange meterne unna. Det er også un- 
dersøkt om andre folk har sett noe, dette var jo 
midt på blanke lyse dagen, eller nærmere bestemt 
ved to-tiden om ettermiddagen. Men ingen per¬ 
soner har meldt seg. 

Søstrene sier at tallerkenen hadde en blå-hvit 
farve, og bare noen sekunded etter at den hadde 
steegt tilværs med en fantastisk fart, var det ikke 
mulig å se den. Den gikk i ett med himmelen. Da¬ 
merne sier at det heller ikke er rart at fetteren 
ikke har hørt noe, for tallerkenen bare summet litt 
sterkere enn en humle. Tallerkenen var ca. 5 m i 
diameter og ca. 1,5 m høy. Den så ut som to dype 
tallerkener som var lagt mot hverandre. Etter at 
den mørkhudede mann i kjeledress uten knapper 
hadde kommet mot dem fra noen busker og begge 
parter hadde smilt til hverandre en lang stund, tok 
han dem med til tallerkenen og krøp inn i et huil 
i siden. Han startet øyeblikkelig. De to kvinnene 
hadde snakket til ham på tysk, engelsk og fransk, 
men han bare ristet på hodet og ga seg til å tegne 
planeter. Han tegnet på ganske almindelig papir 
og brukte en blyant av de vanlige med tre rundt. 
Det var ikke skrublyant, fyllepenn eller kulepenn. 
Han brettet papiret med tegningene sine sammen 
og puttet dem i en lomme. Pikene holder fast ved 
sin forklaring om at de ikke fortalte historien til 
andre av redsel for ikke å bli trodd. Men den ene 
som er gift, hadde likevel fortalt det hun mener til 
sin mann. De er leie for at de ikke kunne snakke 
med mannen. Han snakket et underlig sprog, men 
det var tydelig at det var virkelig tale, det var 
ikke noe babling, sier pikene til politiet. Mannen 
smilte hele tiden og ga alle tegn på å være svært 
vennlig. Bare da de ville ta på tallerkenen hans, 
gjorde han tegn med hånden på at de skulle holde 
seg på avstand. Politiet beregner å være tilbage fra 
åstedsbefaring kl. 14 i ettermiddag, sier politifull- 
mektigen til VG i dag. 

Hundeavisen, Oslo. 1. dec. 1966. 

Kinouret sto under magister Medbøes visitt 
i Grimstad 


Under magister Jon Medbøes foredrag i Grim¬ 
stad folkeakademi torsdag kunne publikum iakta 
et meget interssant visuelt fenomen, idet kinouret 
ble stående med viserne pekende på nøyaktig kvart 
på 10 under hele foredraget, til tross for at under¬ 
holdningen vitterlig varte fra 18,30 til 20,00, og 
til tross for at både publikums og magister Med¬ 
bøes eget armbåndsur viste fullstendig korrekt tid. 
Dessverre gjorde Medbøe ikke noe forsøk på å 
forklare fenomenet med kinouret, men for øvrig 
holdt han et meget morsomt og underholdende 
foredrag hvor han kom inn på mange felter både 
i forbindelse med munken i Domkirken, telepati, 
clairvoyanee, prekognition, postkognition og polter- 
geister. Publikum fikk også se noe i likhet med 
telepati, som var fotografert på stjernehimmelen, 
og det samme åndelige stoff fotografert ved siden 
av to siamesiske katter. Dessuten fikk man høre 
at ufologer blant NATO-offiserer har tegnet inn 
de flyvende tallerkners baner og funnet ut av spø- 
kelser særlig hyppig opptrer i banenes krysnings- 
punkter. 


Til slutt uttalte Medbøe: 

— Hvis dere er redd for ånder, så husk at vi 
alle er ånder! Til tross for det heftige regnværet 
med alle vonde vetter blåsende og ulende rundt 
Grimstads hushjørner, hadde magisteren samlet 
innpå 100 tilhørere. 

Hva man mener eller ikke mener om magisterens 
foredragsemne i går så er han i hvert fali et sjar- 
merende og festlig bekjentskap som vi gjerne vil 
høre både med nyeste nytt på spøkelsesfronten eller 
av mer håndgripelige emner. Det spiller i den for¬ 
bindelse liten rolle at magisteren opplyste at amt- 
marm Weidemann på Toten satt i 200 år med grav- 
kammernøkkelen i hånden til tross for at amtman- 
nen vitterlig døde så sent som i 1856. En slik liten 
unøyagtighet kan imidlertid sikkert forklares på et 
mer overjordisk plan. Summa summarum: Hyggelig 
og interessant og ingen skandaler ved magister 
Medbøe i Grimstad. 

Agderposten, 10. december 1966. 


Mennesket biir 300 år - so ver bare én time 


Moskva, mandag (UPI) 

Framtidas menneske vil trolig leve i tre hundre 
år, og aldri sove mer enn en time i døgnet. 

Det var en sovjetisk vitenskapsmann, Vladimir 
Engelgardt, som i gårsdagens Pravda kastet et blikk 
inn i framtida ved nyttårsskiftet og ga partiorga¬ 
nets lesere et innblikk i hva framtida kan romme 
i sin favn. 

Skal en tro den sovjetiske vitenskapsmannen vil 
menneskene allerede omkring år 2000 føre en til¬ 
værelse som i dag fortoner seg som nokså ufattelig. 
Engelhardt hevdet at det neste århundres og år- 
tusens mennesker vil leve i vesentlig utstrekning 
på kunstig ernæring og nøye seg med en times søvn 
pr. natt uten å føle tretthet av den grunn. 

— En time pr. natt vil gi en forfriskende søvn, 
som vil være tilstrekkelig så snart vi har lært oss 
hva det er som gjør mennesket trett. Når vi har 


løst det problemet kan vi også eliminere den sløsin- 
gen med tid mennesket nå bedriver, hevder En¬ 
gelgardt. 

Selv har han allerede passert »støvets alder«, 
men håper på at han skal få del i de vitenskape- 
lige nyvinninger han spår, og at han med andre 
ord med sine 72 år bare har levd en knapp fjerde¬ 
del av sitt liv. 

— Hungersnød vil ikke eksistere lenger, kunstig 
føde vil utgjøre størstedelen av vår ernæring, sier 
Engelgardt, som peker på at man allerede står på 
terskelen til store nyvinninger på ernæringens felt. 
I Sovjet tager man for eksempel kunstig kaviar 
nå, som er like god som den originale russiske ka¬ 
viar. Den er et luksusprodukt, men man er allerede 
kommet et langt steg på vei når det gjelder å lage 
menneskeføde av råstoffer som verden har rikelig 
av. 

Arbeiderbladet, 3. januar 1967. 

Etter L UNA 1 3-ferd: 

Månen ikke død — puster og lever. 

Moskva, mandag. — UPI. 

Sovjetrussiske vitenskapsmenn har fastslått at 
månen er en »levende, pustende organisme«, meldte 
det offisielle telegrambyrået Tass mandag. Viten- 
skapsmennene har hittil bare oppdaget geologisk 
liv på månen, og dette består av vulkanutbrudd 
og andre geologiske fenomener som er iakttatt i 
to av månens kratere. Observasjonene er gjort av 
astronomer i Moskva og Leningrad. Det sovjetiske 
romfartøyet Luna 13 brakte med seg et miniatyr- 
laboratorium som undersøgte måneoverflaten ved 
en metallsonde som ble skutt ned i skorpen. — 
Undersøkelsen slo fast at måneoverflaten har om¬ 
trent den samme fasthetsgrad som jordens, mens 
i samband med Luna 13’s undersøkeiser har de 
sovjetiske vitenskapsmenn kunnet fastslå at månen 
ikke er et »dødt legeme«, men en »levende, pu¬ 
stende organisme«. 

Den kvinnelige astronomen Nina Petrova, som 
arbeider ved Pulkovo-observatoriet i Leningrad, 
har opdaget et glødende punkt i Keplerkrateret. 
For ett år siden meldte den sovjetiske astronomen 
Mikhail Pospergeli om geologisk liv på månen, og 
for tre år siden oppdaget professor Nikolai Ko- 
zyrev at Aristarch-krateret »puster«, d.v.s. at enten 
røyk, gass eller støv stiger opp fra krateret. Petrova 
oppdaget det glødende punktet under en fotoelek¬ 
trisk studie av månen, mens Kozyrev gjorde sin 
oppdagelse under undersøkeiser av fargene i lyset 
på månen. Deres oppdagelser biir bekreftet av en 
tredje og uavhengig måte å studere lyset som ut- 
stråles fra månen — det elektroniske polarimeter, 
melder Tass. 

Arbeiderbladet, 3. januar 1967. 


Tallerkenflyvninger 
længe før Kristus 

Larer Vagn Dybkar , Kolding , om 
uidentificerede objekter. 

Starup Ågård Gymnastik- og Ungdomsforenings 
møde på Gravens kro i aftes havde god tilslut¬ 
ning. Lærer Vagn Dybkær, Kolding, talte om uiden¬ 
tificerede objekter og viste lysbilleder. 

I sit foredrag fremdrog Vagn Dybkær eksemp¬ 
ler på, at forskere og videnskabsmænd verden over 


hælder til den anskuelse, at man siden 12.000 år 
før Kristus har kendt flyvende tallerkener. 

— Officielt anerkender den amerikanske flåde 
ikke flyvende tallerkeners tilstedeværelse, men al¬ 
ligevel har hvert eneste krigsskib på kommando¬ 
broen billeder af de forskellige typer og har pligt 
til omgående på hemmelig kode at indberette til 
hovedkvarteret, hvor og når man observerer et ob¬ 
jekt, sagde Vagn Dybkær, og tilføjede: — På en 
dansk militær flyvestation har man observeret et 
objekt, som med en hastighed af 30.000 km fore¬ 
tog en vinkelret drejning. Hvis det, fortsatte han, 
ikke hænger sammen med, at disse objekter er om¬ 
givet af et kraftfelt, som ikke kendes af viden¬ 
skabsmænd her på Jorden, ville denne manøvre 
ikke have været mulig. På samme måde er der 
ingen, der kender den metallegering, som de fly¬ 
vende tallerkener er fremstillet af. 

I sit foredrag kom taleren ind på en række af 
de observationer, som bl.a. har været omtalt i dags¬ 
pressen. 

Der fulgte en lang diskussion efter det inter¬ 
essante foredrag. Mødet blev ledet af elektriker¬ 
lærling Jørgen DarrL Gravens. 

Kolding Folkeblad, 12. jan. 1967. 


UFO-folkene venter mange 
flyvende tallerkener i 1967 

Den langelandske UFO-forening eksisterer ikke 
mere , men mange andre foretager stadig 
observationer. 

Tænker De i flyvende tallerkener? — Sikkert 
ikke, men rundt omkring i landet, ja over hele 
verden, findes der mange af de såkaldte UFO- 
foreninger, som interesserer sig indgående for disse 
problemer, gør observationer og drøfter resultater 
og statistikker i små grupper. 

Tidligere har der været en sådan UFO-forening 
på Langeland, men den eksisterer ikke mere. Inter¬ 
essen for dette arbejde var nok størst, da det i 
slutningen af 50’erne kom rigtigt frem, men der er 
stadig en del, der har holdt interessen ved lige. 

Leder af den langelandske forening var pels¬ 
dyravler Bendix Bendixen, som nu er bosat i Bjer- 
nemark på Tåsinge. Bendix Bendixen fortæller, at 
der netop i den seneste tid har været mange ob¬ 
servationer, og det er som om antallet af flyvende 
tallerkener svinger op og ned i bølgedal. 

Således var der et højdepunkt i 1959, og det 
syntes som om et nyt højdepunkt er på vej. I UFO- 
kredse mener man, at tætheden af de flyvende tal- 

lerkener bliver større, når en af jordens naboplane¬ 
ter kommer nærmere vor klode. 

I foreningerne samles man og drøfter observatio¬ 
nerne, der enten er fanget med det blotte øje, men 
det opfanges også på fotos og radarskærme. De 
fleste flyvende tallerkener observeres ganske til¬ 
fældigt, men undertiden er man også på observa¬ 
tionspost. 

Hvad er en flyvende tallerken ? 

De flyvende tallerkener ser meget forskellige ud, 
fortsatte Bendix Bendixen, enten kan man se dem 
om natten som lysende legemer, der bevæger sig 
på en sådan måde, at det ikke kan være fly, raket¬ 
ter eller andre naturligt forklarlige elementer. Ha¬ 
stigheden menes målt til 30 gange lydens, hvilket 
man mener skulle være yderligere bevis for, at de 
hverken er fly eller raketter. 

Hvis man spørger en UFO-mand om, hvad en 
flyvende tallerken er, svarer han, at det ved han 
ikke. Teorierne er mange, lige fra en hallucination 
til en temperaturinversion, en pludselig og meget 
kraftig stigning i temperaturen, eller satellitter fra 
fremmede planeter. Som udenforstående må man 
vel nok sige, at den sidste teori lyder mest spæn¬ 
dende, men hvad der er det rigtige eller hvad fæ¬ 
nomenet »de flyvende tallerkener« ellers kan være, 
skal man vist være forsigtig med at bedømme. 

Skal man tro UFOf-folkene, skal man altså vente 
flere flyvende tallerkener i 1967, og det bliver så 
spændende om man kan finde en forklaring på 
fænomenet. bo-t. 

Langelands Avis, 13. jan. 1967. 


Tre 

tallerkenobservasj oner 

Vestnes, 11. jan. 1967. 

Til Sunnmørsposten Nestsisteside. Ufo avdelin- 
gen. 

Deres samtale med Tormod Hagen, som jeg leste 
om på Nestsisteside i dag er det mest interessante 
jeg har lest i Sunnmørsposten på lange tider, og 
da De til slutt ber om opplysninger av UFO-art, 
bestemte jeg meg for å forteile om de tre tilfellene 
jeg har sett. 

1. Det første UFO jeg iakttok var en vinter- 
kveld for ca. 15-16 år siden. Hvitlysende, kule- 
lignende gjenstand med lang, hvit hale, fartsretning 
fra Vestnes og innover mot Åndalsnes, horisontal 
bane, høyde ca. 400 meter, fart ca. tyve ganger ly¬ 
dens hastighet. 


2. Det andre UFO så jeg fra en hytte på Sula- 
fjellet (nedenfor Vonhytta). Det jeg så var nymå¬ 
nen lavt over Ellingsøya, men så kom jeg til å 
tenke på at månen ikke kunne være der, og da 
begynte den å bevege seg innover og utover El- 
lingsøyfjellet, samtidig som den varierte stilling fra 
stående rund til liggende horisontal og skrå, — 
sigarlignende utseende med rødgul farge. Til slutt 
forsvant den nordover i stadig minkende størrelse. 

Dette var i 1954 eller 1955. 

3. Det tredje rilfellet var i den tiden Sovjet 
sendte opp sin først Sputnik. Jeg sto og så på 
stjernehimmelen i håp om å få se en stjerne i be- 
vegelse. Da så jeg plutselig en lysende gjenstand 
som gikk i 45 graders vinkel nedover, loddrett 
oppoverstigning ca. 200 meter, så gikk den ned¬ 
over og oppover på nytt. Dette gjentok seg fire 
eller fem ganger, siste gang bak fjellet. 

Magnar Skudal. 

Sunnmørsposten, 14. januar 1967. 


Flyvende tallerken 

Ekspert i USA tror på, at det er lykkedes at 
fotografere en ægte tallerken i luften ved Detroit. 

DETROIT, tirsdag (AP) 

En af Amerikas ledende eksperter med hensyn 
til fotografier af »uidentificerede flyvende genstan¬ 
de« mener, at fotografier af en »flyvende tallerken« 
taget i nærheden af Detroit for nylig er ægte. 

Lederen af det astronomiske fakultet ved De- 
troits universitet, dr. Allen Hynek, erklærer, at de 
nye billeder har en slående lighed med tidligere fo¬ 
tografier af uidentificerede flyvende genstande — 
UFO, som de kaldes i dagligdags tale. Hynek har 
eksamineret negativerne til billeder bragt af »De¬ 
troit News«. 

Optagelserne blev foretaget i sidste uge i nær¬ 
heden af Detroits forstad Mount Clemens. »De 
foreløbige analyser af negativerne giver ingen an¬ 
tydning af, at der skulle foreligge forfalskninger«, 
erklærede dr. Hynek. 

Brødrene Grant og Dan Jaroslaw forklarede, at 
de havde iagttaget en genstand, der holdt sig svæ¬ 
vende over St. Clair søen ved deres hjem. Senere 
forsvandt genstanden i sydøstlig retning. 

Vestkysten, 18. jan. 1967. 

Flyvende tall. alligevel ikke det rene pjat 


Et troværdigt ægtepar fra Neksø har til »Born¬ 
holms Tidende« berettet, at det forleden kort før 
midnat observerede en mystisk flyvende genstand, 
som en halv times tid stod stille på himlen. Midt 
på genstanden, der betegnes som værende cigar¬ 
formet, lyste en kraftig projektør, og også foran 
på »cigaren« var der tændt projektør. Der hørtes 
ingen motorlarm. Manden beretter om oplevelsen 
følgende: 

— Min kone og jeg var gået i seng ved 23-tiden, 
da min kone sagde, at der stod en flyvende taller¬ 
ken på himlen. Det er noget sludder, sagde jeg, så¬ 
dan noget findes ikke. Jeg kiggede ud ad vinduet 
og så ganske tydeligt en lysende cigarformet gen¬ 
stand mod øst. Jeg overvejede, hvad det kunne 
være andet end en flyvende tallerken. Månen var 


det ikke. En stjerne var det heller ikke. En flyve¬ 
maskine kunne det heller ikke være, for den stod 
hele tiden på det samme sted, og så måtte jeg er¬ 
kende, at det måtte være en flyvende tallerken. Vi 
kiggede på den i ti minutter og gik i seng igen. 

Senere stod jeg op endnu en gang for at se, om 
den stadig stod der, og det gjorde den. Jeg vil tro, 
at der da var gået en halv times tid. Da jeg lagde 
mig til at sove, stod den stadig på samme sted på 
østhimlen. 

Det ligger mig så fjernt at tro på sådan noget 
som flyvende tallerkener. Jeg har altid betragtet 
den slags som noget pjat, men efter det, min kone 
og jeg har set i aftes er jeg nødt til at acceptere 
den slags rumskibe som en kendsgerning. 

Fjerritslev Avis, den 1. februar 1967. 


UFO-virksomhet over 
Trøndelag registreres 

Politiinspektør: Stadig bedre rapporter. 

Fra Aftenpostens korrespondent. 

Trondheim, 1. februar. 

På et møte i den nystartede UFO-foreningen i 
Trondheim tirsdag orienterte bl.a. sivilingeniør Hel- 
ness om de UFO-detektorer som foreningens tek¬ 
niske utvalg har under arbeide. Disse UFO-detek¬ 
torer er det meningen å plasere rundt om i byen 
slik at UFO-virksomheten over Trondheim kan 
registreres også rent teknisk. 

Foreningen har tydeligvis avdekket et stort be¬ 
hov her i byen, idet det på møtet i Studentersam¬ 
fundet var møtt frem mellom 70 og 80 mennesker 
hvorav ca. 50 tegnet seg som nye medlemmer. 

Foreningens formann, salgssjef Tormod Hagen, 
nevnte i sin velkomsttale at foreningens formål er 
å samle inn alt stoff om UFO-virksomhet over 
Norge og spesielt Trøndelag for å få fastslått en 
mulig plan bak UFO’ernes »granskningsvirksom- 
het«. Videre skal foreninger forestå en generell 
opplysnings-virksomhet om saken overfor publi¬ 
kum, presse og andre formidlingsmedier. 

Bibliotekar ved NTH, Justin Siegert, holdt et 
interessant kåseri om de filosofiske aspekter som 


en mulig fremtidig kontakt med høyerestående si- 
vilisasjoner reiser. 

Foreningens nestformann, politiinspektør Arvid 
Dahle, orienterte om UFO’ernes virksomhet fra 
1947, da de ble »gjenoppdaget« og frem til idag. 
Han fastslo at UFO’ernes interesse for vår jord 
er steget vesentlig siden vi startet opp med atom¬ 
bombe-prøver og siden de første satellitter ble sendt 
opp. Antallet rapporter stiger stadig, og de biir 
stadig bedre og mer detaljert og også vanskeligere 
å bortforklare av offisielle instanser. 

Møtet ble avsluttet med en fri diskusjon der 
innlegg og spørsmål fra salen klart viste hvilken 
stor interesse det nå er for UFO’erne, eller de så- 
kalte flyvende tallerkener. Formannen ønsket til 
slutt å få en voksende strøm av rapporter fra alle 
mennesker som har sett ting som kan betegnes som 
»uidentifiserte flyvende objekter«. 

Aftenposten, 2. februar 1967. 


Du bør aldrig skamme dig over at indrømme 
dine fejltagelser. Dermed fortæller du blot , at 
du er klogere i dag , end du var i går. 

Alexander Pope. 

☆ 

Man må for det meste vælge mellem sine for¬ 
nøjelser og sit gode rygte . 

Sir Alec Guiness , britisk skuespiller. 

Fløy sammen med UFO i en halv time 


Flykaptein Furheim, Ørlandet, observerte 
lysende kule fra sin Oter. 

Den lysende gjenstanden som ble sett over Hjø- 
rundfjorden og Vigra, og siden på Malm, er etter 
alt å dømme også observert av en flykaptein på 
Ørlandet. Kaptein Furheim ringte oss i går, og 
kunne opplyse at han hadde fløyet parallelt med 
en slik gjenstand i en halv time. 

Skeptiker. 

— Det var forrige mandag, klokka halv seks 
om ettermiddagen. Jeg var ute i oppdrag med min 
Oter, og fløy i Trondheimsområdet, like nord for 
byen. Jeg vil framheve at jeg er uhyre skeptisk 
overfor alle slags beretninger om flygende taller¬ 
kener og liknende gjenstander, og grunnen til at 
jeg ringer til Sunnmørsposten, er også at jeg gjerne 
vil ha kontakt med dem som så det samme feno- 
menet som jeg så mandag. 

— Hva så De? 

— Jeg fikk plutselig øye på en lysende gjenstand 
som befant seg sør-sørvest for Trondheim. Den 
fløy i om lad 2 000 fots høyde. Jeg så ikke kon- 
turene av selve gjenstanden, bare lyset. — Det var 
for det meste av vanlig, gulhvit farge, men skiftet 
av og til over til rødt, og så til blågrønt. Bak 
kulen hang en lysende hale. Jeg fløy med om lag 
100 knobs fart, og gjenstanden holdt samme fart 
og samme kurs som jeg, så jeg hadde anledning til 
å studere den nøye i en halv time. Vi fløy i sør- 
vestlig kurs. 

Jeg rapporterede til tårnet, men derfra kunne 
de ikke se gjenstanden, og de hadde ikke radaren 
på, så vi vet ikke om den ville ha gitt utslag på 
radar. Der var ingen andre fly i området på denne 
tiden. 

— Merket De radioforstyrrelser eller likende? 

— Absolut ingen ting. 

— Jeg må igjen få framheve at jeg er uhyre 
skeptisk. Jeg har tidligere bare ledd av rapporter 
om ukjente flygende gjenstander, men det en ser 
med egne øyne, og over så lang tid som en halv 
time, må en jo tro på. Jeg er derfor på jakt etter 
dem som observerte noe liknende, for å komplet¬ 
tere mine opplysninger, sier flykaptein Furheim. 

Samme gjenstand? 

Vi kunne blant annet sette ham i kontakt med 
Martin Lie, som bor på Molnes på Vigra. Han kan 
fortelle at han forrige søndag klokka 21,14 så en 


gjenstand som liknet akkurat på den som kaptein 
Furheim observerte. 

— Jeg snakket med kaptein Furheim, og vi var 
nesten forbauset over hvor like de var, de gjen- 
standene vi hadde sett, sier Martin Lie. — Grun¬ 
nen til at jeg kan tidfeste min observasjon så nøy- 
aktig, er at jeg satt og ventet på Sportsrevyen i 
fjernsynet. Jeg satt ved vinduet, og plutselig så jeg 
en lysende gjenstand som gikk sørvestover, om¬ 
trent over Valderøya. Den var kuleformet, blå¬ 
grønn og hadde en lang, fyldig, lysende hale etter 
seg. Gjenstanden bevegde seg ganske sakte, og i lav 
høyde. — Jeg skulle tro vel to hundre meter over 
bakken, eller på høyde med radiomasta på Vigra. 

Akkurat som kaptein Furheim så jeg ei kule med 
lang, fyldig hale. Kula og halen var av blågrønn 
farge da jeg så gjenstanden, som fløy horisontalt. 

— Var det forstyrrelser i TV? 

— Ikke det jeg kunne konstatere. Heller ikke 
hørte jeg noen lyd, sier Martin Lie. 

Sunnmørsposten, 4. februar 1967. 



»Sir, jeg ved at vor leder ikke bryder sig om efter¬ 
ligninger, men dette er fra et hemmeligt dokument 
fra Jorden, som vi lige har modtaget fra en af 
vore agenter. Ifølge teksten vil denne maskine 
overgå alt, hvad vi selv kan udvikle de næste 
tusind år. 

Saucer News. 

Stor interesse for ukjente 
himmel - legemer i Vestfold 


Interessen for UFO’er, eller mer kjent som »fly- 
gende tallerkener« fenget som ild i tørt gras de 
første årene etter krigen, men det er ingen ting som 
tyder på at interessen for dette fenomenet er min¬ 
dre i våre dager. Selv i Tønsberg biir »de flygende 
tallerkenene« fulgt opp med stor iver av flere men¬ 
nesker enn vi aner. Om dette forteller utlånet ved 
Sentralbiblioteket sitt tause språk. 

Sjefsbibliotekar Inger Baardseth opplyser til 
»Vestfold« at det lille utvalget biblioteket hadde — 
2 bøker av eldre årgang — har blitt offer for noe 
man kan kalle UFO-kleptomani. Bøkene er i alle 
fali forsvunnet fra bibliotekets hyller. Men det 
hender at ett og annet eksemplar av Adamskis bok 
»Inside the Space ships« dukker opp, men forsvin¬ 
ner nokså fort ut igjen. 

— I det hele tatt er denne UFO- og science 
fiction-litteraturen svært vanskelig å få fatt i, sier 
Inger Baarseth videre. Lite eller ingen ting av de 
utallige engelske og amerikanske bøkene som skri¬ 
ves om dette emnet, biir oversatt. 


Pågangen fra de andre bibliotekene i fylket er 
stor når det gjelder dette emnet, fremgår det, men 
sentralbiblioteket i Tønsberg må svare nei. Det 
finnes ikke bøker å oppdrive i denne genren. 

Imidlertid er folk stadig innom biblioteket og 
spør om vi har den og den boken om »flygende 
tallerkener«, noe som tyder på at interessen på 
dette feltet er stor og umettet. 

Det kan i denne forbindelse nevnes at det nett- 
opp ble startet en UFO-forening i Trondheim som 
på første møte fikk 50 medlemmer. 

Vestfold, Tønsberg, 6. februar 1967. 


Ethvert menneske bør lære at gøre en ting 
usædvanligt godt , fordi han kan lide det , og 
en ting usædvanligt godt , fordi han ikke kan 
fordrage det. 

B. W. M. Young, 
forstander for Chaterhouse school. 


Præmiekonkurrence 

Efter opfordring fra en del af bladets læsere, har UFO-NYT besluttet at udskrive 
en konkurrence om en ny forside til bladet. En af vore læsere har udsat et 
præmiebeløb på 1.000 kr., der fordeles således: 

1. præmie 500 kr. 

2. præmie 300 kr. 

3. præmie 200 kr. 

Forslagene, der vil blive bedømt af et særligt udpeget 3-mandsudvalg, skal ind¬ 
sendes under »mærke« og med navn og adresse i vedlagt lukket kuvert. For¬ 
slagene indsendes til UFO-NYT, Bakkedal, Uggeløse pr. Lynge, og skal være 
redaktionen i hænde senest den 20. maj 1967. red. 

BREVKASSEN Løst og fast 


om UFO-sagen 


Vore lasere er velkomne til at skrive til os, hvadenten de har synspunkter at fremføre — 
eller ønsker at stille spørgsmål i forbindelse med UFO-sagen. Skønner vi, at det forelagte 
kan have interesse for en videre kreds, bringer vi det her i BREVKASSEN. Ellers svarer 
vi direkte pr. brev. Hvis en indsender ønsker sit navn tilbageholdt, skal det blot meddeles 
os; — et pseudonym kan eventuelt foreslås. Anonyme breve besvares ikke. — Da redaktionen 
af UF O-nyt slutter ca. JO dage, før bladet udkommer, bedes man ikke vare utålmodig, hvis 
fremsendte indlag eller spørgsmål ikke er med i førstkommende nummer. Hvis et spørgsmål 
bliver besvaret af et andet medlem af redaktionen, end det oprindelig er sendt til, er det et 
udtryk for vort ønske om at fremskaffe de bedst mulige svar til laserne. — UFO-sagen har 
mange sider, og vi kan jo ikke alle vare lige godt inde i alting. REDAKTIONEN. 


Artikel nr. 2. 

UFO’erne og de tekniske gåder 


ALT ER SÅRE GODT, er en af de ytringer, 
som »Sandheden« i England har ladet falde gen¬ 
nem sit medium, mr. Grave, men min tidligere 
artikel om den graveske sandhed har muligvis fået 
en og anden til at synes, at alt alligevel ikke er 
såre godt. Forhåbentlig har artiklen sået tvivl i 
en del sind om, hvorvidt den graveske sandhed nu 
også er så sand, som den med stor energi er hæv¬ 
det at være i dette blads spalter. Egentlig er det 
lidt kedeligt at måtte stille tingene så skarpt op, 
som jeg gjorde det i nævnte artikel, for mange ting 
i N. E. Wagendas indledende artikler i de første 
numre af UFO-NYT 1966 var absolut kloge ord, 
og det var vel også på tide, at man forsøgte at 
skabe et samlet overblik over situationen. Wagenda 
påpegede en lang række aktuelle problemer inden 
for videnskab og religion og satte forhåbentlig 
tanker igang hos mange af UFO-NYTs læsere. 

Det blev gjort på en overskuelig og logisk måde, 
og han understregede flere gange, at 
»for hver en veksel, 
der trækkes på mystikken, 
skal dækning findes — 
og hentes hos fysikken«. 

Præmisserne var altså i orden — og jeg blev 
først bragt i harnisk, da forfatteren let og elegant 
forlod sine egne præmisser og sit eget krav om 


dækning hos fysikken og med et spjæt landede i 
historien om »den universelle sandhed«, der har 
åbenbaret sig over for den måbende mr. Grave. 
Siden da har denne »sandhed« fået ansvaret — 
eller rosen — for næsten alting. Jeg tør næsten 
ikke nævne, at der i øjeblikket går en voldsom 
evangelisk-kristelig vækkelse gennem Europas store 
zigøjnerbeholkning med helbredelser og mirakler 
på tværs af alle landegrænser. Men for at være 
fair vil jeg nævne det. Forskellen er blot, at jeg 
ikke tillægger »universalleddet« ansvaret for denne 
vækkelse. 

Den har ikke noget med flyvende tallerkener at 
gøre — lige som den engelske »Sandhed«. Den 
eneste forbindelse, man kan påberåbe sig, er, at alt, 
hvad der sker, på en eller anden måde er mani¬ 
festationer af Altets skaber. Hvilket er så vagt, at 
man hverken bliver klogere eller dummere af det. 

Et væsentligt problem for ufologer her i landet 
og over hele verden er — og har hele tiden væ¬ 
ret — at finde ud af, hvad der kom ind under 
»ufologi«, og hvad der ikke hørte ind under emnet. 
Det siger sig selv, at selve eksistensen af intelligent 
styrede fartøjer, der ikke stammer fra nogen jor¬ 
disk magt, rejser en lang række spørgsmål af reli¬ 
giøs, etisk og videnskabelig art. Det ene spørgs¬ 
mål giver anledning til det næste, og så ved ingen, 


72 UFO-NYT 



hvor man skal sætte grænsen. Resultatet har over 
hele verden været vild forvirring, hvor fornuftige 
tanker druknede i et kaos af »budskaber« fra fup¬ 
magere, der var ude på at tjene penge, folk med 
en fiks idé, der gennem UFO-forvirringen håbede 
at vinde gehør for deres tanker, samt velmenende 
folk, der havde oplevet noget mærkeligt, men ikke 
evnede at give deres oplevelser videre uden at præ¬ 
ge den af personlige fordomme og misforståelser. 

Den samme situation var ved at opstå i Dan¬ 
mark og ville for tid og evighed have gjort UFO- 
sagen til genstand for det danske grin, hvis ikke 
H. C. Petersen m. fl. havde vist spiritister, pendul¬ 
svingere og andre sekterister vintervejen. Ikke fordi 
han mente, at de slet ikke havde fat i en del af 
sandheden, men fordi det altsammen ikke havde 
nogen direkte tilknytning til UFO-spørgsmålet. 

SUFOFs formål var dengang at fastslå, at Jor¬ 
den besøges af rumfartøjer, som ikke har deres 
oprindelse her på kloden, og at undersøge alt til¬ 
gængeligt materiale om disse fænomener for — om 
muligt — at nå frem til nogle gyldige konklusio¬ 
ner om UFO’ernes art, hjemsted, bemanding m.m. 

Selvom H. C. i dag er overgået til andet arbejde 
inden for ufologiens store felt, må denne målsæt¬ 
ning stadig være afgørende for SUFOI. 

Og for at følge denne målsætning må man stadig 
konstatere, at det ikke drejer sig om åndeskibe, der 
materialiserer sig i lufthavet omkring Jorden, eller 
om »ånder«, der pludseligt dukker op i engelske 
rækkehuse eller andre steder — men at det derimod 
drejer sig om materielle fænomener og væsener af 
en eller anden art kød og blod lige så virkelige 
som os selv. 

For det første er det i utallige tilfælde ved 
sightings, radarobservationer, landinger og sågar 
sammenstød med fly eller træer bevist, at de 
uidentificerede objekter er materielle. 

For det andet har de mere konsistente kontakt¬ 
folk fastslået, at der ikke er tale om »åndevæse¬ 
ner«, men om væsener lige så virkelige som kon¬ 
taktfolkene selv. 

For det tredje — men ikke mindst vigtige — er 
opgaven med at lære noget konkret om disse væ¬ 
sener totalt håbløs, hvis vi antager, at det drejer 
sig om ånder eller supervæsener, der smutter ud 
og ind ad den fjerde dimension — eller den fem¬ 
te — for at irritere de jordiske luftvåben. Hver'- 
ken vore sanser eller vore måleinstrumenter ville 
i så fald være en pind bevendt. Men som sagt tyder 
de to første punkter meget, meget stærkt på, at 
såvel tallerkenerne som deres piloter er »til at tage 
og føle på« — hvis ellers piloterne er sindet til at 
lade nogen føle på skibet eller deres egne legemer. 

De fleste inden for SUFOI ser nok hen til den 


dag, hvor professionelle videnskabsmænd vil tage 
UFO-spørgsmålet op til en virkelig undersøgelse — 
og derved også tvinge regeringerne til at indrømme, 
at der måske er noget om snakken. 

Men den dag kommer aldrig, hvis vi disker op 
med ammestuehistorier som skrønen om »universal¬ 
leddet« og påstår, at de har noget med flyvende 
tallerkener at gøre. 

Efter at have fastslået det, føler jeg mig for¬ 
pligtet til at gøre nogle betragtninger over, hvor¬ 
dan situationen ser ud for en, der i et stykke tid 
har befundet sig i udkanten af de hjemlige UFO- 
logers kreds og derfor måske ser sagen i et noget 
andet perspektiv. 

Da jeg i sin tid grasserede i UFO-grupperne i 
Åbenrå og senere Randers, påpegede jeg kraftigt, 
at UFO-spørgsmålet havde to sider, en teknisk og 
en åndelig. Det vil jeg stadig understrege og er 
formentlig enig med hr. Wagenda i dette spørgsmål. 
Den åndelige side er den vigtigste, men desværre 
også den sværeste at behandle — bl.a. fordi man 
er nødt til at begynde med sig selv. I denne for¬ 
bindelse vil jeg lade den ligge og blot påpege, at 
hvis man antager den præmis, at væsenerne i de 
uidentificerede objekter er lige så materielle som 
vi selv, så kommer vi også til at forudsætte en 
højere åndelig udvikling, ikke bare på grund af 
deres mere fremskredne teknik, men også på grund 
af det faktum, at de ikke har udnyttet denne tek¬ 
niske overlegenhed til at angribe Jorden. 

Dette er foreløbig det eneste sikre, objektive be¬ 
vis, vi har for deres åndelige udvikling. Derudover 
har vi Adamskis og andre kontaktberetninger, som 
enhver selv må tage stilling til, og som vi kun kan 
bedømme ud fra den almindelige sunde fornuft og 
kritiske sans. Den opmærksomme læser vil ved en 
gennemgang og sammenligning af de mange »kon¬ 
takter« nemt selv kunne frasortere den største pro¬ 
centdel, der klart afslører sig selv som fup, spe¬ 
kulation eller sensationslyst. Tilbage står nogle 
stykker, der ikke uden videre lader sig affærdige. 

Lad foreløbig den side af sagen ligge og lad os 
så se på, hvad der kan gøres på den tekniske side. 
Det er måske den, der er lettest at kaste lys over, 
når man først finder nøglen til den. Men hvad 
er der blevet gjort for at finde den? 

Tja, den ortodokse videnskab har i hvert fald 
tilsyneladende affærdiget problemet med et skul¬ 
dertræk, så derfra kan vi foreløbig ikke vente no¬ 
gen videre hjælp. Om ufologerne — som de dilet¬ 
tanter og lægmænd, vi vitterligt er, når det gæl¬ 
der teknik og videnskab — så er i stand til at 
finde ud af mere, er et spørgsmål, men et forsøg 
burde gøres. Der har tidligere været tilløb til en 
indsats på dette område. Således husker jeg, at en 

udenlandsk gruppe for nogle år siden søgte at starte 
et omfattende program, som skulle indsamle op¬ 
lysninger om sightings, landinger, radioaktivitet, 
specielle sygdomme o.m.a. fra hele verden. Pro¬ 
grammet gik åbenbart hurtigt i sig selv, formentlig 
fordi det spændte for vidt. På et andet felt har 
Aime Michel foretaget beregninger af UFO’ernes 
aktionslinjer, der åbenbart følger ganske bestemte 
mønstre. Der er også foretaget visse beregninger 
over UFO-bølgernes hyppighed i forhold til bl.a. 
planeten Mars’ position i forhold til Jorden. I sig 
selv ganske udmærkede ting, der dog kun står som 
spredte forsøg på at skabe klarhed. 

Efter min mening gjorde den teknisk interessere¬ 
de fløj inden for SUFOI, der for et par år siden 
fik flertal i kontaktudvalget, og som siden da hver 
måned har ofret adskillige spalter af UFO-NYTs 
knapt tilmålte spalteplads på oversigter over rum¬ 
forskningen (som de interesserede læsere allerede 
kunne have gransket i dagspressen eller i ugeblade 
og tidsskrifter), gjort betydeligt bedre i at tage fat 
på noget konkret. 

Der findes faktisk konkrete opgaver, man kunne 
tage op. På det helt grundlæggende plan er der en 
organisering af observationsaftener, som kunne give 
grundlag for en mere sikker statistik over obser¬ 
vationer. Jeg ved, det tager tid, og at det er koldt 
om natten, men vil man vide mere om den side 
af UFO-sagen, så må man også gøre noget for det. 
Det ordnes ikke ved hjernespind på et gruppe¬ 
møde, selvom diskussionen er aldrig så interessant. 

På et lidt mere avanceret plan er der en opgave 
med en mere grundig analyse af de rapporterede 
sightings, hvor man måske burde prøve at lokke 
kvalificerede fysikere, astronomer og matematikere 
til at behandle tallene — hvis vi har nogen som 
helst mulighed for at interessere folk med den for¬ 
nødne uddannelse i sagerne. 

I forbindelse med en sådan analyse burde man 
etablere en station, der kunne pejle og fotografere 
UFO’er. Hvis det er rigtigt, at UFO’erne er om¬ 
givet af et meget stærkt magnetfelt — og det er 
faktisk en af de få kendsgerninger, vi kender — 
så er det muligt at lave en sådan pejlestation ved 
at bygge videre på det samme princip som den 
gamle UFO-detektor. Det må kunne lade sig gøre 
at anbringe en magnetnål i fri ophængning i et 
magnetfelt, der lige netop ophæver det naturlige 
magnetfelt, så nålen kan bevæge sig frit i alle ret¬ 
ninger ,når et tallerken-felt påvirker den. Denne 
nål kan så igen ved moderne tekniske hjælpemid¬ 
ler bringes til at rette et — eller flere — kameraer 
mod den plet på himlen, hvor et UFO viser sig. 
Det ideelle ville være at placere detektoren midt 
i en trekant og lade den styre tre kameraer mod 


samme punkt. Hvis disse tre kameraer var for¬ 
synet med meget lysfølsom film og indrettet til at 
tage en hel serie billeder med skiftende blænde¬ 
åbning — fra stor til lille blænde — i løbet af 
få øjeblikke, ville man have meget, meget store 
chancer for at få i det mindste nogle gode bille¬ 
der. Og ved hjælp af de tre kameraer ville man 
kunne beregne objektets højde og størrelse og me¬ 
get mere — samtidig med, at man skaffede endnu 
flere håndgribelige beviser for de fl. tall.s eksi¬ 
stens. 

— Jamen det vil blive forfærdeligt kostbart, 
indskyder læseren nu ved sig selv. Og det er rig¬ 
tigt. Men hvis man vil vide noget mere om vore 
gæsters teknik, må man også yde noget. De teknisk 
interesserede burde måske oprette en fond til finan¬ 
siering af et sådant anlæg. 

Det er helt givet, at et sådant initiativ ville 
skaffe ufologerne goodwill langt ud i befolknin¬ 
gen og langt ind i »de ortodokse« videnskabsmænds 
rækker. I modsætning til virkningen af »Universal 
Link«-historien. 

Endelig vil jeg i denne artikel pege på Eugen 
Semitjovs artikler om den uopdagede naturlov«, der 
stod at læse i nogle af UFO-NYTs første numre 
i 1966. Det er ganske givet, at Semitjov ikke har 
fået hele sandheden at vide, men der var måske ba¬ 
sis for en ikke altfor kostbar forskning på dette 
område. 

Der er altså en del ting, man kunne tage fat 
på — også her i Danmark. Og selvom de nævnte 
ting måske ikke ville løse UFO-gåden, ville de 
bringe nye stumper til puslespillet. 

Det er den videnskabelige måde at gribe sagen 
an på. Den har cn fordel frem for skrivebords¬ 
teorierne. Den giver resultater, som man kan stole 
på. 

Per Borggaard. 


Kommentar: 

Da jeg allerede i sidste nummer har svaret P.B. 
med hensyn til »UL« og redaktionens stilling til 
dette spørgsmål, skal jeg undlade denne gang at 
komme med gentagelser, og i stedet for prøve at 
besvare en del af de øvrige spørgsmål, som P.B. 
rejser. 

P.B. har da helt ret i sin påstand om, at det 
altid har været et væsentligt problem at finde ud 
af, hvad der kommer ind under begrebet »ufologi«. 
Dette er stadigt et vanskeligt spørgsmål, og det 
skal da med det samme indrømmes, at man ved 
fastlæggelsen af det »ufologiske« ikke helt kan 
undgå visse subjektive betragtninger, blot kan vi 
så håbe på, at det subjektive indslag er medvir- 


74 UFO-NYT 





kende til at forstærke objektiviteten på de berørte 
arbejdsfelter. 

Det er også rigtigt, at infiltration af spekulativ 
karakter fortsat finder sted og ofte vanskeliggør 
arbejdet. Dette forhold bevirker, at vi konstant 
må være på vagt og at vi også må indrømme, at 
der fortsat eksisterer en fare for, at vi bliver ud¬ 
sat for forsøg på »svindel«. Vi prøver selvfølgelig 
at gardere os så godt som muligt, hvilket blandt 
andet giver sig udslag i en meget kritisk gennem¬ 
gang af indsamlede rapporter og i meget forsigtige 
konklusioner. Vi løber herved en risiko for at måtte 
henlægge et antal rapporter, som måske omhandler 
fl. tall. i bunken over tvivlsomme fænomener. Den¬ 
ne fremgangsmåde har ikke altid gjort os populære, 
men vi mener at den trods alt på længere sigt vil 
give bonus. 

SUFOIs formål er såmænd ikke ændret efter at 
H. C. Petersen har forladt organisationen, men der 
er måske nok tale om en anden vægtfordeling af 
de enkelte områder, som sagen omhandler eller 
berører. P.B. må vel indrømme, at både han og 
vi har det samme mål, blot går vore veje måske 
i øjeblikket ikke helt i samme retning. 

P.B. stiller en række konkrete forslag til arbej¬ 
det på det tekniske område. I det store og hele er 
vi ikke uenige med P.B., men der findes dog også 
andre ting ud over den gode vilje, som spiller no¬ 
gen rolle. Jeg tænker her på ting som økonomi, 
kvalificerede medarbejdere, arbejdet skal foregå i 
fritiden samt rent praktiske muligheder for at gen¬ 
nemføre de af P.B. nævnte projekter. 

Dermed være ikke sagt, at vi overhovedet ikke 
arbejder på de nævnte felter, for det gør vi da 
rigtignok. Vi har mange gode og særdeles velkva¬ 
lificerede medarbejdere, som gør et stort arbejde 
indenfor rammerne af vor økonomiske formåen. 
Vor rapportcentral gør et stort arbejde ligesom 
mange af vore grupper deltager aktivt i observa¬ 
tionsarbejdet. I denne forbindelse kan jeg blot 
nævne samarbejdet med Smithsonian Institute, som 
dels giver os langt bedre muligheder for at skelne 
en fl. tall. fra andre fænomener, men som sam¬ 
tidig giver os rapporter fra andre dele af verden 
og som må betegnes som ægte UFO’er. 

Vi vil da meget gerne udbygge observations¬ 
arbejdet og er allerede i gang med dette projekt, 
men vi er her i meget høj grad afhængige af, hvor 
mange, der vil være med, ligesom vi må gøre os 
klart, at et fast opbygget observationsnet kræver 
både tid og penge samt en stor arbejdsindsats af 
de medvirkende. Teoretisk er det let, men i prak¬ 
sis noget besværligere at etablere. 

P.B. synes, at vi bruger for meget plads i UFO¬ 
NYT til rumforskning og astronomi m.m. og be¬ 


grunder dette med, at sligt kan læses i andre tids¬ 
skrifter. Vi er enige i, at dette stof behandles an¬ 
dre steder, men er det da ikke gået op for P.B., 
at vi netop ved en intensivering af UFO-arbejdet 
på det tekniske område har brug for en del viden 
fra det astronomiske og rumfartsmæssige område, 
og at det ville blive en ret så bekostelig affære at 
lade den enkelte erhverve viden på dette felt ved 
indkøb af tidsskrifter og faglitteratur, der jo som 
bekendt ikke ligger i den billige ende af prisska¬ 
laen. 

Med hensyn til indkøb af dyre instrumenter som 
pejleudstyr, fotoapparatur med mere, ja så er der 
intet højere ønske hos vore observatører rundt om 
i landet, men dels sætter medlemmernes private 
økonomi og SUFOIs midler jo en grænse for, hvor 
meget og hvor hurtigt vi kan få den slags ting. 
SUFOIs midler er blevet brugt til at holde infor¬ 
mationsvirksomheden gående og til drift af rap¬ 
portcentral, fotocentral, bibliotek, udklipscentral og 
lign, og dette har endda kun kunnet lade sig gøre 
ved, at medarbejderne i starten selv betalte ud¬ 
gifterne. 

P.B. kan være ganske rolig. Vi er ikke gået i 
stå, tværtimod, der er på grundlag af det arbejde, 
som er gennemført i de seneste år skabt en gro¬ 
bund for fortsat fremgang. Vi håber at P.B. også 
vil deltage i dette arbejde og dermed medvirke 
til, at vore videnskabsmænd vil gå aktivt ind i 
arbejdet til gavn for en fuldstændig opklaring og 
offentliggørelse af fænomenet de flyvende tallerke¬ 
ner. F.P. 



— Jeg ville vise Palle , at flyvende tallerkener 
umuligt kan være af porcelæn . . . 

BREVKASSEN fortsat 

Hr. redaktør. 

Der er flere kiosker her i byen, som gerne vil 
abonnere på UFO-NYT. En enkelt påstår, at han 
har tilskrevet Dem herom, men intet hørt. Han har 
udtalt, at der er mange, der spørger, om de ikke 
kan købe UFO-NYT i kioskerne. Hvornår kan 
dette lade sig gøre? 

Tak for henvendelsen. Jeg beklager ikke at have 
modtaget nævnte henvendelse. Med hensyn til 
UFO-NYT i kioskerne kan jeg oplyse, at dette 
spørgsmål har været drøftet flere gange i redak¬ 
tionen. Vi ville gerne have UFO-NYT ud i kio¬ 
skerne, men af økonomiske grunde må det nok 
vente lidt endnu. Spørgsmålet hænger nemlig me¬ 
get nøje sammen med returret og detailoms. Vi vil 
dog holde os spørgsmålet for øje, men De kan 
meddele den pågældende kiosk, at kunder, der øn¬ 
sker UFO-NYT, kan henvende sig til vor ekspedi¬ 
tion. /F.P. 

Hr. redaktør. 

Da jeg flere gange i UFO-NYT er stødt på ordet 
UFO-detektor, vil jeg gerne have oplyst, hvordan 
et sådant apparat er indrettet og om man selv kan 
lave det? 

Endvidere har jeg i UFO-NYT, nr. 3, 1966, læst 
artiklen om den menneskelige aura. På side 117 
står: Efter at såvel amerikanerne som russerne i 
kæmpeacceleratorer har opnået partikelhastigheder 
på over 300.000 km/sek. er i alt fald antagelsen af 
lysets hastighed som en absolut øverste hastigheds¬ 
grænse ikke rigtig. Nu vil jeg gerne vide, hvad ar¬ 
tiklens forfatter har haft som kilde til dette spe¬ 
cielle spørgsmål? 

Frede Storgaard Sørensen, Viborg. 

Tak for spørgsmålene. 

1. Man kan godt selv bygge en UFO-detektor. 
Der findes forskellige udgaver, både simple og lidt 
mere komplicerede. 1 UFO-NYT, nr. 2, 1965, fin¬ 
des en sådan detektor omtalt (med tegning). Hen¬ 
vendelse angående denne type: Trygve Larsen, Vin- 
terrovn 25, Honefoss, Norge. UFO-detektor kan 
også leveres ved henvendelse til Helge Rasmussen, 
Egense pr. Svendborg (pris ca. 30 kr.). 

2. Med hensyn til spørgsmålet om lyshastighe¬ 
der kan jeg for det første oplyse, at artiklens for¬ 
fatter jo har opgivet alle sine kilder, men jeg kan 
yderligere oplyse, at jeg selv flere gange er stødt 
på denne oplysning. I en pjece udsendt af den rus¬ 
siske ambassade og som omhandler russiske rum¬ 
raketter (fra 1959) står bl.a.: »Man benytter sig 
herved af de ladede partiklers evne til at udsende 


lys, når de bevæger sig gennem stof med en ha¬ 
stighed, der overgår lysets hastighed i det samme 
medium«. Spørgsmålet er selvfølgelig mere kompli¬ 
ceret, men der findes i dag en række forskere rundt 
om i verden, som har rejst tvivl om denne påståede 
magiske grænse, og så må vi andre jo vente og se 
om også dette »faktum« ændres. /F.P. 

Hr. redaktør. 

I UFO-ORIENTERING, side 59 under Biblio¬ 
teket, kan jeg ikke rigtig finde mening i de sidste 
tre linier. Hvad skal der stå? Hans Løvbræk, Sola, 
Norge. 

Tak for oplysningen. Vi beklager, at der har sne¬ 
get sig en fejl ind i teksten. Næstsidste linie skal 
udgå, så der kommer til at stå: »gerne vil læse 
visse værker, som de dog ikke ønsker at købe«. 

/F.P. 

Til redaktionen. 

Vil det ikke være muligt i UFO-NYT at bringe 
et referat af udsendelsen om fl. tall. i Danmarks 
radio den 5. juni 1966? H. E. m. fl. 

Redaktionen ser sig desværre ikke i stand til at 
bringe uddrag af denne udsendelse, dertil var ud¬ 
sendelsen alt for omfattende, men vi påtænker gen¬ 
nem vort båndarkiv at hjælpe grupper, som gerne 
vil høre udsendelsen. /F.P. 

Tak ffor UL-beretningen 

I anledning af Per Borggaards indlæg imod ar¬ 
tikler om Universal Link i UFO-NYT, ønsker jeg 
at fremføre følgende: 

Da jeg antagelig hører til de forholdsvis få dan¬ 
ske, som har besøgt UL-centret i St. Annes-on- 
Sea, finder jeg det passende, at jeg giver min me¬ 
ning til kende. 

Jeg er redaktionen af UFO-NYT taknemlig, for¬ 
di den har haft mod og konduite til at bringe os 
meddelelse om, hvad det er, der sker omkring mr. 
Grave. Jeg har efterhånden læst vel det meste af 
den litteratur, som er udsendt fra UL-centret, og 
min konklusion er foreløbig denne: 

1. Sandhed taler sandt, da han hidindtil ikke har 

svigtet nogen. 

2. Universal Link Operationen er hovedsagen, og 

tallerkenerne er en detaille. 

Såfremt UFO-NYT fortsat vil orientere os om 
begge emner, så kan enhver jo læse det, han finder 
vigtigst. 

Tallerkenernes mission synes at være den at ud¬ 
vide vort synsfelt og gøre os opmærksom på en 
tilværelsesform, som UL-operationen muligvis vil 
bringe os ind i. 

Med venlig hilsen til alle læsere. Ole Nielsen. 

Filosofi og teknik 


Efterforskningen af planetsystemer 

Af J. Moms. 


Et foredrag af prof. Peter van de Kamp (USA) 
i »Amerikahaus« i Berlin den 4. september 1964 
foranlediger mig til følgende kommentarer: 

Fra 25. august til 3. september afholdtes i Ham¬ 
borg en generalforsamling af den Internationale 
Astronomiske Union, der arrangerer en sådan med 
tre års mellemrum. Den afholdtes for første gang 
i Tyskland. 

På astronomiens område indtog vort land engang 
en førende stilling — det var i det 19. århundrede. 
Det gjaldt især ved bestemmelsen af stjernepositio¬ 
ner, takket været den kendte grundighed. Idag har 
hyngdepunktet flyttet sig til USA og Sovjetunio¬ 
nen. Nu siger nogle mennesker, at dette nu engang 
ikke kan være anderledes i betragtning af folke¬ 
bevægelsernes op- eller nedadgående tendens; end¬ 
videre siges, at USA rådede over større personelle 
og finansielle midler, og at man iøvrigt under et 
diktatur har kunnet gøre videnskaben forskrifter. 
Men så billigt kan vi ikke mere snakke os uden 
om tingene. Sent nok har vi indset, at en stats 
betydning i høj grad afhænger af dens videnskab 
— og ikke så meget af sine produktionstal og sine 
våben. Organisationen i vor videnskab er forældet, 
og hierarkiet på vore universiteter har endnu ikke 
begrebet, at det først og fremmest kommer an på 
teamwork og ikke på, at et eller andet åndeligt 
individ gør forsøg på at skrive århundredets kendte 
bog med de 10.000 fodnoter. At foretage en æn¬ 
dring af institutternes organisation i ovennævnt 
betydning var en af de første betingelser, som den 
unge fremragende fysiker Mossbauer stillede for 
sin forbliven i Tyskland. 

I dag i rumfartens tidsalder er også astronomien 
blevet til en praktisk videnskab — selv set med 
såkaldte realisters øjne. Egentlig har den altid væ¬ 
ret det; man behøver blot at tænke på kalenderen. 
Men i undervisningen på vore skoler har man hid¬ 
til skænket den alt for lidt opmærksomhed. Det 


bør ikke indvendes, at skolerne i forvejen har for 
meget stof at skulle klare, og at de ikke må be¬ 
lastes yderligere. Der er meget overflødigt i un¬ 
dervisningen. Det skorter stadigt på et fornuftigt 
udvalg, på retningslinier for det, som alsidig ud¬ 
dannelse og uddannelse i dag bør omfatte. Derfor 
har skolen for lidt at byde på af netop det, som 
det ville være nødvendigt at vide mere om. Som 
følge heraf har f.eks. de fleste voksne, der regner 
sig til de mere dannede mennesker, ikke nogen 
klar forestilling om årstidernes opståen og himmel¬ 
hvælvingens bevægelse. Dette kan man nemt få be¬ 
kræftet ved et rundspørge. 

Nu skal det ganske vist siges, at interessen for 
astronomien og dens spørgsmål er i stadig stigning 
i befolkningen. Et bevis herfor er også, at den store 
sal i »Amerikahaus« under professor van de Kamps 
foredrag var fyldt til sidste plads. Men de, som 
mødte op i forventning om at høre nye sensatio¬ 
nelle ting om liv på andre planeter, er sandsyn¬ 
ligvis ikke blevet tilfredsstillede. Her talte en pro¬ 
fessor, der lige havde deltaget i Den videnskabe¬ 
lige Kongres i Hamborg. Han talte med stor omhu 
og beskedenhed, men også med tiltalende under¬ 
statementhumor, om resultaterne af et uendeligt 
tålmodigt og nøjagtigt forskerarbejde med at iagt¬ 
tage og søge, måle og beregne — et arbejde, der 
havde strakt sig over årtier. Professor van de 
Kamp er af hollandsk afstamning og har siden 
1937 været direktør for Sproul-stjerneobservato- 
riet i Pennsylvanien, USA. 

Det er dobbeltstjernernes store område, der har 
opfordret til efterforskning af planeter. Man for¬ 
moder, at ca. 40 pct. af alle stjerner i vort mælke¬ 
vejssystem er dobbeltstjerner. Det synes, som om 
stjerner lige så vel som mennesker holder af at 
tilbringe livet to og to sammen. »Når der er tale 
om tre, bliver det straks vanskeligere« (professor 
van de Kamp). Selv hvad vor sol angår, er det 


UFO-NYT 77 



ikke utænkeligt, at den har en »gemal«. Der fin^ 
des også systemer med 4 eller endnu flere stjerner. 
Den anden stjerne i et dobbeltstjernesystem kan 
være synlig; men den kan også være usynlig — 
for os. I så tilfælde har man sluttet sig til dens 
eksistens udfra visse såkaldte baneforstyrrelser hos 
den synlige, der kan føres tilbage til dobbeltstjer¬ 
ners bevægelse om et fælles tyngdepunkt. En ikke 
synlig stjerne kalder vi en planet, hvis den ikke 
selv stråler eller afgiver stråleenergi. Dette forud¬ 
sætter en ringe masse og et ringe volumen. For 
overhovedet at kunne iagttage sådanne himmellege¬ 
mer, må man holde sig til fikstjerner i vor nær¬ 
hed, og der må være tale om planeter af en stør¬ 
relsesorden omtrent som planeten Jupiter, som er 
den mægtigste i vort solsystem, og hvis masse 2 l A 
gange overstiger de øvrige planeters samlede masse. 

Professor van de Kamp sagde endvidere, at den 
matematiske opdagelse af dobbeltstjerner egentlig 
er af ældre dato og blot har været glemt en tid. 
Allerede den store tyske astronom Bessel fra Ko- 
nigsberg kunne i det forrige århundrede med sine 
enkle instrumenter registrere forstyrrelser ved Si- 
rius (Store Hund), den meget lysstærke fikstjerne 
under Orion. Udfra disse bevægelser kunne han 
slutte sig til en ledsager, som senere virkelig blev 
opdaget i kikkert. Det var også Bessel, der om¬ 
kring 1838 som en af de første foretog målingen 
af en fixstjerneparallax, d.v.s. fikstjernens tilsyne¬ 
ladende bevægelse, som den aftegner på himlen som 
følge af jordens bevægelse. Endnu til langt ind i 
det 18. århundrede akcepterede mange af gode 
grunde Tycho de Brahes (1546-1601) kombinerede 
helio-geocentriske* system. Brahes system gik ud på, 
at jorden var det hvilende midtpunkt, og at kun 
planeterne omkredsede solen. Han var kommet til 
dette resultat, efter at han forgæves med stor omhu 
havde bestræbt sig på at registrere en fikstjerne- 
parallax. Problemet er imidlertid meget ældre! 
Grækeren Artistarch havde allerede i det 3. år¬ 
hundrede f. Kr. f. undervist i jordens omdrejning 
om solen. Men også overfor ham havde man argu¬ 
menteret på samme måde som senere overfor Ko- 
pernikus, nemlig at man hidtil ikke havde kunnet 
påvise en fikstjerneparallax, en bevægelse af ste¬ 
det. Aristarch måtte på grund af sin lære finde 
sig i at blive beskyldt for gudsbespottelse; og om 
den store Platon siges det, at han i sine arbejder 
bevidst har ladet spørgsmålet om jordens bevægelse 
forblive uklart for at undgå en sådan skæbne, på 
lignende måde som senere Galilei. Galileis posi¬ 
tion var på dette punkt ikke særlig stærk, set ud 
fra et rent videnskabeligt synspunkt. I alt fald 
ville det være meget forkert alene at opfatte hans 
kamp som en kamp mod kirken og dens dogmer. 


Paven var jo meget interesseret i hans lære. Det 
var i første række kollegerne i den videnskabelige 
verden, der gjorde livet svært for ham. Også Ko- 
pernikus havde ikke så meget frygtet kirkens band¬ 
lysning som fagfolkenes hånlatter. Det er en af 
Arthur Koestlers fortjenester at have skabt for¬ 
ståelse for Galileis forhold i den her nævnte be¬ 
tydning. 

Nødvendige rettelser. 

Astronomiens historie, ja videnskabens historie i 
det hele taget, er således forløbet noget anderledes, 
end man i dag som oftest forestiller sig. Eftervirk¬ 
ninger af brydningen mellem verdensanskuelserne 
mærkes endnu og slører vort blik for den virkelige 
sammenhæng. Af den videnskabelige ånds frigø¬ 
relse fra kirkens formynderskab har der i vester- 
landene ligefrem udviklet sig en overspændt van¬ 
troens dogmatik, der lå de førende personligheder 
indenfor ådnslivet meget fjern. Den videnskabelige 
ånd er på ingen måde et produkt af modernismen, 
hvad man ofte mener. Den er lige så gammel som 
fortidens store kulturer, der strækker sig over store 
dele af verden, og fra hvilke vi endnu besidder 
vældige vidner af sten. Af efterforskningen af de 
såkaldte naturfolk drager vi den falske slutning, 
at fortidens mennesker kun har levet i en myternes 
og symbolernes verden, som en slags magiske men¬ 
nesker. Men disse menneskers videnskab må have 
stået på samme højde som deres teknik. Først i 


* Med solen som midtpunkt. I modsætning til geo¬ 
centrisk: med jorden som midtpunkt. 


Mellem folk og stater forekommer der afpres¬ 
ningsmanøvrer, der vil bringe ethvert enkelt¬ 
individ i fængsel med det samme. 

Lawrence Durrell, irsk forfatter. 

* 

Vel er det ære fuldt at dø for fædrelandet . 
Men det er nu også herligt at leve for fædre¬ 
landet. 

Faulhaber, tysk biskop. 

* 

Man må forsøge det umulige for at opnå det 
mulige. 

Lord Byron. 

nyere tid har man opdaget, at de berømte sten fra 
Stonehenge i England bærer nøjagtige datoer af 
sol- og måneformørkelser. Skrifttegnene på sol¬ 
porten til tempelruinerne i den peruanske by Tia- 
huanaco menes at forestille en astronomisk kalen¬ 
der af stor præcision, hvis alder anslås til 15.000 
år. Ligeledes har man på Andehøjsletten Nazca 
opdaget en omfattende og meget nøjagtig astrono¬ 
misk kalender med en diameter på 20 kilometer, 
som sandsynligvis blev skabt omkring 1.000 år 
f. Kr. Hele anlægget med dets kilometerlange sten¬ 
tegn kan kun overses fra luften i en højde på ca. 
800 meter. 

I Antikken tabte striden mellem den gamle kult 
og videnskaben snart sin hårdhed. Da Østens og 
Vestens religioner mødtes i Alexanderrigets senere 
Romerrigets — store økumene, og man efterhånden 
blev sig alle religioners kerne bevidst, tabte denne 
strid endda sin mening. Der er måske intet, der 
i den grad har forhindret den heliocentriske* op¬ 
fattelses sejr i oldtiden og også i middelalderen, 
som de astronomiske iagttagelses- og måleinstru¬ 
menters ufuldkommenhed. Af den geocentriske op¬ 
fattelse kunne de verdslige og åndelige kræfter i 
oldtiden såvel som i middelalderen udlede en ideo¬ 
logi, med hvilken de sikrede og støttede deres her¬ 
redømme. 

Først i vor tid — i en tid, da en ny verdens¬ 
kultur baner sig vej frem — begynder religion og 
videnskab atter at nærme sig hinanden. Viden¬ 
skaben må erkende sine grænser, og religiøsiteten 
er i færd med at kaste forældede traditioner over 
bord. Har man op gennem tiden ment at kunne 
klare sig med en våbenstilstand, med en adskil¬ 
lelse af videnskab og tro, så ved man i dag, at så¬ 
danne kunstige grænser ikke kan drages. Også af 
videnskabsmanden og forskeren kræves i atomets 
tidsalder afgørelser, som ikke bestemmes af hans 
viden, men udelukkende af hans samvittighed. 

Som man venter det af en »seriøs« videnskabs¬ 
mand, der optræder i offentligheden, bedyrede pro¬ 
fessor van de Kamp, at han ikke havde følt sig 
draget til at foretage sine undersøgelser på grund 
af en eller anden religiøs følelse af, at »Vorherre« 
ikke havde skabt fikstjernerne uden grund, men at 
hans bevæggrunde udelukkende bestod i uroman¬ 
tisk, videnskabelig overvejelse: man burde ikke 
udelukke den mulighed, at der kan eksistere yder¬ 
ligere planetsystemer uden for vort eget. I for¬ 
bindelse hermed skulle dernæst siges, at en anden 
rent videnskabelig overvejelse har forledt vantroens 
dogmatikere til den påstand, at et andet planet¬ 
systems eksistens er så godt som udelukket, da vort 
eget system skyldes et tilfælde — ligesom livet — 


og en gentagelse af et sådant tilfælde er ganske 
usandsynlig. Hvis man ser nærmere på denne over¬ 
vejelse, vil man dog opdage, at også vantroens 
dogmatikere — tror. De går ud fra den ikke be¬ 
viselige antagelse, at der kun findes en eneste ver¬ 
den, i hvilken evige love er virksomme. De går 
med andre ord ud fra forestillingen om et ordnet 
kosmos. Intet hindrer os imidlertid i set fra et 
logisk standpunkt at antage eksistensen af mange, 
ja af et utal indbyrdes forskellige verdener, altså 
et chaos — eller en verden, hvis love i tid og rum 
er foranderlige. Ganske vist ville hele naturviden¬ 
skaben bryde sammen ved bekræftelse af en sådan 
antagelse. De uromantiske videnskabsmænd kan 
vende og dreje sig, som de vil, antagelsen af et 
ordnet kosmos er en trossag, — religion, om man 
vil. 

Hvad kunne vel foranledige en lærd som profes¬ 
sor van de Kamp til at ofre tusinder af timer — 
år, årtier — hvis ikke han havde denne tro? Efter 
sin egen mening har hans resultater hidtil været 
beskedne, til dels betvivler han endda endnu deres 
rigtighed og lader dem stå hen. Og dog har hans 
metoder allerede kunnet bekræftes, særlig tydelig i 
forbindelse med stjernen Ross 614, hvis af ham 
forudsagte position virkelig viste sig at stemme 
overens med dens senere opdagelse i teleskopet — 
på lignende måde som det var tilfældet med Bes- 
sels angivelse af ledsagerstjernen til Sirius. Først 
i dette år offentliggjorde van de Kamp sin hidtil 
betydeligste opdagelse, som iøvrigt er enestående 
i sin art. Han påviste eksistensen af en usynlig 
ledsager til Barnards stjerne — af en planet. Efter 
årtiers arbejde med indsamlede materialer, bestå¬ 
ende af optagelser i tusindvis, er det lykkedes ham 
at udregne denne planets bane og masse, der an¬ 
slås til IV 2 gange Jupiters masse. På forespørgsel 
erklærede van de Kamp, at to yderligere tilfælde 
var under observation og muligvis kunne føre til 
positive resultater. 

Ved hjælp af nogenlunde sikre tilfælde, til hvilke 
foruden Bernards stjerne også hører Lalande 21.185 
og 61 Cygni A, har man foretaget statistiske for¬ 
modninger om planetsystemers hyppighed i vor 
stjerneverden. Endvidere har man søgt at vurdere, 
hvor hyppige de »beboede« planeter kan være. Disse 
vurderinger savner ikke videnskabeligt grundlag. 
Der er ikke tale om vage forestillinger. Vi kan for¬ 
vente i de kommende år at få endnu flere og nøj¬ 
agtigere oplysninger om dette så vigtige spørgsmål 
angående vort verdensbillede. 

Oversat fra det tyske månedsskrift »TELOS« 

nr. 11, årg. 1964. 

Oversætter: Walter Christiansen. 

MÅNENYT 


Månen på dagsordenen 


Under titlen »Hvad skjuler NASA?« (Le Cour- 
rier Interplanétaire nr. 69, side 2) stillede vi os 
selv følgende spørgsmål: Hvorfor skjuler NASA 
for offentligheden størstedelen af de fotografier, 
som blev taget af Ranger VII? Sidenhen har man 
kunnet læse i »Chicago Sunday Sun Times« af 8. 
november 1964, at NASA-kommissionen vil sende 
negativer af de 4.316 optagne fotografier til et¬ 
hvert universitet, som retter henvendelse om det 
til NASA’s kontorer, Washington 25 D.C. 

Det kan ikke være bedre! På den måde vil et 
meget stort antal kloge hoveder kunne begribe, at 
man betragter dem som lettere åndssvage, når man 
vil have dem til at tro, at tydelige, cylindriske 
fremspring (teleskoper?), kegleformede objekter, 
flade, sfærisk formede objekter (UFO’er?) etc. er 
klipper! Det er ikke lykkedes de lærde inden for 
NASA-kommissionen at forklare dette »som et på 
naturlig vis opstået fænomen«. (Vi citerede her 
vor kollega »The Chicago Sunday Sun Times«). — 
Og det har sine gode grunde. 

I mellemtiden har Ranger VIII sendt os fotogra¬ 
fier, endnu mere usædvanlige, af Mare Tranquilli- 
tatis (det rolige hav). Jeg tror ærlig talt ikke, at 
de to parallelle »løbegrave« og de tre kuppelfor¬ 
mede fremspring, som man ser deri, vil lade redelige 
videnskabsmænd slumre blideligt ind. Alle har iøv- 
rigt indtil nu vogtet sig for at fortolke disse fore¬ 
komster. Det er også det klogeste. Men vi, som er 
mindre forsigtige i vort arbejde, vi søger sandheden 
og har siden november 1959 (jfr. vor ledende ar¬ 
tikel i nr. 48 under titlen »Månen er beboet« (se 
UFQ-NYT, april 1962) haft mod til at bekræfte, 
at Månens overflade har baser, som er oprettet af 
ikke-jordiske væsener. 

I sin bog fra 1963, »A l’écoute des planétes« 
(forlaget Fayard), skriver vor kollega Jacques Ber- 
gier (den ene af forfatterne til »Den fantastiske 
virkelighed«) side 133-134 som følger: »Vi må, 


ligesom russerne gør det i øjeblikket, energisk gen¬ 
optage de måneobservationer, som har fundet sted 
siden det 17. århundrede. Talrige observatører har 
givet meddelelse om kratere, der kommer til syne 
og forsvinder igen, om mærkelige lys og om gen¬ 
stande, der synes at bevæge sig. Vi har allerede 
talt om disse fænomener i forbindelse med den 
optiske side af astronomien. Det lader ikke til, at 
man kan negligere dem. Månen er ikke nødvendig¬ 
vis en død klode, som man tror det, og vi vil an¬ 
føre to grunde: For det første kan der være liv 
i store hulrum i klodens indre, sådan som allerede 
Wells mente det, og for det andet kan denne dra¬ 
bant tjene som base for rejsende, der kommer andre 
steder fra«. 

Vi er lykkelige over at anføre, at russerne ende¬ 
lig tager alvorligt, som vi nu har gjort det i 7 år, 
på de rapporter, der kommer fra professionelle 
astronomer og amatører. Og vi er også lykkelige 
over, at Jacques Bergier er nået frem til de samme 
slutninger som vi, selv om han i et nyligt brev til 
os bekræftede, at han aldeles ikke delte de menin¬ 
ger, som »Le Courrier Interplanétaire« havde. 

Vort blad er imidlertid det eneste, der har frem¬ 
hævet de alvorlige forvanskninger og kovendinger, 
som er forekommet i de successive erklæringer fra 
ansvarlig astronautisk side i USSR. Ud over det, 
som vi allerede har sagt i vort nr. 58, vil vi minde 
om »programmet«, således som det i henhold til 
M. Khlebtzevitch var fastlagt i Moskva i begyn¬ 
delsen af 1960 (jfr. interview med Lucien Barnier 
i bladet »Le Nef«, april 1960): 

1962- 63: Landing af raketter på Månen, udlos¬ 
ning af bevægelige laboratorier på små larvefød¬ 
der; 

1963- 64: Indretning af permanente laboratorier 
på Månen, som modtager forsyninger med raketter, 
der afsendes regelmæssigt fra Jorden. 

Men det kan jo godt være, at dette program er 

bleven realiseret uden at der blev slået på stor¬ 
tromme, hvilket ville forklare de usandfærdige hi¬ 
storier, som Kroutchev fremkom med i 1963 under 
omtale dels af den ligegyldighed, som de russiske 
lærde lagde for dagen med hensyn til Månen, dels 
den bitterhed, der besjælede vicedirektøren for 
NASA, som den 4. oktober 1963 erklærede: »Den 
første etape i et amerikansk/sovjetisk samarbejde 
for at sende en mand til Månen måtte være at ind¬ 
hente oplysninger fra USSR om deres programmer 
vedrørende Månens udforskning, samt om alt det 
de allerede måtte have i retning af dokumentation. 
Imidlertid er Sovjetruslands programmer i denne 
henseende absolut top secret, og de betragtes af 
dem selv på samme måde, som vi ville betragte 
forhandlinger om atombomben«. 

Her måtte vi stoppe op, hvis vi ikke havde foran 
os en officiel amerikansk brochure, som NASA 
har udgivet i 1963 — stadigvæk dette år! — under 
titlen: »Mennesket søger efter liv i verdensrum¬ 
met«. 

Vi citerer nogle betydningsfulde linier derfra: 

»Spørgsmålet om egen herkomst har intrigeret 
mennesket fra de allerældste tider. Men mennesket 
er lidt i retning af en detektiv, der kommer på 
åstedet nogle millioner eller billioner år efter hæn¬ 
delsen. Vidnerne har længe været borte, såvel som 
størstedelen af »nøglerne«, og selve scenerier er ble¬ 
ven et andet. Netop så spændende er spørgsmålet 
om livet i rummet i dag. Betyder de periodiske 
farveændringer på Mars’ overflade, at planeten har 
et planteliv? Findes der levende væsener under Ve- 
nus’ tykke skylag til trods for den varme, som 
hersker på planetens overflade? Har livet trukket 
sig tilbage under Månens overflade, dengang atmo¬ 
sfæren forsvandt? Er der måske stadigvæk liv? 

Senere vil instrumenter blive sendt til Mars, til 
Venus og til Månen for at søge efter det ikke-jor- 
diske liv. Næringssubstrater til bakterier, mikro¬ 
skoper og andre apparater til diverse undersøgelser 
vil fortælle, om der er mikrober og andet orga¬ 
nisk liv til stede. Eventuelt til TV-kameraer søge 
efter løv, fossiler og hvem ved — måske fod¬ 
spor?« 

Med hensyn til intelligent liv på Månen synes 
amerikanerne at vide lige så meget som russerne. 
Et nyt bevis gives i Joseph Hillards artikel, som vi 
offentliggør andetsteds, og som han skrev i 1954 
med »Project Blue Book« som baggrund (hvis vi 
da er rigtigt underrettet). Den omtalte artikel er 
udsendt på dansk af major H. C. Petersen i 1964 
under titlen: »Hvad sker der på Månen?« og kan 
anbefales som absolut læseværdig. 

Men hvorfor skal vi have disse måneafsløringer 
med dråbetæller? Er det, fordi man er bange for 


at give en almindelig og officiel moralsk støtte 
til »Le Courier Interplanétaire«? Lad det være sagt 
mellem os: vi har tid til at vente. Men alligevel, 
hvor er det mærkeligt, at Ranger-raketterne endnu 
ikke har fotograferet de områder på Månen, hvor 
i henhold til astronomerne de mest usædvanlige og 
mest veltalende fænomener har funden sted gennem 
mere end et århundrede. Der er ikke noget, der er 
overladt til tilfældet. Eller, rettere sagt, tilfældet 
er godt organiseret. 

Alfred Nahon. 

Kilde: »Le Courrier Interplanctaire«, 

1. kvartal 1965. /Aa. V. 


Tænk ikke på nederlaget, du led i går, men 
på den sejr, du skal vinde i morgen. 

Helen Keller. 

☆ 

Man må altid have tillid til folk. De fleste 
er ærlige, men selv når de ikke er det, er det 
alligevel billigere at stole på dem. 

C. Northcote Parkinson. 

☆ 

Man må elske livet for at leve det, og man 
må leve det for at elske det. 

Thornton Wilder, amerikansk forfatter. 

☆ 

Man er ikke nogen åndrig mand, fordi man 
har mange ideer, ligesom man ikke er nogen 
god general, fordi man har mange soldater. 

Chamfort. 

☆ 

Jeg sætter mere pris på, at folk lader sig op¬ 
hidse over uvæsentlige ting, end at de slet ikke 
interesserer sig for noget. 

Jo Grimmond. 

☆ 

Den kloge udnytter sine fjender bedre end 
narren sine venner. 


Enhver har ret til at være indbildsk, lige til 
han får succes. 

Disraeli. 

DIVERSE 


Universal Link i Danmark 


I sidste nummer udtrykte vi formodningen og 
forventningen om, at der inden længe ville komme 
fart i denne sag, også herhjemme. Dette tør siges 
at have holdt stik, — og netop her i landet. 

Lige siden den 20. februar, da »lynet«, om man 
så må sige, slog ned, er begivenhederne forløbet i 
et sådant tempo og har taget en så forbavsende 
vending, at enhver tanke om en detaljeret rapport 
på nuværende tidspunkt har måttet opgives. Den 
vil dog fremkomme på rette tid og sted. 

I mellemtiden har vi fået tilladelse til at videre¬ 
bringe følgende kendsgerninger: 

Der foreligger nu endeligt bevis for, at Universal 
Link og de Flyvende Tallerkener er to sider af én 
og samme store operation, idet et Universal Link 
Center er under oprettelse i Danmark under di¬ 
rekte ledelse af rumfolk. — Navnet ORTHON vil 
være en del af læserne bekendt. 

Universal Link repræsenterer og står som garan¬ 
ter for overholdelsen af det Åndelige Hierarki’s 


lov, som også rumfolkene er undergivet i deres 
rent praktiske udførelse af operationen på det fy¬ 
siske plan. — Dette var også en ting, som Adamski 
understregede atter og atter igennem hele sit for¬ 
fatterskab og øvrige arbejde for Universal Link 
Operationen, — Operation: Universel Kontakt. 

Den — ligeledes som følge heraf — nødvendige 
anmodning fra jordisk side om hjælp, er nu frem¬ 
ført på den samlede menneskeheds vegne, og er 
blevet akcepteret. — Man vil erindre Adamski’s 
ord: Grænsen mellem hjælp og indgriben er hårfin. 

Fra det kommende Universel Link Center vil bli¬ 
ve iværksat et oplysningsarbejde i takt med, at ver¬ 
densbegivenhederne i de kommende måneder for 
alvor tager fart. 

Indtil Centerets adresse kan oplyses, kan henven¬ 
delse denne sag vedrørende rettes til 


SUFOI-Sjælland, 

Elmevej 2, Borup. 

Red. 


UNIVERSAL LINK - beretningen 

1. del. 

På grund af den hastige og helt overraskende udvikling i sagen er det blevet 
besluttet at samle de hidtidige, engelske materialer i kun 2 hæfter, hvoraf det 
første allerede foreligger. 

Prisen for dette første hæfte er foreløbigt fastsat til kr. 10,00. (Den vil dog kun 
kunne ændres nedadgående, såfremt forøget oplag eller lignende måtte be¬ 
tinge dette). 

Bestillinger sendes til: 

SUFOI-Sjælland, 

Elmevej 2, 

Borup Sj. 

(Telf. (03 626) Borup 101). 

Send venligst IKKE pengene ved bestillingen. Hæfterne udsendes med giro¬ 
kort vedlagt, hvorpå kan bestilles følgende materialer. 

SUFOI efterlyser 

foredragsholdere 

til at medvirke i oplysningsarbejdet om fænomenet 

»De flyvende tallerkener«. 

Er De interesseret, så skriv til SUFOI, Gunnar Weichardt, 
Oxford Allé 3 A, Kbh. S. 

1. Navn og adresse. 

2. Eget motorkøretøj? 

3. Interesseområde i sagen. 

4. Uddannelse. 




Husk at forny abonnementet på UFO-NYT! 

Prisen er stadig 24 kroner om året for 6 numre (264 sider). 

UFO-NYT, Regnskabskontoret, 

Irma Andersen, 

Borgmestervangen 8, Randers. 

Giro nr. 11 77 25. 

VÆR MED TIL AT SKAFFE UFO-NYT FLERE ABONNENTER. 


UFO billedhefte 

SUFOI kan nu levere den nye brochure, BILLEDHEFTET på 40 
sider. Heftet er i samme format som UFO-ORIENTERING og 
trykt på samme slags papir. Trods store udgifter til fremstilling 
af klicheer er prisen kun 3 kr. pr. stk. BILLEDHEFTET, der er 
et værdifuldt supplement til UFO-ORIENTERING, kan bestil¬ 
les ved: 

UFO-NYT, Regnskabskontoret, 

Irma Andersen, 

Borgmestervangen 8, Randers. 

Giro nr. 11 77 25. 

Ved bestillinger på 3 stk. og derunder skal yderligere beregnes 
porto på 80 øre, som venligst bedes gireret sammen med beløbet 
for billedhæfterne. F.P. 










UFO-TÅRN I EGENSE VED SVENDBORG. Ved fælles hjælp og midler fra UFO-interesse- 
rede, er dette dejlige udsigtstårn blevet til. - Tårnet, som blev færdigbygget i 1966, rager 
ca. 10 m op over det forholdsvis flade terræn, - det kan opvarmes og har som tag 2 store 
termoruder. 10-15 UFO-interesserede mødes her hver uge til en hyggelig sludder og et 
kig op i universet for måske en nat at få en virkelig fin UFO-observation. 










